title: বৌদ্ধ ধর্ম সংশ্লিষ্ট টীকাসমূহ

text: আর্য সত্য চার প্রকার।যথা- (১)দুঃখ আর্য সত্য,(২)দুঃখ সমুদয় আর্য সত্য, (৩)দুঃখ নিরোধ আর্য সত্য এবং (৪)দুঃখ গামিনী প্রতিপদা আর্য সত্য। জন্ম দুঃখ,জরা দুঃখ,ব্যাধি দুঃখ,মরণ দুঃখ,অপ্রিয় সংযোগ দুঃখ,প্রিয় বিয়োগ দুঃখ,ইচ্ছিত বিষয়ের অলাভ দুঃখ ও সংক্ষেপে পঞ্চোপাদান স্কন্ধই দুঃখ।ইহাকে দুঃখ আর্য সত্য বলে।কামতৃষ্ণা,ভবতৃষ্ণা,বিভবতৃষ্ণা প্রভৃতি তৃষ্ণাত্রয় পুনৎপাদনশীলা,নন্দিরাগ সংযুক্তা এবং উক্ত বিষয়ে অভিনন্দিনী।তাই ইহাকে দুঃখ সমুদয় সত্য বলা হয়।তৃষ্ণার অশেষ রুপে বিরাগ,নিরোধ,ত্যাগ,নিক্ষেপ,মুক্তি,অনালয়ই দুঃখ নিরোধ আর্য সত্য।দুঃখ নিরোধ গামিনী প্রতিপদা আর্য সত্য হল আর্য অষ্টাঙ্গিক মার্গ।যথা-সম্যক দৃষ্টি,সম্যক সংকল্প,সম্যক বাক্য,সম্যক কর্মান্ত,সম্যক আজীব,সম্যক ব্যায়াম,সম্যক স্মৃতি ও সম্যক সমাধি।পূর্বে অনশ্রুত ধর্ম তথাগত অভিসম্বোধি জ্ঞানে জ্ঞাত হয়েছেন,যাহা চক্ষু করণীয়,জ্ঞান করণীয় এবং যাহা উপ্শম অভিজ্ঞা,সম্বোধি ও নির্বাণের অভিমুখে সংবর্তিত করে।তাই বুদ্ধ বলেছেন-“চতুসচ্চ বিনিমুত্তো ধম্মো নাম নখি”।চতুরার্য সত্য ব্যতীত কোন ধর্ম হতে পারে না।


title: বৌদ্ধ ধর্ম সংশ্লিষ্ট টীকাসমূহ

text:
কুমার সিদ্ধার্থ একদিন নগর ভ্রমণে বের হয়ে চারিনিমিত্ত দেখেছিলেন এবং সেই রাতেই তিনি গৃহত্যাগ করেছিলেন।চারিনিমিত্ত হল-বৃদ্ধ,রোগী,মৃতদেহ ও সন্ন্যাসী।
গৌতম বুদ্ধ গৃহীদের জন্য পঞ্চশীল দিয়ে গেছেন।এগুলো হল-
১. প্রাণীহত্যা না করা।
২.অপরের জিনিস চুরি না করা।
৩.ব্যভিচার না করা।
৪.মিথ্যা কথা না বলা এবং
৫.সুরা বা মদ্যপান না করা।
পঞ্চশীল ঠিকমত পালন করতে পারলে এ জন্মে মার্গফল লাভ করতে না পারলেও পরবর্তী যে কোন এক জন্মে নিবার্ণলাভ করা সম্ভব।
বৌদ্ধ ভিক্ষুদের নিত্য ব্যবহার্য বস্তু।বৌদ্ধ ভিক্ষুদের সংসার ত্যাগ পর আট প্রকার ব্যবহার্য বস্তু রাখার অনুমতি দেয়া হয়েছে।এই প্রকার বস্তু (১) সংঘাটি (২) জলছাঁকুনী (৩)অর্ন্তবাস (৪) ভিক্ষাপাত্র (৫) ক্ষুর (৬) সুচ-সুতা (৭) উত্তরাসঙ্গ ও (৮) কটিবন্ধনী।এই অষ্টপরিষ্কার দানের ফলে বুদ্ধের সময় ভিক্ষু হলে ‘এস ভিক্ষু’ বলার সাথে সাথে ভিক্ষু অষ্টপরিষ্কার প্রাপ্ত হন।


title: বৌদ্ধ ধর্ম সংশ্লিষ্ট টীকাসমূহ

text: “মেত্তেয়্যো উত্তমো রামো পসেনো কোসলো ভিভু, দীঘসোনি চ চঙ্কী চ সুল ভো তো দেয়্য ব্রাক্ষণো। নালগিরি পারিলেয়্য বোধিসত্ত্বা ইমে দসা, অনুক্কমেন সম্বোধিং পাপুনিস্সতি অনাগতে”। বাংলাঃ মৈত্রেয়,উত্তম রাম,কোশলরাজ প্রসেনজিত,অভিভূ,দীর্ঘশোনি,চঙ্কী,শুভ,ব্রাক্ষণ তোদেয়্য,না্লগিরি এবং পারিলেয়্য এই দশ বোধিসত্ত্ব অনাগতে অনুক্রমে সম্বোধি প্রাপ্ত হবেন।বৃটিশ যাদুঘরে একটা সম্পূর্ণ পত্রে পান্ডুলিপি সংরক্ষিত আছে। উহা নিম্নরুপ- ইমাস্মিং ভদ্দকপ্পে মেত্তেয়্যো বোধিসত্তো সব্বঞ্ঞূতং পাপুনিসসতি। দুতিয়কপ্পো সূঞঞো হোতি।ততিয়কপ্পে রামো বোধিসত্তো সব্বঞঞূতং পাপুনিসসতি,সেসানি পঞঞাসকপ্পানি।এতস্মিং অন্তরে যথারুপং অঞঞূতরো বোধিসত্তো সব্বঞঞূতং পাপুনিসসতি।ইদানি পন মেত্তেয়্যো চ রামো প সেনো চ বিভূতি চ চত্তারো বোধিসত্তা তুসিত ভবনে বসন্তি।সূভূতো চ নালগিরি চ পারিলেয়্য চ তয়ো বোধিসত্তা তাবতিংস ভবনে বসন্তি।উত্তরো চ দীঘো চ চঙ্কী চ তয়ো বোধিসত্তা ইদানিং পঠরিয়া পব্বজিতা হোন্তি ভিকখু।দসবোধিসত্তাবিধি। বাংলাঃ এই ভদ্রকল্পে মৈত্রেয় বোধিসত্ত্ব সর্বজ্ঞতা প্রাপ্ত হবেন।দ্বিতীয় কল্প শুন্য কল্প হবে।তৃতীয় কল্পে বোধিসত্ত্ব রাম সর্বজ্ঞতা জ্ঞান প্রাপ্ত হবেন।পরে পঞ্চাশ কল্প বাকী থাকবে।এই সময়ে যথাসময়ে অন্যান্য বোধিসত্ত্বগণ সর্বজ্ঞতা জ্ঞান প্রাপ্ত হবেন। বর্তমানে মৈত্রেয়,রাম,প্রসেনজিত এবং বিভূতি প্রভৃতি বোধিসত্ত্বগণ তুষিত দেবলোকে অবস্থান করতেছেন।সুভূতি,নালগিরি এবং পারিলেয়্য প্রভৃতি তিন বোধিসত্ত্ব তাবতিংস দেবলোকে অবস্থান করতেছেন।উত্তর,দীর্ঘ এবং চঙ্কী প্রভৃতি তিন জন বোধিসত্ত্ব বর্তমানে জগতে ভিক্ষু হিসেবে আছেন।ইহা দশবোধিসত্ত্বের ইতিহাস। সোতথুকী নামক গ্রন্থে দশ বোধিসত্ত্ব উৎপত্তির সহিত আর দুই লাইন গাথা পাওয়া গেছে।তা হল- দসুত্তরা পঞ্চসতা বোধিসত্তা সমূহতা, দসা অনুক্কমা চেব অবসেসা নানুক্কমা। বাংলাঃ মোট পাঁচশত দশজন বোধিসত্ত্ব নির্ধারিত হয়েছেন।তাঁদের মধ্যে দশজন অনুক্রমে বুদ্ধ হবেন।অন্য পাঁচশত বোধিসত্ত্বের ক্রম এখন ও নির্ধারিত হয় নাই।


title: বৌদ্ধ ধর্ম সংশ্লিষ্ট টীকাসমূহ

text: চুলামনি চৈত্য গৌতম বুদ্ধের কেশধাতু দিয়ে তৈরি এবং তাবতিংস স্বর্গে প্রতিনিয়ত দেব ব্রক্ষা দ্বারা পূজিত হচ্ছে।গৃহত্যাগের পর যখন সিদ্ধার্থ তার লম্বা চুল কেটে আকাশের দিকে উড়িয়ে দিয়েছিলেন ঠিক তখনি তাবতিংস স্বর্গের দেবরাজ ইন্দ্র সে চুল নিয়ে যান এবং তৈরি করেন চুলামনি চৈত্য । sadhu sadhu sadhu


title: বৌদ্ধ ধর্ম সংশ্লিষ্ট টীকাসমূহ

text: ১।সুপ্রতিষ্ঠিত পাদ,(সুপ্পতিটঠিত পাদো) ২।পাদতলের নিম্নদেশে সর্বাকার পরিপূর্ণ নেমি ও নাভিসহ সহস্র অরযুক্ত চক্র বিদ্যমান(হেটঠা পাদতলেসু চক্কানি জাতানি সহস্রারানি সনেমিকানিস সর্ব্বাবাকার পরিপূরানি) ৩।আয়ত পাঞ্চি বা পরিপূর্ণ পায়ের মুড়ি(আয়রতপনিহ) ৪।দীর্ঘ অঙ্গুলি(দীর্ঘঙ্গুলি) ৫।ব্রক্ষ ঋজু শরীর(ব্রক্ষজ্জুগতো) ৬।সপ্ত উন্নত স্থান-দুই হস্ত,দুই পাদ,দুই অংস,স্কন্ধ ও এক গ্রীবা অংস কুট মাংস পূর্ণ উন্নত স্থান(সস্তুসসদো) ৭।মৃদু কোমল হস্ত ও পাদতলে,(মৃদুতলুনহথু পাদো) ৮।জালহস্ত পাদ(জাল হথু পাদো) ৯।পায়ের মধ্যবর্তী গুলফ(উসসঙ্খ পাদো) ১০।উর্দ্ধমুখী লোমের অগ্রভাগ(উদ্ধ গগলোমো) ১১।এণিমৃগঘসদৃশ জঙ্খা(এণিজংঘো) ১২।অতিশয় মসৃণ স্নিগ্ধ মুখাবয়ব(সুখমচ্ছাবি) ১৩।সুবর্ণ বর্ণ কাঞ্চন সদৃশ ত্বক(সুবন্নবন্নো) ১৪।গুহ্যেন্দ্রিয় কোবরক্ষিত(কোসোহিত বথু গুয়েহা) ১৫।নিগ্রোধ পরিমন্ডল অর্থাৎ বয়ঃ প্রমাণ ব্যাম,ব্যাম প্রমাণবয়ঃ(নিগ্রোধমন্ডলো) ১৬।দন্ডায়মান অবস্থায় উভয় হস্ত দ্বারা জানুদ্বয় স্পর্শ ও পরিমর্দন করতে সক্ষম(অননোমন্তো) ১৭।সিংহ পূর্বার্ধ কায়,(সীহ পূববদ্ধ কায়ো) ১৮।স্কন্ধ গহবর পরিপূর্ণতা প্রাপ্ত,(চিতন্তরংসো) ১৯।সমবর্ত স্কন্ধ,(সমবত্তখন্দো) ২০।সুক্ষরস গ্রাহী জিহবা(রসগগসগগি্) ২১।গাঢ় নীল নেত্র(অভিনীলনেত্তো) ২২।গো-চক্ষু বিশিষ্ট(গোপখুমো) ২৩।উষ্ণীষ শীর্ষ(উনহীসসীসো) ২৪।প্রত্যেক লোমকূপে একলোম(একেকলোমো) ২৫।ভ্রুণযুগলের মধ্যে উণা(চক্রাকারে উর্দ্ধমূখী স্বর্ণবর্ণ একটা লোক)(উণ্না) ২৬।চল্লিশ দন্ড।(চত্তলীসদন্তো) ২৭।অবিবর দন্ত।(অবিরল দন্তো) ২৮।দীর্ঘ জিহবা।(পহূত জিহবা) ২৯।ব্রক্ষস্বর।(ব্রক্ষসস্রো) ৩০।সিংহহনু।(সীহ হনু) ৩১।সমদন্ত।(সমদন্তো) ৩২।শুভ্রদন্ত।(সুসুক্কদঠো)


title: বৌদ্ধ ধর্ম সংশ্লিষ্ট টীকাসমূহ

text: বোধিসত্ত্বদের দশ পারমী,দশ উপপারমী ও দশ পরমার্থ পারমী পরিপূর্ণ করার কারণে তাঁরা ৩২ প্রকার মহাপুরুষ লক্ষণ এবং অশীতি প্রকার অনুব্যঞ্জন লক্ষণ প্রাপ্ত হয়ে থাকে।অশীতি প্রকার অনুব্যঞ্জন লক্ষণগুলি নিম্ন রুপঃ ১।উন্নত নখ(তুঙ্গ নখা) ২।তাম্রবর্ণ নখ(তম্ব নখা) ৩।স্নিগ্ধ নখ(সিনিগ্ধ নখা) ৪।সুগঠিত আঙ্গুল (বটঠঙ্গুলি) ৫।চিত্রাঙ্গুল(চিত্তাঙ্গলি) ৬।অনুপূর্ব আঙ্গুল (অনুপূব্বাঙ্গলি) ৭।নির্গ্রন্থ শিরা (নিগগন্ত সিরা) ৮।গুপ্ত শিরা (গূঢ় সিরা) ৯।নিগুঢ় গুলফ (গূঢ় গুলফা) ১০।সবল গ্রন্থি (ঘণ সন্ধি) ১১।সম ও সমান পদ (অবিসম সমপাদা) ১২।পরিপূর্ণ পুরুষ লক্ষণ (পরিপূন্না ব্যঞ্জনহ) ১৩।সমরশ্মি সম্প্রসারণ (সমন্ত পভা) ১৪।মৃদুগাত্র (মদু গত্তো) ১৫।সুন্দর গাত্র (বিসদ গত্তো) ১৬।অলীন গাত্র (অদীন গত্তো) ১৭।অনুসন্ধি গাত্র (অনুসন্ধি গত্তো) ১৮।সুসংহত গাত্র (সুসমহ গত্তো) ১৯।সুবিভক্ত,অঙ্গ প্রত্যঙ্গ (সুবিভত্তাঙ্গ প্রত্তোঙ্গো) ২০।নিখিল অবিকৃত শরীর (নিখিলা দুসট সরীরা) ২১।অতি সৌম্য গাত্র (ব্যপগততি্লকালক গত্তো) ২২।তুলাসদৃশ পদতল(তুল মদু পণয়হ) ২৩।গভীর হস্তরেখা (গম্ভীর পাণি লেখা) ২৪।অভঙ্গ হস্তরেখা (অভগণ পাণি লেখা) ২৫।অচ্ছিন্ন হস্তরেখা (অচ্ছিন্ন পাণি লেখা) ২৬।অনুপূর্ব হস্তরেখা (অনুপূব্বা পাণি লেখা) ২৭।বিম্বোষ্ঠ (বিম্বোটঠা) ২৮।সুবাসিত উচ্চারণ (নাভায়তননবচনা) ২৯। মৃদু,সরু লোহিত জিহবা (মদু তনু করত্ত জিবহা) ৩০।গজেন্দ্রয় সহিত অনুকরণীয় স্বর (গজগরজিতস্তনিত সসরা) ৩১।সু-উচ্চারিত স্বর (সুসসরবর গিরা) ৩২।মঞ্জুঘোষ (মঞ্জুঘোসা) ৩৩।গজেন্দ্র গতি (নাগবিক্কান্ত গামী) ৩৪।বৃষভ গতি (রসভবিক্কান্ত গামী) ৩৫।হংসরাজ গতি (হংস রিক্কান্তগামী) ৩৬।সিংহরাজগতি (সীহবিক্কান্তগামী) ৩৭।দক্ষিণাবর্ত গতি (অভিদকখিন গামী) ৩৮।সমস্ফীতউদসদ (উদসদসমা) ৩৯।সমস্ত প্রাসাদক (সমস্ত পাসদিকা) ৪০।পবিত্র আচার ব্যবহার (সুচি সমাচারা) ৪১।পরম পবিত্র বিশুদ্ধ লোম (পরম সুচি বিসুদ্ধ লোমা) ৪২।পরিমন্ডলাকার সমোজ্জল রশ্মি (বিতি মিরসমন্তপপভা) ৪৩।ঋজুগাত্র (উজুগত্তো) ৪৪।মৃদু গাত্র (মদুগত্তো) ৪৫।অনুপূর্ব গাত্র (অনুপূব্ব গত্তো) ৪৬।ধনু উদর(চাপোদরা) ৪৭।সুচারু রুপে বৃহতাকার গোল ভূঁড়ি (চারুকখাভগদনোদরা) ৪৮।গম্ভীর নাভী (গম্ভীর নাভী) ৪৯।অভঙ্গ নাভী (অভগণ নাভী) ৫০।অচ্ছিন্ন নাভী (অচ্ছিন্ননাভী) ৫১।দক্ষিণাবর্ত নাভী (অভিদ কখিনাবত্ত নাভী) ৫২।পরিণত জানুমন্ডল (পরিণত জানু মন্ডলা) ৫৩।সুগঠিত দন্ত (বট্টি দাঠা) ৫৪।তীক্ষ্ম দন্ত (তীণহ দাঠা) ৫৫।অভগ দন্ত (অভগণ দাঠা) ৫৬।অচ্ছিন্ন দন্ত (অচ্ছিন্ন দাঠা) ৫৭।সমদন্ত (অবিংস মদাঠা) ৫৮।উন্নত নাক (তুঙ্গ নাসা) ৫৯।অনতি-আয়তন নাক (নাত্তায়তন নাসা) ৬০।ভ্রমরকানো নয়ন (অসিত নয়না) ৬১।নীলশ্বেতকমল সদৃশ নয়নদ্বয় (অসিত সিত কমল দসস-নয়না) ৬২।কালভ্রু (অসিত ভ্রম) ৬৩।স্নিগ্ধভ্রু (সিনিগ্ধলোক ভম) ৬৪।আয়্তরুচির কর্ণ (অপরীত্ত কন্না) ৬৫।সমরুপ কর্ণ (অবিসম কন্না) ৬৬।ত্রুটিমুক্ত কর্ণ (ব্যপগতকন্না দোসা) ৬৭।অবিচলিত অবিকৃত সংযত ইন্দ্রিয় (অনুপহতা অনুপক্লিটঠ সন্তিন্দ্রিয়া) ৬৮।উত্তম সমানুপাতিক ললাট (উত্তমসেটঠ সংমিতমূখললাটা) ৬৯।কালকেশরাশি (অসিত কেসা) ৭০।সমকেশ (সহিত কেসা) ৭১।উজ্জ্বল কেশ (চিত্তকেসা) ৭২।জটাবিহীন কেশ (বিব্বত্ত কেসা) ৭৩।অভঙ্গ কেশ (অভগন কেসা) ৭৪।অচ্ছিন্ন কেশ (অচ্ছিন্ন কেসা) ৭৫।কোমল কেশ (অপরুস কেসা) ৭৬।স্নিগ্ধ কেশ (সিনিগ্ধ কেসা) ৭৭।সুরভিত কেশ (সুরভি কেসা) ৭৮।অগ্রকুঞ্চিত কেশ (বল্লিতাগগকেসা) ৭৯।সুগঠিত মস্তক (সুসিরসো) ৮০।স্বতিক,নন্দ্যাবর্ত মুক্তিক,লক্ষণযুক্ত কেশ (স্বস্তিক নন্দ্যাবত্ত-মুক্তিক সেসটঠ সন্নিকাসাকেসা)


title: বৌদ্ধ ধর্ম সংশ্লিষ্ট টীকাসমূহ

text: (প্রতি-সম-ভিদ্ ধাতু নিষ্পন্ন) প্রতিসম্ভিদা অর্থ লোকোত্তর মার্গাদি বিষয়ে বিশেষ বুৎপত্তি।বহু-শাস্ত্র অধ্যয়ন করলেও পৃথক জনের প্রতিসম্ভিদা প্রাপ্তি ঘটে না। যাঁরা আর্যশ্রাবক তাঁদের প্রতিসম্ভিদা লাভ অবশ্যাম্ভাবী।প্রতিসম্ভিদা জ্ঞান চার প্রকার।যথা-(১)অর্থ প্রতিসম্ভিদা (২) ধর্ম প্রতিসম্ভিদা (৩) বিরুক্তি প্রতিসম্ভিদা ও (৪) প্রতিভাণ প্রতিসম্ভিদা এই চার প্রকার প্রতিসম্ভিদা দুই কারণে ভিন্ন এবং পাঁচটি কারণে সুস্পষ্ট হয়ে থাকে।প্রতিসম্ভিদা শৈক্ষ্য এবং অশৈক্ষ্য ভূমি এই কারণে দুই ভাগে বিভক্ত।সারীপুত্র,মোগগল্লায়ণদি অশীতি মহাস্থবিরের অশৈক্ষ্যবশে প্রতিপন্ন আর আনন্দ স্থবির,চিত্ত গৃহপতি,ধার্মিক উপাসক,উপাল গৃহপতি,খূজ্জত্তরা উপাসিকাদের প্রতিসম্ভিদা শৈক্ষ্য ভূমি বশে প্রভিন্ন। অধিগম,পর্যপ্তি,শ্রবণ,জিজ্ঞাসা ও পূর্বযোগ-এই পাঁচটি কারণে প্রতিসম্ভিদা সুস্পষ্ট হয়ে থাকে।পাঁচ প্রকার অর্থ সম্বন্ধে ভিন্ন ভিন্ন প্রকার জ্ঞাত হওয়াকে অর্থ প্রতিসম্ভিদা বলে।চার প্রকার ধর্ম বিবিধ জানবার যে জ্ঞান,তাহা ধর্ম প্রতিসম্ভিদা।নিরুক্তি বা ব্যাকরণ হিসাবে ধর্ম জানবার যেই জ্ঞান,তাহা নিরুক্তি প্রতিসম্ভিদা।অর্থ,ধর্ম,নিরুক্তি এই তিনটা জ্ঞানের বিভিন্নতা জানবার একটা বিশিষ্ট জ্ঞানকে প্রতিভাণ প্রতিসম্ভিদা বলে।প্রতিভাণ প্রতিসম্ভিদা পূর্বোত্তম জ্ঞাত্রয় জানে বটে,কিন্তু তাদের কার্য সম্পাদন করতে পারে না।


title: বৌদ্ধ ধর্ম সংশ্লিষ্ট টীকাসমূহ

text: প্রতি+বেধ অর্থ ধর্মসমূহে লোকোত্তর জ্ঞান।চার আর্য মার্গ,চার আর্য মার্গফল ও নির্বাণ ধর্মকে প্রতিবেধ ধর্ম বলা হয়।


title: বৌদ্ধ ধর্ম সংশ্লিষ্ট টীকাসমূহ

text: ত্রিপিটকের নবাঙ্গ ধর্ম শিক্ষাকে পরিয়ত্তি বলা হয়।তের প্রকার ধূতাঙ্গ,চৌদ্দ প্রকার খন্ধকব্রত,অশীতি প্রকার মহাব্রত,শী্ল,সমাধি ও বিদর্শন প্রভৃতি আচ্রণের বিধানবলীকে প্রতিপত্তি ধর্ম বলে।


title: বৌদ্ধ ধর্ম সংশ্লিষ্ট টীকাসমূহ

text: যমক অর্থ দুই,প্রাতিহার্য ঋদ্ধি।যমক প্রাতিহার্য অর্থাৎ একই সঙ্গে দুই প্রতিচ্ছবি প্রর্বতন করা।কথিত আছে,বুদ্ধ অন্য তীর্থিয়দের সন্দেহ দূরীকরণের জন্য শ্রাবস্তীতে যমক প্রাতিহার্য প্রদর্শন করেছেন।দুই বিপরীত দৃশ্যকে এক সঙ্গে প্রদর্শন করা।যেমন-একই স্রোতে অগ্নি ও জল বাহির হওয়া।


title: বৌদ্ধ ধর্ম সংশ্লিষ্ট টীকাসমূহ

text: দেবলোকের ৪র্থ ভূমি।এখানকার সত্ত্বগণের আয়ু ৫৭ কোটি ৬০ লক্ষ বৎসর।সন্ত্তষিত নামক দেবপুত্র এই দেবলোকের অধিপতি।বোধিসত্ত্বগণ এবং তাঁদের মাতাপিতা প্রভৃতি এই মহাপূণ্যবানগণ এই দেবভূমিতে উৎপন্ন হয়ে থাকেন।এখানে দ্বিহেতুক,ত্রিহেতুক পৃথগজন ও কোন কোন স্রোতাপত্তি ও সকৃদাগামী ব্যক্তিগণ উৎপন্ন হয়ে থাকেন।


title: বৌদ্ধ ধর্ম সংশ্লিষ্ট টীকাসমূহ

text: আমাদের শরীরের দুই বাহু ও দুই জানু এবং মস্তক অবনত করে যে প্রণাম বা বন্দনা করা হয়।উহা পঞ্চাঙ্গ বন্দনা বলা হয়।


title: বৌদ্ধ ধর্ম সংশ্লিষ্ট টীকাসমূহ

text: দেবগণের হর্ষাবিষাদ ধ্বনি।দশ সহস্র চক্রবালের মধ্যে কোন পরম হর্ষের বা বিষাদের সময় উপস্থিত হওয়ার কারণ দেবগণ জানতে পারেন।তারা এই সময়ে আগে উক্ত ঘটনা দশ সহস্র চক্রবালে ঘোষণা করে থাকে।এই ঘোষণাকে কোলাহল বলে।কোলাহল ৫ প্রকার।যথা-(১)কল্প কোলাহল শত সহস্র বৎসর পরে এই জগতের প্রলয় হবে বলে যে কোলাহল,তাহাকে কল্প কোলাহল বলে;(২)চক্রবর্তী রাজা কোলাহল-শত বৎস র পর জগতে চক্রবর্তী রাজার আবির্ভাব হলে যে কোলাহল,তাকে চক্রবর্তী কোলাহল বলে;(৩)বুদ্ধ কোলাহল-সহস্র বৎসর পর জগতে সম্যক সম্বুদ্ধের আর্বিভাব হবে কোলাহল;(৪)মঙ্গল কোলাহল-বার বৎসর পর সম্যক সম্বু্দ্ধ মঙ্গল ব্যাখ্যা করবেন বলে কোলাহল;(৫)মৌনব্রত কোলাহল-সাত বৎসর পর জনৈক ভিক্ষু ভগবান বুদ্ধের নিকট সাক্ষাত করে মৌনব্রত সম্বন্ধে জিজ্ঞেস করবেন বলে কোলাহল।


title: বৌদ্ধ ধর্ম সংশ্লিষ্ট টীকাসমূহ

text: মুন্ডিত মস্তক কাষায় বস্ত্রধারী দশ শিক্ষা পদ অনুশীনকারী প্রবজিতকে শ্রামণের ব্লা হয়।অন্যূন সাত বৎসর বয়স্ক ছেলেকে প্রবজ্যা বা দশ শীলে দীক্ষা দেয়া যেতে পারে।যতদিন পর্যন্ত তাঁকে উপসম্পদা দেওয়া না হয়,ততদিন তিনি শ্রামণের নামেই অভিহিত থাকবেন।


title: বৌদ্ধ ধর্ম সংশ্লিষ্ট টীকাসমূহ

text: ছয়টি দেবলোকের ২য়টি হচ্ছে তাবতিংস স্বর্গ,দেবরাজ ইন্দ্র এই স্বর্গের অধিপতি।মনুষ্যগণনায় এখানকার দেবতাদের আয়ু ৩ কোটি ৬০ লক্ষ বৎসর।দ্বিহেতুক,ত্রিহেতুক পৃথকজন ও কোন কোন স্রোতাপন্ন ও সকৃতাগামী এই দেবলোকে উপনীত হয়ে থাকেন।


title: বৌদ্ধ ধর্ম সংশ্লিষ্ট টীকাসমূহ

text: ইহা ৫ প্রকার।যথা-মাতৃ হত্যা,পিতৃ হত্যা,অর্হৎ হত্যা,বুদ্ধের শরীর হতে রক্তপাত ঘটানো এবং সঙ্ঘভেদ।এই সব কর্মের যে কোন কেহ যদি করে থাকে,সে এই জন্মে ক্ষীণাস্রব হয়ে মুক্ত হতে পারবে না।


title: বৌদ্ধ ধর্ম সংশ্লিষ্ট টীকাসমূহ

text: তিন চক্রবাল পর্বতের মধ্যস্থলে ত্রিকোণাকৃতি ৬৮ হাজার যোজন বিস্তৃত নরককে লোকন্তরিক নরক বলে।এই নরক ঘন অন্ধকারে আবৃত।নিম্নদেশ তীব্র ক্ষার জলে পূর্ণ।এই নরকে উপর আচ্ছাদনহীন এবং তলদেশ বর্জিত।সুতরাং ইহার উপরে এর নিম্নে পৃথিবীর সন্ধারক শীতলতর তীব্র ক্ষারজল।এই নরকে সূর্যালোক না থাকাতে নারকীয় প্রাণীদের চক্ষু নাই।তাদের হাতে পায়ে সুতীক্ষ নখ আছে।নখ দিয়ে প্রাণী সকল চক্রবাল পৃষ্ঠে বাদুরের ন্যায় অবস্থান করে।নখ দিয়ে একে অপরকে আক্রমণ করে।যারা আনন্তরিক কর্ম করে,তারা এই নরক ভোগী হয়ে থাকেন।


title: বৌদ্ধ ধর্ম সংশ্লিষ্ট টীকাসমূহ

text: ১৬টি রুপ ব্রক্ষলোকের অসংজ্ঞ ১১তম ভূমি।বেহপ্ফল এবং অসংজ্ঞ এই দুই ব্রক্ষলোক ৪র্থ ধ্যান ভূমি নামে অভিহিত।যারা ৪র্থ ধ্যানে সংজ্ঞা বিরাগ ভাবনা করেন,তারা অসংজ্ঞ ব্রক্ষলোকে উৎপন্ন হবেন।এই ভূমি ব্রক্ষলোকবাসীদের আয়ু ৫০০ কল্প।


title: বৌদ্ধ ধর্ম সংশ্লিষ্ট টীকাসমূহ

text: অরুপ ব্রক্ষলোক ৪টি।যথা -(১)আকাশানন্তায়তন,(২)বিজ্ঞানান্তায়ন,(৩)আকিষ্ণনায়তন,(৪)নৈবসংজ্ঞা-না-সংজ্ঞায়তন অরুপ ব্রক্ষলোক।অরুপ ধ্যানীগণ এইসব ভূমিতে উৎপন্ন হয়ে থাকেন।তাদের কর্ম ও পূণ্য ক্ষয়ে আবার পূর্নজন্ম গ্রহণ করতে হয়।


title: বৌদ্ধ ধর্ম সংশ্লিষ্ট টীকাসমূহ

text: বৌদ্ধ সাহিত্যে উল্লিখিত সুমেরু পর্বতকে কেন্দ্র সপ্ত পর্বত ও সপ্ত সমুদ্র বেষ্টিত ১২ শত হাজার যোজন দৈর্ঘ্য এবং ৩৪ শত ৫০ যোজন প্রস্থ এলাকাকে এক চক্রবাল বলে।সুমেরু পর্বতের শিখরে যাম স্বর্গ অবস্থিত।সুমেরু পর্বত হতে পৃথিবী পর্যন্ত তাবতিংস ও চতুর্মহারাজিক স্বর্গ,অসুরভূমি সুমেরু পর্বতের পাদদেশে অবস্থিত।এইরুপ অসংখ্য চক্রবাল আছে।বুদ্ধের আক্রা ভূমি দশ সহস্র চক্রবাল,বুদ্ধের আদেশ ভূমি লক্ষ কোটি চক্রবাল এবং বুদ্ধের বিষয় ভূমি অপরিমিত চক্রবাল(বিশ্ব ব্রক্ষাণ্ড)।


title: বৌদ্ধ ধর্ম সংশ্লিষ্ট টীকাসমূহ

text: জগত সৃষ্টির প্রারম্ভে কল্পস্থায়ী স্বয়ং জাত সত্ত্বদের প্রার্থিত বিষয় প্রদানকারী কতগুলি বৃক্ষ উৎপন্ন হন।জম্বুদ্বীপে জম্বুতরু,অসুরদের চিত্ত পাটলী,গরুড়দের সিম্বলী বৃক্ষ,পূর্বাবিদেহে শিরীষ,অপর গোপনে কদম্ব এবং তাবতিংস লোকে পারিজাত বৃক্ষ।এই উত্তর কুরুর বৃক্ষের নাম কল্পতরু।


title: বৌদ্ধ ধর্ম সংশ্লিষ্ট টীকাসমূহ

text: তুষিত পুরীতে বোধিসত্ত্বের জগতে আবির্ভাব হওয়ার সময় হলে তিনি পঞ্চবিলোকন করেন।যথা-(১)সময় (২) মহাদেশ (৩)জনপদ (৪)পরিবার বা গোত্র (৫) মাতার আয়ুষ্কাল।


title: বৌদ্ধ ধর্ম সংশ্লিষ্ট টীকাসমূহ

text: পূর্বনিবাস অনুস্মৃতি,পরচিত্ত বিভাজন ও আস্রবক্ষয় জ্ঞান এই তিন বিষয়কে ত্রিবিদ্যা বলা হয়।অর্থাৎ প্রাপ্ত ব্যক্তিগণ ত্রিবিদ্যায় পারদর্শী হন।


title: বৌদ্ধ ধর্ম সংশ্লিষ্ট টীকাসমূহ

text: বুদ্ধগণ মহাকরুণাবশে জগতে অবস্থান করে দিনের কর্তব্য শেষ করেন।ভোরে কোন স্বত্ত্বের প্রতি ধর্মদানে ধর্মচক্ষু উৎপাদন দেখা,প্রাতঃকালীন কৃত্য,পিন্ডাচরণ,দিবা ধ্যান সমাধি ও ধর্মালোচনা,রাত্রির প্রথম যামে ধ্যান,দ্বিতীয় যামে শয্যা গ্রহণ এবং শেষ যামে দেবতাদের সাথে কথোপকথন।


title: বৌদ্ধ ধর্ম সংশ্লিষ্ট টীকাসমূহ

text: মহাকল্পের এক চতুর্থাংশ।সৃষ্টির আরম্ভ হতে সম্পূর্ণ সৃষ্টি হওয়ার সময়কে সংবর্ত বলে।সংবর্তের বিপরীতে বিবর্ত।সৃষ্টির ধ্বংসের সময়।


title: বৌদ্ধ ধর্ম সংশ্লিষ্ট টীকাসমূহ

text: বুদ্ধের শরীর হতে নির্গত ছয় রশ্মি।যথা-নীল,পীত,লোহিত,শ্বেত,হলুদ ও মিশ্রিত রশ্মি।বিভিন্ন বুদ্ধের ষড়রশ্মির বিস্তার বিভিন্ন প্রকার।গৌতম বুদ্ধের ষড়রশ্মি ব্যাম প্রমাণ।


title: বৌদ্ধ ধর্ম সংশ্লিষ্ট টীকাসমূহ

text: বৌদ্ধ সাহিত্যে পৃথিবীকে চার মহাদ্বীপে ভাগ করা হয়েছে।যথা-(১)উত্তরে উত্তর কুরু (২)পূর্বে পূর্ব কুরু (৩)দক্ষিণে জম্বুদ্বীপ ও (৪) পশ্চিমে অপর গোয়ান।জম্বুদ্বীপ দৈর্ঘ্য প্রস্থে ১০২ হাজার যোজন বিস্তৃত এবং আকৃতি গোশটকের মত।এই মহাদ্বীপে জম্বু বৃক্ষ আছে বলে জম্বুদ্বীপ নামে অভিহিত করা হয়েছে।


title: বৌদ্ধ ধর্ম সংশ্লিষ্ট টীকাসমূহ

text: পৃথিবীর উত্তরে অবস্থিত মহাদ্বীপের নাম উত্তর কুরু।ইহা ৮ হাজার যোজন বিস্তৃত এবং ইহা পীঠাকৃতি।এখানে কল্পবৃক্ষ হতে ইচ্ছানুযায়ী পোষাক পরিচ্ছেদ ও অলংকারাদি পাওয়া যায়।


title: বৌদ্ধ ধর্ম সংশ্লিষ্ট টীকাসমূহ

text: বৌদ্ধ ভিক্ষুদের ব্যবহার্য কাপড়।যথা-(১)সঙ্ঘাটি (২) উত্তরাসঙ্ঘ ও (৩)অন্তর্বাস।


title: বৌদ্ধ ধর্ম সংশ্লিষ্ট টীকাসমূহ

text: বুদ্ধগণ প্রথম ধর্মচক্র প্রবর্তন করেন।সেই সময়ে অসংখ্য সত্ত্বগণ ধর্মচক্ষু উৎপাদন করতে পারেন।এই সময় অভিসময় নামে অভিহিত।


title: বৌদ্ধ ধর্ম সংশ্লিষ্ট টীকাসমূহ

text: সন্নিপাদ অর্থ ধর্ম সম্মেলন।প্রত্যেক বুদ্ধের সময় সন্নিপাদ হয়ে থাকে।বিনা আমন্ত্রণে বুদ্ধ ধর্মালোচনায় সমবেত অর্হৎ নিয়ে যে ধর্ম সম্মেলন হয়ে থাকে তাকে সন্নিপাদ বলে।


title: বৌদ্ধ ধর্ম সংশ্লিষ্ট টীকাসমূহ

text: প্রাতিমোক্ষ অর্থ কুশল কর্মের আদি মুখ অর্থাৎ কুশল সম্পাদনের প্রাথমিক বিনয় বিধান।বৌদ্ধ ধর্মে ভিক্ষুদের জন্য বুদ্ধ নির্দেশিত শীল সমূহকে প্রাতিমোক্ষ শীল বলে।ভিক্ষুদের জন্য ২২৭ টা এবং ভিক্ষুণীদের জন্য ৩৩৪ টা প্রাতিমোক্ষ সংবরণশীল আছে।


title: বৌদ্ধ ধর্ম সংশ্লিষ্ট টীকাসমূহ

text: যে ভিক্ষু ছয় প্রকার উর্ধ ভাগীয় আধ্যাত্মিক ক্ষমতার অধিকারী তাকে ষড়াভিজ্ঞ বলা হয়।ষড়াভিজ্ঞ হচ্ছে-ঋদ্ধিবিধা,দিব্যশ্রোত্র,দিব্যচক্ষু,পরচিত্তবিভাজনন,পূর্বানিবাসানুস্মৃতি ও আসবক্ষয় জ্ঞান।


title: বৌদ্ধ ধর্ম সংশ্লিষ্ট টীকাসমূহ

text: প্রবারণা অর্থ বরণকরা,অভীষ্ট দান,কাম্য দান,নিবারণ,মানা,নিষেধ।বিনয় বিধানে প্রবারণা অর্থ ত্রুটি নৈতিক স্খলন নির্দেশ করবার জন্য সনির্বন্ধ অনুরোধ।বুদ্ধ ভিক্ষুদের নির্দেশ দিয়েছেন যে বর্ষাবাসী ভিক্ষুগণ দৃষ্ট,শ্রুত অথবা ত্রুটি বিষয়ে প্রবারণা করতে হবে।ভিক্ষুদের মধ্যে পরষ্পরের অপরাধ হতে নিষ্কৃতির উপায় হচ্ছে প্রবারণা।


title: বৌদ্ধ ধর্ম সংশ্লিষ্ট টীকাসমূহ

text: বুদ্ধোৎপত্তি অনুসারে কল্প দুই প্রকার।যথা- (১)শূণ্য এবং (২)অশূণ্য কল্প। শূন্য কল্পে সম্যক সম্বুদ্ধ,পচ্চেক বুদ্ধ এবং চক্রবর্তী রাজার আবির্ভাব হয় না বলেই শুন্য কল্প। অশূণ্য কল্প ৫ প্রকার।যথা- (১)সার কল্প, (২)মন্ড কল্প, (৩)বর কল্প, (৪)সারমন্ডকল্প, (৫)ভদ্রকল্প। জগৎ বিবর্তনের প্রারম্ভে অশূণ্য কল্পে যতজন সম্যক সম্বুদ্ধ জগতে উৎপন্ন হবেন বুদ্ধগণের সম্বোধি লাভের স্থানে ততটি পদ্ম প্রস্ফুটিত হয়।শুদ্ধাবাস ব্রক্ষলোকবাসী ব্রক্ষাগণ উক্ত পদ্ম আহরণ করে ব্রক্ষপুরে রেখে দেন।জগতে সম্যক সম্বুদ্ধ উৎপন্ন হলে তারা বুদ্ধকে এই পদ্ম দিয়ে পূজা করে থাকেন।


title: বৌদ্ধ ধর্ম সংশ্লিষ্ট টীকাসমূহ

text: সম্যক সম্বুদ্ধ হতে বর প্রাপ্তির পর বোধিসত্ত্বগণ নিজের অন্তর্দৃষ্টিতে দশ পারমী,দশ উপপারমী এবং দশ পরমার্থ পারমীর স্বরুপ উদঘাটন করে পারমী পরিপূর্ণ করার প্রচেষ্টায় নিয়োজিত থাকেন।এই সময়ে বোধিসত্ত্বগণ আঠার প্রকার অভব্য বা অশুভ অবস্থা (অটঠারস অবব টঠানানি) হতে নিষ্কৃতি পেয়ে থাকেন।যথাঃ-(১)তিনি জন্মান্ধ,বধির,উন্মাদ,জড়(এল মুগ) অথবা বর্বররুপে জন্মগ্রহণ করেন না।(২)তিনি কখনও ক্রীতদাস-ক্রীতদাসীর পুত্ররুপে জন্মগ্রহণ করেন না।(৩)তিনি কখনও মিথ্যাদৃষ্টিসম্পন্ন পরিবারে জন্মগ্রহণ করেন না।(৪)তিনি কখনও লিঙ্গ পরিবর্তন করেন না অর্থাৎ সব সময় পুরুষ হিসাবে জন্মগ্রহণ করেন।(৫)তিনি পাঁচ প্রকার আনন্তরিক কর্মের (১৯) কোনটা কখনও করেন না।(৬)তিনি কখনও কুষ্ঠ রোগে আক্রান্ত হন না।(৭-৮)যদি তিনি প্রাণী হিসাবে জন্মগ্রহণ করেন,তার শরীর তিতির পক্ষী হতে ক্ষুদ্র হয় না এবং হস্তী হতে বৃহৎশরীরধারী হন না।(৯)তিনি ক্ষুৎপিপাসিক প্রেতলোকে কখনও জন্মগ্রহণ করেন না।(১০)তিনি নিধমামতৃষ্ণিক (নিজের আগুনে নিজে প্রজ্জলিত) প্রেতলোকে কখনও জন্মগ্রহণ করেন না।(১১)তিনি কখনও কালগঞ্জ নামক অসুরলোকে জন্মগ্রহণ করেন না।(১২)তিনি কখনও অবীচি নরকে জন্মগ্রহণ করেন না।(১৩)তিনি কখনও লোকান্তরিক (২০) নরকে জন্মগ্রহণ করেন না।(১৪)তিনি কামাবচরে মারলোকে জন্মগ্রহণ করেন না।(১৫)তিনি রুপাবচরে অসংজ্ঞ (২১) ভূমিতে জন্মগ্রহণ করেন না।(১৬)তিনি শুদ্ধাবাস ব্রক্ষলোকে জন্মগ্রহণ করেন না।(১৭)তিনি অরুপ ব্রক্ষলোকে (২২) জন্মগ্রহণ করেন না।(১৮)তিনি এক চক্রবাল (২৩) হতে অন্য চক্রবালে জন্মগ্রহণ করেন না।বোধিসত্ত্বরুপে সম্যক সম্বুদ্ধ হতে বর প্রাপ্তির পর যে সকল বুদ্ধ জগতে উৎপত্তি হন,সেই সকল বুদ্ধ হতে তিনি ভবিষ্যৎ বুদ্ধ হওয়ার ঘোষণা পেয়ে থাকেন।এই ঘোষণাকে ব্যাকরণ বলে।ত্রিশটি পারমী পূর্ণ করার পর বোধিসত্ত্বগণ মহৎ পাঁচ ত্যাগ (মহাপরিচ্চাগা-স্ত্রীদান,পুত্রদান,রাজ্যদান,আপন অঙ্গ-প্রত্যঙ্গ দান এবং আপন জীবন দান) তিন চরিত্র (তয়া চরিয়া-ঞাতথুচরিয়া,লোকথু চরিয়া ও বুদ্ধিযা চরিয়া) এবং সপ্ত মহাদান (বেসসান্তর রাজার মত দান) করে মহাপৃথিবীকে সপ্তবার কম্পিত করে থাকেন।উপরিউক্ত সকল প্রকার বুদ্ধ করণীয় ধর্ম পরিপূর্ণভাবে সম্পাদন করে বোধিসত্ত্ব তুষিত স্বর্গে অবস্থান করেন।এখানে দেবগণের আয়ুষ্কাল ৫৭ কোটি ৬০ লক্ষ বছর।কিন্তু বোধিসত্ত্বগণ তার পূর্বে তাঁদের আয়ুষ্কাল পরিসমাপ্তি করেন।


title: বৌদ্ধ ধর্ম সংশ্লিষ্ট টীকাসমূহ

text: (১)অন্তিম জন্মে বোধিসত্ত্বগণ স্মৃতিমান হয়ে মাতৃগর্ভে প্রবেশ করেন।(২)মাতৃগর্ভে বুদ্ধাসনে উপবেশন করে বহির্মূখী হয়ে অবলোকন করে থাকেন।(৩)বোধিসত্ত্বের মাতার দন্ডায়মান অবস্থায় সন্তান প্রসব হয়ে থাকে।(৪)বোধিসত্ত্বগণের জন্ম অরণ্যে হয়ে থাকে।(৫)সদ্যোজাত বোধিসত্ত্ব সমপাদোপারি স্থিত হন এবং উত্তরাভিমূখী হয়ে সপ্ত পদ গমন করেন।তারপর সর্ব দিকে দৃষ্টিপাত পূর্বক এই মহত্ব ব্যঞ্জন বাক্য উচ্চারণ করেন-“এই পৃথিবীতে আমি অগ্র,আমি জ্যেষ্ঠ,আমি শ্রেষ্ঠ,ইহাই আমার শেষ জন্ম,আর আমার পুনঃজন্ম নাই”।(৬)তিনি বৃদ্ধ,রোগী,মৃতদেহ এবং প্রবজ্জিত প্র্রভৃতি চার নিমিত্ত (২৬) দর্শনে উৎকন্ঠিত হয়ে পুত্র লাভের পর মহাভিনিষ্ক্রমণ বা গৃহত্যাগ করেন।(৭)তিনি প্রবজ্যার কমপক্ষে সপ্তাহ ধরে তপশ্চর্যা করেন।(৮)বোধিসত্ত্বগণ বুদ্ধত্ব লাভের দিনে পায়সান্ন ভোজন করে থাকেন।(৯)তিনি কুশাসনে বসে সর্বজ্ঞতা জ্ঞান লাভ করেন।(১০)বোধিসত্ত্বগণ বুদ্ধত্ব লাভের জন্য আনাপন স্মৃতি ভাবনা করেন।(১১)বোধিসত্ত্বগণ বজ্রাসনে মার সৈন্যদের পরাজয় করে থাকেন।(১২)তিনি বোধিমন্ডপে ত্রিবিদ্যাদি (২৭) অসাধারণ জ্ঞান অর্জন করে থাকেন।(১৩)সম্বোধি লাভ করে তিনি বোধিবৃক্ষের অদূরে সাত সপ্তাহ যাপন করেন।(১৪)ধর্ম প্রচারের প্রতি অনীহা দেখে মহাব্রক্ষা কর্তৃক ধর্ম প্রচারের জন্য প্রার্থনা।(১৫)তিনি ঋষিপত্তন মৃগদায়ে ধর্মচক্র প্রবর্তন করে থাকেন।(১৬)বুদ্ধ মাঘী পূর্ণিমায় বিপুল ভিক্ষু সংঘসহ প্রাতিমোক্ষ আবৃতি করেন।(১৭)বুদ্ধ জেতবনে দীর্ঘকাল অতিবাহিত করেন।(১৮)শ্রাবস্তীর নগরদ্বারে বুদ্ধ যমক প্রাতিহার্য প্রদর্শন করেন।(১৯)বুদ্ধ তার মাতাকে সম্মুখে রেখে তাবতিংস স্বর্গে দেবতার নিকট অভিধর্ম দেশনা করেন।(২০)বুদ্ধ তাবতিংস স্বর্গে অভিধর্ম দেশনা করে সাংকাশ্য নগরদ্বারে অবতরণ করেন।(২১)বুদ্ধগণ সতত ফল সমাপত্তি লাভ করে থাকেন।(২২)বুদ্ধগণ সমাপত্তিতে স্থিত থেকে বিনয়ন যোগ্য ব্যক্তিকে অবলোকন করেন।(২৩)বুদ্ধগণ কারণ দর্শন করে ধর্মদেশনা করেন।(২৪)তারা প্রয়োজনবোধে জাতকের কথা উত্থাপন করেন।(২৫)বুদ্ধগণ জ্ঞাতিদের সমাগনে বুদ্ধবংশ দেশনা করেন।(২৬)বুদ্ধগণ আগন্তুক ভিক্ষুগণের সহিত কুশলাদি জিজ্ঞাসা করেন।(২৭)বুদ্ধগণ বর্ষাবাসের পর যাদের দ্বারা নিমন্ত্রিত তাদের সহিত কথা বলে অন্যত্র গমন করেন।(২৮)প্রত্যহ দিবসের পূর্বাহ্নে ও অপরাহ্নে এবং রাত্রির প্রথম যাম,মধ্যম যাম ও শেষ যামের বুদ্ধকৃত্য (২৮)সম্পাদন ক রেন।(২৯)বুদ্ধগণ পরিনির্বাণের পূর্বে মাংস রস গ্রহণ করেন।(৩০)বুদ্ধগণ চব্বিশ কোটি লক্ষ সমাপত্তি সমাপ্ন করে নির্বাণ লাভ করেন।


title: বৌদ্ধ ধর্ম সংশ্লিষ্ট টীকাসমূহ

text: (১)বুদ্ধের উদ্দেশ্য আনীত অথবা সঞ্চিত চতুর্প্রত্যয়ের কেহ অন্তরায় করতে পারে না।(২)বুদ্ধের পরমায়ুর অন্তরায় করতে পারে না।(৩)বুদ্ধের বত্রিশ মহাপুরুষ লক্ষণ ও অশীতি অনুব্যঞ্জণের (২৯) কেহ অন্তরায় করতে পারে না।(৪)বুদ্ধের রশ্মি বিস্তারের কেহ অন্তরায় করতে পারে না।


title: তেনজিং নোরগে

text: তেনজিং নোরগে (নেপালী: तेन्जिङ नोरगे) (২৯ মে, ১৯১৪ - ৯ মে, ১৯৮৬) একজন নেপালী শেরপা পর্বতারোহী ছিলেন।. তিনি এবং এডমন্ড হিলারি ১৯৫৩ সালের ২৯ শে মে যৌথভাবে বিশ্বে সর্বপ্রথম পৃথিবীর সর্বোচ্চ শৃঙ্গ মাউন্ট এভারেস্ট জয় করেন।


title: তেনজিং নোরগে

text: নামগিয়াল ওয়াংদি ১৯১৪ খ্রিস্টাব্দের মে মাসের শেষের দিকে নেপালের শোলোখুম্বু জেলার ত্সে-ছু গ্রামে এক শেরপা পরিবারে জন্মগ্রহণ করেন। তিনি তাঁর জন্মতারিখ সম্বন্ধে অজ্ঞাত ছিলেন, পরবর্তীকালে ১৯৫৩ খ্রিস্টাব্দের ২৯শে মে তিনি মাউন্ট এভারেস্ট জয় করার পরে সেই দিনকে নিজের জন্মদিন বলে ঘোষণা করেন। তাঁর পিতার নাম ছিল খাংলা মিংমা এবং মাতার নাম দোকমো কিন-জোম। রংবুক বৌদ্ধবিহারের প্রতিষ্ঠাতা ও প্রধান লামা ঙ্গাগ-দ্বাং-ব্স্তান-দ্জিন-নোর-বু () তাঁর নাম পরিবর্তন করে তেনজিং নোরগে নাম রাখেন। ছোটবেলায় তেনজিংকে স্থানীয় এক বৌদ্ধমঠে লামা হওয়ার জন্য শিক্ষিনবিশী করতে পাঠানো হয় কিন্তু কিছুদিনের মধ্যেই তেনজিং বাড়ি পালিয়ে আসেন। ১৩ বছর বয়সে তিনি বাড়ি থেকে কাঠমান্ডু পালিয়ে যান এবং ছয় সপ্তাহ পরে ফিরে আসেন। ১৯৩২ খৃষ্টাব্দে ১৮ বছর বয়সে অর্থ উপার্জনের উদ্দেশ্যে তেনজিং বারো জন সঙ্গীর সাথে দার্জিলিং শহরের উদ্দেশ্যে রওনা হন কিন্তু ভারত-নেপাল সীমান্তে তাদের মধ্যে ছাড়াছাড়ি হয়ে গেলে তেনজিংকে এক স্থানীয় নেপালী আশ্রয় দেন। সেখান থেকে তেনজিং দার্জিলিংয়ের নিকটবর্তী আলুবাড়ীতে যান ও দুধ বিক্রি শুরু করেন। এর মধ্যে হিউ রাটলেজের নেতৃত্বে ১৯৩৩ খ্রিষ্টাব্দের ব্রিটিশ মাউন্ট এভারেস্ট অভিযানে মালবাহকের কাজ পেতে ব্যর্থ হন। এর পর তিনি তাঁর বাড়ি ফিরে আসেন। কিছুদিন পরে তেনজিং আবার দার্জিলিং পালিয়ে আসেন এবং টংসুং বস্তিতে বসবাস শুরু করেন। ১৯৩৫ খৃষ্টাব্দে দাওয়া ফুটি নামে এক শেরপা মেয়েকে বিবাহ করেন।


title: তেনজিং নোরগে

text: এরিক শিপটনের নেতৃত্বে ১৯৩৫ ব্রিটিশ মাউন্ট এভারেস্ট অভিযান তেনজিংয়ের জীবনের প্রথম পর্বতারোহণ অভিযান। এই অভিযানে তিনি মালবাহক হিসেবে অংশগ্রহণ করেন। তাঁর দৈনিক মজুরি ছিল বারো আনা এবং বরফে মাল পৌঁছে দিলে মজুরী এক টাকা। এই অভিযানে তেনজিং নিচের শিবিরে প্রতিদিন ৯০ পাউন্ড মাল এবং বরফে ৫০ পাউন্ড ওজনের মাল বহন করেছিলেন এবং বৈজ্ঞানিক পদ্ধতিতে পর্বতারোহণের কলা কৌশল শিখেছিলেন। এই দল বাইশ হাজার ফুট উঁচুতে অবস্থিত নর্থ কল অব্দি আরোহণ করে এবং তেনজিং সহ শেরপা মালবাহকেরা এই উচ্চতায় মাল পৌঁছে দেন। ১৯৩৫ খ্রিষ্টাব্দের বসন্ত কালে ভারতীয় ডাক বিভাগের কর্মী কুকের নেতৃত্বে চব্বিশ হাজার ফুট উচ্চতার কাব্রু শৃঙ্গ অভিযানে তেনজিং মালবাহক হিসেবে অংশগ্রহণ করেন। হিউ রাটলেজের নেতৃত্বে ১৯৩৬ ব্রিটিশ মাউন্ট এভারেস্ট অভিযান তেনজিংয়ের জীবনের দ্বিতীয় মাউন্ট এভারেস্ট অভিযান। খারাপ আবহাওয়ার জন্য দলটি বহু কষ্টে নর্থ কল অব্দি আরোহণ করে ফিরে আসে। ১৯৩৭ খ্রিষ্টাব্দে ডন স্কুলের শিক্ষক গিবসন ও মার্টিনের সঙ্গে তেনজিং ২০,৭২০ ফুট উচ্চতার বন্দরপুঞ্ছ শৃঙ্গে অভিযান করেন। কিন্তু প্রচন্ড তুষারপাতের জন্য ১৭০০০ ফুট থেকে তাঁদের নেমে আসতে হয়।


title: তেনজিং নোরগে

text: হ্যারল্ড উইলিয়াম টিলম্যানের নেতৃত্বে ১৯৩৮ খ্রিষ্টাব্দের ব্রিটিশ মাউন্ট এভারেস্ট অভিযান তেনজিংয়ের জীবনের তৃতীয় মাউন্ট এভারেস্ট অভিযান। রংবুক হিমবাহে মূল শিবির তৈরী করার পর নর্থ কলকে এড়িয়ে মাউন্ট এভারেস্ট আরোহণ করার দ্বিতীয় পথ খোঁজার উদ্দেশ্যে মূল শিবির থেকে টিলম্যান, তেনজিং নোরগে, আং শেরিং, আং জিংমে লোলা গিরিবর্ত্মে পৌঁছন। কিন্তু সেখানকার আবহাওয়া খারাপ থাকায় তাঁরা মূল শিবিরে ফিরে আসেন। মূল শিবির থেকে একটা দল পূর্ব রংবুক হিমবাহ ধরে, অপর একটি দল মূল রংবুক হিমবাহ ধরে যাত্রা করে। মূল রংবুক হিমবাহ ধরে যাত্রাকারী দলের অলিভার, টিলম্যান, তেনজিং, ওয়াংদি এবং আরো দুজন শেরপা হিমানী সম্প্রপাতের কবলে পড়লেও কোনরকম ক্ষয়ক্ষতি ছাড়াই বেরিয়ে আস্তে সক্ষম হন। ২২,০০০ ফুট উচ্চতার নর্থ কলে চার নম্বর শিবির স্থাপন করে এরিক শিপটন, ফ্রাঙ্ক স্মাইথ, তেনজিং নোরগে, আং শেরিং, ওয়াংদি নরবু, রিনজিং, লোবসাং, লাকপা তেনজিং এবং ওলো ভুটিয়া উত্তর পূর্ব দিক দিয়ে উঠে ২৫,৮০০ ফুট উচ্চতায় পঞ্চম শিবির স্থাপন করেন। চার থেকে পাঁচ নম্বর শিবিরে আসার পথে দুজন শেরপা অসুস্থ হয়ে পড়লে নোরগে পুনরায় নেমে প্রয়োজনীয় তাঁবু ও জ্বালানী নিয়ে ঐ একই পথ ঐ দিনে আবার উঠে আসেন। পরের দিন ২৭,০০০ ফুট উচ্চতা অব্দি আরোহণ করে ষষ্ঠ শিবির স্থাপন করা হয়। এই অভিযান ব্যর্থ হলেও তেনজিং সহ যে সমস্ত শেরপারা ষষ্ঠ শিবির পর্যন্ত আরোহণ করেন, তাঁদের প্রথম টাইগার উপাধি ও পদক দেওয়া হয়।


title: তেনজিং নোরগে

text: ১৯৩৯ খ্রিষ্টাব্দে তেনজিং কানাডার পর্বতারোহী স্নিটন দম্পতির সঙ্গে হিন্দুকুশ পর্বতমালার ২৫,২৬০ ফুট উচ্চতার তিরিচমির পর্বতে অভিযান করেন, কিন্তু ভাল সরঞ্জামের অভাবে, তীব্র হাওয়া ও ঠান্ডার দাপটে ২৩,০০০ ফুট থেকে নেমে আসতে বাধ্য হন। ১৯৪৬ খ্রিষ্টাব্দে ডন স্কুলের শিক্ষক গিবসন ও মার্টিনের সঙ্গে তেনজিং দ্বিতীয়বার বন্দরপুঞ্ছ শৃঙ্গে পুনরায় অভিযান করেন। কিন্তু এবারও প্রচন্ড তুষারপাতের জন্য ১৮০০০ ফুট থেকে তাঁদের নেমে আসতে হয়। ১৯৪৭ খ্রিষ্টাব্দে কানাডার আর্ল ডেনম্যানের উৎসাহে তিব্বত প্রবেশের অনুমতি ছাড়াই মাউন্ট এভারেস্ট অভিযানে যোগদান করেন। সীমান্তের নজরদারী এড়িয়ে তিনজনের এই দল তিব্বতে প্রবেশ করে অপ্রচলিত পথে রংবুক হিমবাহে পৌঁছন। কিন্তু উপযুক্ত সরঞ্জামের অভাবে নর্থকল থেকে তাঁরা ফিরে আসতে বাধ্য হন। ১৯৪৭ খ্রিষ্টাব্দে সুইজারল্যান্ডের আন্দ্রে রসের নেতৃত্বে একটি সুইস পর্বতারোহী দলের সঙ্গে ২২০০০ ফুট উচ্চতার কেদারনাথ পর্বতশৃঙ্গ অভিযানে অংশগ্রহণ করেন। কিন্তু শীর্ষগামী দলের আলফ্রেড সুটার ও ওয়াংদি নোরবু রজ্জুবদ্ধ অবস্থায় পা পিছলে হাজার ফুট নিচে পড়ে গেলে তেনজিং আঘাতপ্রাপ্ত নোরবুকে উদ্ধার করে নিরাপদে হাসপাতালে পৌঁছে আবার শিবিরে ফিরে এসে শীর্ষ আরোহণ করেন। সর্বপ্রথম কেদারনাথ শীর্ষ আরোহণ তেনজিংয়ের জীবনের প্রথম শৃঙ্গ জয়। ১৯৪৭ খৃষ্টাব্দে সুইজারল্যান্ডের আন্দ্রে রসের নেতৃত্বে কেদারনাথ জয়ের পরে ঐ একই দলের সাথে তেনজিং তিব্বত সীমান্তের বলবালা ও কালিন্দী শৃঙ্গ সর্বপ্রথম জয় করেন। ১৯৫০ খ্রিষ্টাব্দে ডন স্কুলের শিক্ষক গিবসনের আমন্ত্রণে তেনজিং তৃতীয়বার বন্দরপুঞ্ছ অভিযানে অংশগ্রহণ করেন এবং রয় গ্রিনউড ও শেরপা কিন চোক শেরিংকে সঙ্গে করে সর্বপ্রথম এই শৃঙ্গ জয় করেন। ১৯৫০ খ্রিষ্টাব্দে থর্নলের নেতৃত্বে ২৬,৬৬০ ফুট উচ্চতার নাঙ্গা পর্বত অভিযানে তেনজিং অংশগ্রহণ করেন। কিন্তু থর্নলে এবং ক্রেসের মৃত্যুতে এই অভিযান ব্যর্থতায় পর্যবসিত হয়। তেনজিং বহু চেষ্টা করেও তাঁদের খুঁজে না পেয়ে ফিরে আসতে বাধ্য হন। ১৯৫১ খ্রিষ্টাব্দে রোগার ডুপ্লের নেতৃত্বে ফরাসীদের নন্দাদেবী অভিযানে তেনজিং যোগদান করেন। এই দলের উদ্দেশ্য ছিল প্রথমে তাঁরা ২৫,৬০০ ফুট উচ্চতার নন্দাদেবী মূল শৃঙ্গ আরোহণ করে ২৩,০০০ ফুট উঁচুতে নন্দাদেবী মূল ও নন্দাদেবী পূর্ব শৃঙ্গ সংযোগচুতে দুই মাইল লম্বা তীক্ষ্ন শৈলশিরা ধরে এগিয়ে ২৪,৪০০ ফুট উচ্চতার নন্দাদেবী পূর্ব শৃঙ্গ আরোহণ করা। কিন্তু ডুপ্লে ও গিলবার্ট ভিগনেস নন্দাদেবী মূল শৃঙ্গ আরোহণ করতে গিয়ে নিখোঁজ হয়ে গেলে তেনজিং এবং ডুবো তাঁদের খোঁজে নন্দাদেবী পূর্ব শৃঙ্গ আরোহণ করে ফিরে আসেন। এরপর ১৯৫১ খ্রিষ্টাব্দের শরতে তেনজিং সুইজারল্যান্ডের জর্জ ফ্রের নেতৃত্বে ১৯০০০ ফুট উচ্চতার কাং পর্বত অভিযানে অংশগ্রহণ করেন। কিন্তু আরোহণের সময় জুতোতে ক্র্যাম্পন না লাগানোয় ফ্রে পিছলে গিয়ে হাজার ফুট নিচে পড়ে গিয়ে মারা যান। তাঁকে বাঁচাতে গিয়ে তেনজিংয়ের একটা আঙুল ভেঙে যায়।


title: তেনজিং নোরগে

text: ১৯৫২ খ্রিষ্টাব্দের বসন্তকালে তেনজিং সুইজারল্যান্ডের এডওয়ার্ড উইস-ডুনান্টের নেতৃত্বে এভারেস্ট অভিযানে অংশগ্রহণ করেন। জেনেভা স্পার ধরে বরফের ধাপ কেটে সিঁড়ি বানিয়ে ও দড়ি খাটিয়ে আরোহণের চেষ্টা শুরু হয় ও সাউথ কলের মাঝামাঝি দুরত্বে মালপত্র আনা হয়। এখান থেকে তেনজিং নোরগে, রেমন্ড ল্যাম্বার্ট, লিয়ঁ ফ্লোরি, রেনে আউবার্ট ও অন্য শেরপা সদস্যরা এগিয়ে যান। ২৬শে মে সকাল দশটায় তাঁরা সাউথ কল পৌঁছন ও ষষ্ঠ শিবির স্থাপন করেন। সাউথ কল থেকে শেরপারা ক্লান্তিজনিত কারণে নেমে গেলে একদিনের খাবার, একটি তাঁবু ও চারটি অক্সিজেন সিলিন্ডার নিয়ে সাউথ কল থেকে ল্যাম্বার্ট, ফ্লোরি, আউবার্ট ও তেনজিং নোরগে শীর্ষের দিকে আরোহণ শুরু করেন। বরফের ঢাল পার হয়ে দক্ষিণ-পূর্ব শৈলশিরা ধরে উঠে প্রায় সাড়ে সাড়ে ২৮,২৫০ ফুট উচ্চতা উচ্চতায় শিবির স্থাপন করা হলে ফ্লোরি ও আউবার্ট নেমে যান। পরের দিন ল্যাম্বার্ট ও তেনজিং উচ্চতা অব্দি পৌঁছে নেমে আসার সিদ্ধান্ত নেন, যা পর্বতারোহণের ইতিহাসে রেকর্ডে পরিণত হয়। এই অভিযানে তেনজিংকে একজন পর্বতারোহী অভিযাত্রী হিসেবে মর্যাদা দেওয়া, যার ফলে সুইস অভিযাত্রী দল, বিশেষ করে ল্যাম্বার্টের সঙ্গে তাঁর দীর্ঘস্থায়ী বন্ধুত্বের সূচনা হয়। পরে শরৎকালে তিনি গ্যাব্রিয়েল চেভালের নেতৃত্বে সুইস দলের এভারেস্ট অভিযানে অংশগ্রহণ করেন, কিন্তু খারাপ আবহাওয়ার কারণে উচ্চতা থেকে সল ফিরে আসতে বাধ্য হয়।


title: তেনজিং নোরগে

text: ১৯৫৩ খ্রিস্টাব্দে জন হান্টের নেতৃত্বে ব্রিটিশদের মাউন্ট এভারেস্ট অভিযানে তেনজিং অংশগ্রহণ করেন। এই অভিযানে দশ হাজার পাউন্ড মাল বহন করার জন্য ৩৬২ জন মালবাহক ও ২০ জন শেরপা সহ চার শতাধিক মানুষ অংশ গ্রহণ করেছিলেন। মার্চ মাসে বেস ক্যাম্প তৈরী করে ধীরে ধীরে দলটি উচ্চতায় আরোহণ করে সাউথ কলে তাঁদের অন্তিম শিবির স্থাপন করেন। ২৬শে মে টম বুর্দিলঁ ও চার্লস ইভান্স শৃঙ্গজয়ের প্রচেষ্টা করে কিন্তু ইভান্সের অক্সিজেন সরবরাহকারী ব্যবস্থায় গোলোযোগ দেখা দিলে তাঁরা শৃঙ্গ থেকে ৩০০ ফুট নিচে থেকে ফিরে আসতে বাধ্য হয়। এরপর দলপতি হান্ট তেনজিং ও নিউজিল্যান্ডের পর্বতারোহী এডমন্ড হিলারিকে শৃঙ্গজয়ের চেষ্টা করতে নির্দেশ দেন। ২৮শে মে তাঁরা আং ন্যিমা, আলফ্রেড গ্রেগরি ও জর্জ লোর সহায়তায় তাঁরা উচ্চতায় তাঁদের শিবির স্থাপন করলে ন্যিমা, গ্রেগরি ও লো নীচে ফিরে যান। হিলারির জুতো সারা রাত তাঁবুর বাইরে থাকায় পরদিন সকালে সেগুলি জমে গেলে দুই ঘন্টা ধরে দুইজনে মিলে চেষ্টা করে সেগুলিকে পূর্বাবস্থায় নিয়ে আসেন ও ত্রিশ পাউন্ড ওজনের সরঞ্জাম নিয়ে তাঁরা শৃঙ্গ আরোহণের চেষ্টা শুরু করেন। শৃঙ্গের ঠিক নিচে চল্লিশ ফুটের খাড়া একটি পাথরের দেওয়ালে একটি খাঁজ ধরে হিলারি ও তাঁকে অনুসরণ করে তেনজিং আরোহণ করে সকাল ১১:৩০ মিনিটে মাউন্ট এভারেস্ট শৃঙ্গ জয় করেন। পর্বতশৃঙ্গে তাঁরা পনেরো মিনিট ছিলেন। এই সময় হিলারি তেনজিংয়ের আলোকচিত্র তোলেন। এই আলোকচিত্রে তেনজিংকে তাঁর বরফ-কুঠার তুলে ধরে থাকতে দেখা যায়। তাঁর বরফ-কুঠারে জাতিসংঘ, ইংল্যান্ড, নেপাল ও ভারতের পতাকা লাগানো ছিল। তেনজিংয়ের বর্ণনা অনুসারে হিলারি কোন কারণে নিজের আলোকচিত্র তোলাতে অস্বীকৃত হন। তাদের শৃঙ্গজয়ের প্রমাণস্বরূপ শৃঙ্গ থেকে তাঁরা নীচের পর্বতগাত্রের আলোকচিত্রও তোলেন। শৃঙ্গজয়ের ফলশ্রুতিতে পরবর্তীকালে তাঁদের দুইজনকে ঘিরে নেপাল ও ভারতে জনমানসে প্রচণ্ড উচ্ছাস তৈরী হয়। হিলারি ও হান্ট নাইট উপাধিতে ভূষিত হন এবং তেনজিংকে জর্জ পদক প্রদান করা হয়।


title: ১৯৩৮ ব্রিটিশ মাউন্ট এভারেস্ট অভিযান

text: ১৯৩৮ খৃষ্টাব্দের ব্রিটিশ মাউন্ট এভারেস্ট অভিযান ব্রিটিশদের সপ্তম মাউন্ট এভারেস্ট অভিযান।


title: ১৯৩৮ ব্রিটিশ মাউন্ট এভারেস্ট অভিযান

text: এই অভিযানে নেতৃত্ব দেন প্রথম নন্দাদেবী শৃঙ্গ জয়কারী পর্বতারোহী হ্যারল্ড উইলিয়াম টিলম্যান। এছাড়াও দলে ছিলেন এরিক শিপটন, ফ্রাঙ্ক স্মাইথ, ওডেল, পিটার লয়েড এবং ক্যাপ্টেন অলিভার। শেরপা মালবাহক হিসেবে দলে ছিলেন তেনজিং নোরগে, আং শেরিং, আং জিংমে, ওয়াংদি নরবু, রিনজিং, লোবসাং, লাকপা তেনজিং, ওলো ভুটিয়া প্রভৃতি।


title: ১৯৩৮ ব্রিটিশ মাউন্ট এভারেস্ট অভিযান

text: দলটি দার্জিলিং থকে শুরু করে সিকিম হয়ে তিব্বতে পৌঁছয়। এপ্রিলে রংবুক মঠ পেরিয়ে আরো উঁচুতে মূল শিবির স্থাপন করা হয়। নর্থকল বা উত্তর গিরিবর্ত্মকে এড়িয়ে মাউন্ট এভারেস্ট আরোহণ করার দ্বিতীয় পথ খোঁজার উদ্দেশ্যে মূল শিবির থেকে টিলম্যান, তেনজিং নোরগে, আং শেরিং, আং জিংমে লোলা গিরিবর্ত্মে পৌঁছন। কিন্তু সেখানকার আবহাওয়া খারাপ থাকায় তাঁরা মূল শিবিরে ফিরে আসেন।


title: ১৯৩৮ ব্রিটিশ মাউন্ট এভারেস্ট অভিযান

text: মূল শিবির থেকে একটা দল পূর্ব রংবুক হিমবাহ ধরে, অপর একটি দল মূল রংবুক হিমবাহ ধরে যাত্রা করে। মূল রংবুক হিমবাহ ধরে যাত্রাকারী দলের অলিভার, টিলম্যান, তেনজিং নোরগে, ওয়াংদি এবং আরো দুজন শেরপা হিমানী সম্প্রপাতের কবলে পড়লেও কোনরকম ক্ষয়ক্ষতি ছাড়াই বেরিয়ে আস্তে সক্ষম হন।


title: ১৯৩৮ ব্রিটিশ মাউন্ট এভারেস্ট অভিযান

text: ২২,০০০ ফুট উচ্চতার নর্থকলে চার নম্বর শিবির স্থাপন করে এরিক শিপটন, ফ্রাঙ্ক স্মাইথ, তেনজিং নোরগে, আং শেরিং, ওয়াংদি নরবু, রিনজিং, লোবসাং, লাকপা তেনজিং এবং ওলো ভুটিয়া উত্তর পূর্ব দিক দিয়ে উঠে ২৫,৮০০ ফুট উচ্চতায় পঞ্চম শিবির স্থাপন করেন। চার থেকে পাঁচ নম্বর শিবিরে আসার পথে দুজন শেরপা অসুস্থ হয়ে পড়লে তেনজিং নোরগে পুনরায় নেমে প্রয়োজনীয় তাঁবু ও জ্বালানী নিয়ে ঐ একই পথ ঐ দিনে আবার উঠে আসেন। পরের দিন ২৭,০০০ ফুট উচ্চতা অব্দি আরোহণ করে ষষ্ঠ শিবির স্থাপন করা হয়।


title: ১৯৩৮ ব্রিটিশ মাউন্ট এভারেস্ট অভিযান

text: বরফের আধিক্য ও প্রচন্ড তুষারপাত দেখে ষষ্ঠ শিবির থেকে নেমে যাওয়ার সিদ্ধান্ত নেওয়া হয়। অবতরণের সময় নর্থকলে চার নম্বর শিবিরে দলের শেরপা সদস্য পাশাং ভুটিয়া পক্ষাঘাতে আক্রান্ত হলে টিলম্যান তাঁকে নিরাপদে মূল শিবিরে ফিরিয়ে আনেন।


title: ১৯৩৮ ব্রিটিশ মাউন্ট এভারেস্ট অভিযান

text: এই অভিযানের পর টিলম্যান সরকারী ভাবে টাইগার উপাধি প্রচলন করেন। এই অভিযানে যে সমস্ত শেরপারা ষষ্ঠ শিবির পর্যন্ত আরোহণ করেন, তাঁদের প্রথম টাইগার উপাধি ও পদক দেওয়া হয়।


title: উইকেট

text: উইকেট () ক্রিকেটের পরিভাষাবিশেষ। ক্রিকেট খেলায় উইকেট শব্দটি প্রায়শঃই উচ্চারিত হয় ও বিভিন্ন সময় বিভিন্ন অর্থ বহন করে। তন্মধ্যে -


title: উইকেট

text: উইকেট শব্দটির উৎপত্তি ঘটেছে ক্ষুদ্র ফটক বা উইকেট গেট থেকে। ঐতিহাসিকভাবে ক্রিকেট খেলায় উইকেটে দু’টি মাত্র স্টাম্প ও একটি বেলের সমন্বয়ে গঠিত ছিল। তখন এটি দেখতে ফটকের অনুরূপ। ১৭৭৫ সালে মধ্যবর্তী স্টাম্প ব্যবহার প্রবর্তিত হয়।


title: উইকেট

text: অধিকাংশ সময়ই উইকেটে দুইটি সেটের একটি হিসেবে তিনটি স্টাম্প ও দুইটি বেইল ক্রিকেট পিচের শেষ প্রান্তসীমায় রাখা হয়। একজন ব্যাটসম্যান কর্তৃক উইকেটটি সংরক্ষিত থাকে। তিনি ব্যাট দিয়ে বলকে আটকানোর চেষ্টা করেন যাতে উইকেটে স্পর্শ করতে না পারে। পাশাপাশি বলকে মাঠের অভ্যন্তরে কিংবা বাইরে ফেলার মাধ্যমে রান নেয়ার দিকে মনোনিবেশ ঘটান।


title: উইকেট

text: গত তিনশত বছরের মধ্যে উইকেটের আকার-আকৃতি বেশ কয়েকবার পরিবর্তিত হয়েছে। এর পরিমাপ এবং অবস্থান ক্রিকেটের আইনের ৮নং ধারা মোতাবেক পরিচালিত হয়।


title: উইকেট

text: একজন ব্যাটসম্যানের আউটকে উইকেট হিসেবে চিহ্নিত করা হয়। তখন ব্যাটসম্যান তার নিজের উইকেট হারিয়েছেন বলে উল্লেখ করেন। আবার তা যদি বোলার কর্তৃক হয়ে থাকে, তখন বোলার উইকেট লাভ করেছেন বলে চিহ্নিত হন। কয়েকটি উইকেট প্রাপ্তির ফলে বোলারের যোগ্যতার অন্যতম মাপকাঠি হয়ে থাকে। একজন বোলারের এক ইনিংসে সংগৃহীত ৫ উইকেট প্রাপ্তিকে একজন ব্যাটসম্যানের সেঞ্চুরির সমমান হিসেবে খসড়াভাবে মনে করা হয়।


title: উইকেট

text: বোল্ড, রান আউট, স্টাম্পড অথবা হিট উইকেটের মাধ্যমে ব্যাটসম্যান আউট হয়ে তার উইকেট হারিয়েছেন বলা হয়ে থাকে। এ বিষয়ে ক্রিকেটের আইনের ২৮নং ধারায় লিপিবদ্ধ রয়েছে। বেল যদি স্টাম্পের ওপর থেকে পড়ে যায় কিংবা বল অথবা ব্যাটের সাহায্যে স্টাম্প উপড়ে যায় কিংবা ফিল্ডার কর্তৃক ব্যাটের সংস্পর্শে বল শূন্য থেকে হাতে লুফে নেয় অথবা ফিল্ডার কিংবা কর্তৃক উইকেট-রক্ষক কর্তৃক স্টাম্প ভেঙ্গে যায়, তাহলে ব্যাটসম্যান আউট হবেন।


title: উইকেট

text: দুইজন ব্যাটসম্যান একই সময়ে ব্যাট করলে তখন তা ইনিংসের নির্দিষ্ট জুটি হিসেবে পরিচিত হয়। প্রথম উইকেট জুটি বলতে ইনিংসের গোড়াপত্তন করতে নেমে দুইজন ব্যাটসম্যানের একজন আউট হওয়াকে বুঝায়। দ্বিতীয় উইকেট জুটিতে তৃতীয় ব্যাটসম্যানের সাথে প্রথম উইকেটে জুটির একজন ব্যাটসম্যানের সাথে গড়ে উঠে যা তাদের যে-কেউ আউট হবার মাধ্যমে পরিসমাপ্তি ঘটে। এভাবে পরবর্তীতে তৃতীয় থেকে দশম উইকেট জুটির সৃষ্টি হয়। তবে দশম উইকেট বা শেষ উইকেট জুটিতে একাদশ ব্যাটসম্যানের সাথে গড়ে উঠলেও দশম বা শেষ ব্যাটসম্যান আউট হলে দলের ইনিংস শেষ হয়ে যায়।


title: উইকেট

text: নির্দিষ্টসংখ্যক উইকেটের ব্যবধানে একটি দল জিততে পারে। এর মানে হলো যে, দলটি প্রতিপক্ষের রানের লক্ষ্যমাত্রাকে অতিক্রমণের লক্ষ্যে পরবর্তীতে ব্যাটিং করে নির্দিষ্ট ওভার, সময় ও নির্দিষ্টসংখ্যক ব্যাটসম্যানকে ব্যাটিংয়ে না নামিয়েই বিজয়ী হয়েছে। উদাহরণ হিসেবে যদি একটি দল জয়ের লক্ষ্যে চারজন ব্যাটসম্যান আউট হয়ে রান সংখ্যা অতিক্রম করে, তাহলে দল ছয় উইকেটে বিজয়ী হবে। যদি দশজন ব্যাটসম্যানই আউট হয়ে যায়, তবে দলের ইনিংস শেষ হয়ে যাবে ও দলটি নির্দিষ্ট রানের ব্যবধানে হেরে যাবে।


title: হোয়াইট কলার (টিভি সিরিজ)

text: হোয়াইট কলার, জেফ ইস্টিন নির্মিত ইউএসএ নেটওয়ার্ক পরিবেশিত একটি আমেরিকান ড্রামা সিরিজ। এর প্রথম প্রিমিয়ার ছিল ২০০৯-এর ২৩ অক্টোবরে, ৬টি সম্পূর্ণ মৌসুম সম্প্রচারের পর ২০১৪-এর ১৮ই ডিসেম্বরে এর সম্প্রচার বন্ধ হয়।


title: হোয়াইট কলার (টিভি সিরিজ)

text: নিল ট্যাফি (ম্যাট বুমার) একজন সাবেক চোর, পিটার বার্ক (টিম ডিকে) একজন এফবিআই এজেন্ট। তাদের কেন্দ্র করেই তৈরি করা এই টেলিভিশন সিরিজটি।


title: হোয়াইট কলার (টিভি সিরিজ)

text: ক্যাফ্রিকে একটি জালয়াতির মামলায় এফবিআইয়ের হোয়াইট কলার ক্রাইম ইউনিটের স্পেশাল এজেন্ট বার্ক গ্রেপ্তার করে। বান্ধবী কেটের সঙ্গে দেখা করতে কারাগার থেকে পালান ক্যাফ্রি, কিন্তু দেখাতো হয়ইনা উল্টো আবার ধরা পড়েন। তখন কেটকে খুঁজে বের করতে ক্যাফ্রি, পিটারকে প্রস্তাব দেন, অপরাধীদের খুঁজে বের করতে এফবিআইকে সাহায্য করবেন তিনি। বিনিময়ে তাঁকে বের হওয়ার সুযোগ দিতে হবে কারাগার থেকে, তবে তাঁর গতিবিধি নজরে রাখার জন্য পায়ে থাকবে গ্লোবাল পজিশনিং সিস্টেমের অ্যাঙ্কেল মনিটর। শুরু হয় এফবিআইয়ের উপদেষ্টা হিসেবে আইনের পক্ষে ক্যাফ্রির নতুন জীবন।


title: মেঘকুমারী

text: মেঘকুমারী (বৈজ্ঞানিক নাম:"Parthenos sylvia(Cramer)") নিমফ্যালিডি গোত্র ও লিমেনিটিডিনি উপ-গোত্রের অন্তর্ভুক্ত এক রাজকীয় প্রজাপতি। এটি আকারে বেশ বড় হয়। অত্যন্ত দ্রুত, সুন্দর ও রাজকীয়ভাবে উড়তে পারে। সাধারণত গাছের বেশ উঁচুতে অবস্থান করে। অনেক সময় ভেজা মাটিতে নেমে আসে। ডানা মেলে রোদ পোহায়। মেঘকুমারীর ডানার ওপরের দিক উজ্জ্বল সবুজ। সামনের ডানা লম্বাটে ও ত্রিকোণাকৃতির। ডানার গোড়ার দিকে দুটি বড় কালো আঁকাবাঁকা ডোরা। সামনের ডানায় কয়েক সারি প্রায় স্বচ্ছ বরফসাদা দাগ। আর পেছনের ডানায় থাকে কালো শিরা এবং গোড়ার দিকে কালো আঁকাবাঁকা ডোরা। ডানার নিচের দিকের রং হালকা নীল ও সেখানে কালো ডোরা অনুপস্থিত।


title: মেঘকুমারী

text:
মেঘকুমারীর প্রসারিত অবস্থায় ডানার আকার ৯৫-১৩০ মিলিমিটার দৈর্ঘ্যের হয়।
এখনও পর্যন্ত মেঘকুমারী প্রজাপতিদের ৩২টি উপপ্রজাতি চিহ্নিত করা গেছে।
ভারতে প্রাপ্ত মেঘকুমারীর উপপ্রজাতি হল-


title: মেঘকুমারী

text: বাংলাদেশ ছাড়াও এশিয়ার ভারত (উত্তরাঞ্চল থেকে অরুণাচল প্রদেশ, উত্তর পূর্ব ভারত, দক্ষিণ ভারতের পূর্বঘাট ও পশ্চিমঘাট পর্বত এবং আন্দামান ও নিকোবর দ্বীপপুঞ্জ),শ্রীলঙ্কা ও মায়ানমারএ এদের দেখা যায়। এটি বনবাসী প্রজাপতি। মূলত আর্দ্র চিরসবুজ, আধা-চিরসবুজ ও নদী-নালা-ছড়া আছে এমন স্যাঁতসেঁতে পাতাঝরা বনে দেখা যায়।


title: মেঘকুমারী

text: প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-


title: মেঘকুমারী

text: ডানার উপরিতল : স্ত্রী-পুরুষ উভয় প্রকারেই ডানার উপরিতল হালকা নীলচে সবুজ ও কালো দাগ-ছোপ যুক্ত |


title: মেঘকুমারী

text: সামনের ডানা : সামনের ডানা ত্রিভুজাকৃতি , কোস্টা খুব সামান্য বাঁকানো ও শীর্ষ (apex) গোলাকার | সেল-এর বহিঃপ্রান্ত অবতল (concave)| সেল-এর মধ্যভাগে তির্যক একটি কালো রেখায় ঘেরা পটি ও বহিঃপ্রান্তে একটি কালো লম্বাটে ছোপ বর্তমান যার উপরিভাগ স্ফীত এবং নিচের দিকে ক্রমশ সরু হয়ে গেছে | ডানার গোড়ার ( base ) দিকে সেল-এর নিম্নভাগে ও খানিক নিচে দুটি চওড়া কালো দাগ বা পটি আনুভুমিকভাবে (horizontally) বক্ষদেশ (thorux) পর্যন্ত বিস্তৃত | বিভিন্ন আকৃতির বৃহদাকার ও মাঝারি , অর্ধ-স্বচ্ছ ,সাদা ডিসকাল ছোপের একটি তীর্যক সারি বর্তমান | ডিসকাল ছোপ-সারিটি কোস্টার নিচ থেকে উৎপন্ন হয়ে ডরসামের খানিক উপরে ১ বি নং শিরা পর্যন্ত অসংলগ্নভাবে বিস্তৃত | শীর্ষভাগ (apex) , টারমেন্ ও পোস্ট-ডিসকাল অংশ চওড়াভাবে কালো বা নীলচে কালো | সাব-টার্মিনাল রেখাটি অস্পষ্ট, ফ্যাকাশে ও সাদা; কালো শিরা দ্বারা খণ্ডিত এবং টরনাস পর্যন্ত বিস্তৃত | টার্মিনাল প্রান্তরেখার গা ঘেঁষে কতকগুলি অস্পষ্ট কালো ছোপের সারি চোখে পরে যার মধ্য ও নিম্নভাগের ছোপগুলি গোলাকৃতি | টার্মিনাল প্রান্তরেখা পর্যায়ক্রমে সাদা ও কালো |


title: মেঘকুমারী

text: পিছনের ডানা : পিছনের ডানা ছোট, খুব চওড়া ও খানিকটা চৌকো (quadrate ) | টার্মেন মধ্যভাগের নিচে সামান্য অভিক্ষিপ্ত (outwardly produced) |ডানার গোড়ায় (base) সামনের ডানার অনুরূপ দুটি আনুভূমিক চওড়া কালো দাগ বা পটি বর্তমান | কালো ডিসকাল ছোপের সারির নিম্নভাগের ছোপ ৩ টি তুলনামূলক বড়ো | পোস্ট-ডিসকাল অংশে শিরাগুলি অধিকতর বলিষ্ঠ ও কালো এবং প্রতিটি শিরামধ্যে (inter -space) দুটি করে শঙ্কু-আকৃতি লম্বাটে কালো দাগ লক্ষ্য করা যায় | সাব-টার্মিনাল কালো ছোপের সারিটির ছোপগুলি বড় ; প্রায় অর্ধচন্দ্রাকৃতি ও শঙ্কু-আকৃতি বিশিষ্ট |সাদা বা ঈষদ হলদে সাব-টার্মিনাল রেখাটি টরনাস পর্যন্ত বিস্তৃত | সাব-টার্মিনাল রেখা ও টার্মিনাল প্রান্তরেখার মধ্যবর্তী অংশ কালো | সামনের ডানার ন্যায় পিছনের ডানায়ও টার্মিনাল প্রান্তরেখার গা ঘেঁষে কতকগুলি অস্পষ্ট কালো ছোপের সারি চোখে পরে এবং টার্মিনাল প্রান্তরেখা পর্যায়ক্রমে সাদা ও কালো | ডরসাম লোমশ ও ফ্যাকাশে বাদামি |


title: মেঘকুমারী

text:
ডানার নিম্নতল : ডানার নিম্নতল ফ্যাকাশে সবজে বাদামি | সামনের ডানার উপরিতলের ডিসকাল ছোপগুলি স্বচ্ছতার কারণে নিম্নতলে দৃশ্যমান | উভয় ডানাতেই শিরাগুলি বলিষ্ঠভাবে প্রকট | সামনের ডানার সেল-এর প্রান্তভাগে হাতির শুঁড়ের ন্যায় বা ফানেলাকৃতি একটি ফ্যাকাশে সাদা ছোপ ও মধ্যভাগে কালো রেখায় আবৃত অপর একটি বাদাম আকৃতির ফ্যাকাশে সাদা ছোপ দেখা যায় | পিছনের ডানার গোড়ার অংশ (besal) ধূসর সাদা | ডানার মধ্যবর্তী আঁকাবাঁকা সরু কালো ডিসকাল রেখাটি সংক্ষিপ্ত এবং পোস্ট-ডিসকাল অংশে কোস্টার নিচ থেকে ডরসামের উপর পর্যন্ত অস্পষ্ট কালো ছোপের একটি অসংলগ্ন ও আঁকাবাঁকা সারি চোখে পরে |
পুরুষ প্রকারের ডানা তুলনামূলক বড় ও চওড়া | শুঙ্গ কালো ও শীর্ষভাগে হালকা কমলা | মাথা ,বক্ষদেশ ও উদর উপরিতলে ফ্যাকাশে বাদামি বা কালচে বাদামি এবং নিম্নতলে ধূসর সাদা | উদর দেহের আনুপাতিক ছোট ও উপরিতলে কালো পুরু রেখা দ্বারা ডোরাকাটা |


title: মেঘকুমারী

text: পুরুষ প্রকারের ডানা তুলনামূলক বড় ও চওড়া | শুঙ্গ কালো ও শীর্ষভাগে হালকা কমলা | মাথা ,বক্ষদেশ ও উদর উপরিতলে ফ্যাকাশে বাদামি বা কালচে বাদামি এবং নিম্নতলে ধূসর সাদা | উদর দেহের আনুপাতিক ছোট ও উপরিতলে কালো পুরু রেখা দ্বারা ডোরাকাটা |


title: মেঘকুমারী

text:
এই প্রজাতির উড়ান ভীষণ শক্তিশালী, দ্রুত ও খামখেয়ালিপূর্ণ এবং বাতাসে ডানা ভাসিয়ে উড়ে বেড়ায়। এদের উড়ান সার্জেণ্ট (Sergeant) প্রজাতিদের মতো আকর্ষণীয় ও মহিমাপূর্ণ (graceful)। গাছের উঁচুতে ডালে বা পাতায় প্রায়শই এদের বসে থাকা লক্ষ্য করা যায়, তবে মাঝেমধ্যে মাটিতেও অবস্থান করে। উঁচুতে বিশেষ পছন্দের পাতায় এই প্রজাপতিদের ডানা মেলে বসা চোখে পরে; এই অবস্থান থেকে গাছের চারিধারে স্বল্পদৈর্ঘ্যের উড়ান দেয় অথবা দ্রুতবেগে ছোঁ-মেরে মাটির কাছাকাছি নিচে নেমে আসে এবং সাধারণতঃ আবার সেই উঁচুতে অবস্থিত পাতায় ফিরে যায়। মাঝেমধ্যে এদের ফুলে বসে মধুপান ও রোদ পোহাতে এবং মাটির ভিজে ছোপে বসে রসপান করতে দেখা যায়। এই প্রজাতি সাধরণত ভারী বৃষ্টিপাত যুক্ত পাহাড়ি ঘন জঙ্গলে আবদ্ধ থাকে। পশ্চিমঘাট পর্বতে অনুরূপ পরিবেশে ১০০০ থেকে ৩০০০ ফুট উচ্চয়তায় ফেব্রুয়ারী থেকে সেপ্টেম্বর পর্যন্ত এদের দর্শন মেলে। অন্যান্য অঞ্চলে নিচু উচ্চতা বিশিষ্ট ঘন বনাঞ্চলে এদের দেখা পাওয়া যায় প্রায় সারাবছরই যদিও দর্শনপ্রাপ্তির নথিভুক্ততা খুবই কম।
মেঘকুমারীরা ফেব্রুয়ারি থেকে সেপ্টেম্বর পর্যন্ত বেশ সক্রিয় থাকে। স্ত্রী মেঘকুমারী পাতার ওপর দিকে একটি করে ডিম পাড়ে। ডিমের আকার গম্বুজের মতো ও সাদাটে বর্নের। ডিমের গায়ে কাঁটা বা চুলের মতো অংশ দেখা যায়।


title: মেঘকুমারী

text: শুককীট (larva) বেলনাকার; মাথা ও পায়ুখন্ড (anal) ছোট সাধারণ কাঁটা (spine) যুক্ত | ৩ থেকে ১২ নং দেহখন্ডের কাঁটাগুলি শাখাযুক্ত, দীর্ঘতর ও লালচে বাদামি | শূককীটের গায়ের রঙ হালকা সবুজ বা কালচে হলুদ; দেহের দুপাশে আনুভূমিক লম্বা সাদা বা হলুদ দাগযুক্ত |


title: মেঘকুমারী

text: মুককীট (pupa) প্রথমাবস্থায় সবুজ ও পরে নীলচে বাদামি এবং নৌকার মতো আকৃতি বিশিষ্ট।


title: আন্তর্জাতিক ইনফরমেটিক্স অলিম্পিয়াড

text: আন্তর্জাতিক ইনফরমেটিক্স অলিম্পিয়াড মাধ্যমিক স্কুল শিক্ষার্থীদের জন্য একটি প্রোগ্রামিং প্রতিযোগিতা। ১৯৮৯ সালে বুলগেরিয়ায় এই প্রতিযোগিতার প্রথম আসর অণুষ্ঠিত হয়। এই প্রতিযোগিতা দুই দিন ধরে অণুষ্ঠিত হয়। প্রতিটা দেশ থেকে জাতীয় অলিম্পিয়াডে জয়ী সর্বোচ্চ ৪জন এই প্রতিযোগিতায় অংশ নিতে পারে। প্রত্যেককে স্বতন্ত্রভাবে অংশগ্রহণ করতে হয়।


title: আন্তর্জাতিক ইনফরমেটিক্স অলিম্পিয়াড

text:
প্রতিযোগিতার প্রতিটি দিনেই প্রতিযোগীদেরকে চারটি করে সমস্যা দেয়া হয় এবং সমাধান করার জন্য পাঁচ ঘন্টা সময় দেয়া হয়। প্রতিযোগীরা পরস্পরের মধ্যে যোগাযোগ করতে পারেন না এবং কোনো বই থেকে সহায়তাও নিতে পারেন না। সমস্যার সমাধান করতে হয় সি, সি++ অথবা প্যাসকেলে।
প্রতিযোগিতায় সমস্যাগুলো সহজ থেকে কঠিন অণুসারে ভাগ করা থাকে। প্রতিটি সমস্যা সমাধানের জন্য নির্দিষ্ট পয়েন্ট পাওয়া যায়। সর্বোচ্চ পয়েন্ট অর্জনকারী বিজয়ী হয়। একাধিক প্রতিযোগী সমান পয়েন্ট পেলে ভুল উত্তর এবং সময় অণুযায়ী টাই ব্রেক করা হয়।
প্রথম ৫০% প্রতিযোগীকে ব্রোঞ্জ, রৌপ্য এবং স্বর্ণপদক দেয়া হয়।
বাংলাদেশের জাতীয় পর্যায়ের ইনফরমেটিক্স অলিম্পিয়াডে বর্তমানে শুধুমাত্র সি/সি++ ব্যবহার করা যায়, তাই বাংলাদেশ থেকে অংশ নিতে এই দুটি ভাষার যেকোন একটা শেখা বাধ্যতামূলক।


title: আন্তর্জাতিক ইনফরমেটিক্স অলিম্পিয়াড

text: বাংলাদেশ থেকে অংশগ্রহণের জন্য প্রথমে বাংলাদেশ ইনফরমেটিক্স অলিম্পিয়াডে অংশগ্রহণে যোগ্যতা অর্জন করতে হবে। প্রথমে বিভাগীয় পর্যায়ে অংশগ্রহণ করে তারপর জাতীয় পর্যায়ের প্রতিযোগিতায় অংশ নিতে হয়। বিভাগীয় পর্যায়ে অংশ গ্রহণের সময় প্রতিযোগীকে অবশ্যই কোনো স্কুল /কলেজের শিক্ষার্থী হতে হবে অথবা সর্বোচ্চ উচ্চ মাধ্যমিক/এ-লেভেল পরীক্ষার্থী হতে হবে।


title: আন্তর্জাতিক ইনফরমেটিক্স অলিম্পিয়াড

text: অফিসিয়াল ওয়েবসাইট


title: আন্তর্জাতিক ইনফরমেটিক্স অলিম্পিয়াড

text: বাংলাদেশ ইনফরমেটিক্স সাইট


title: আন্তর্জাতিক পদার্থবিজ্ঞান অলিম্পিয়াড

text: আন্তর্জাতিক পদার্থবিজ্ঞান অলিম্পিয়াড হাই স্কুল শিক্ষার্থীদের জন্য একটি প্রতিযোগিতা। ১৯৬৭ সালে পোল্যান্ডের ওয়ারশতে এর প্রথম আসর অনুষ্ঠিত হয়। প্রতিটি দল গঠন করা হয় সর্বোচ্চ পাঁচ জন প্রতিযোগী ও দুইজন দলনেতা নিয়ে। প্রতিযোগীদেরকে স্বতন্ত্রভাবে অংশগ্রহণ করতে হয় এবং তত্ত্বীয় ও ব্যবহারিক পরীক্ষায় অংশগ্রহণ করতে হয়।


title: আন্তর্জাতিক পদার্থবিজ্ঞান অলিম্পিয়াড

text: প্রতিযোগিতাটি দুই দিন ধরে অনুষ্ঠিত হয়, তবে এর মাঝে এক দিন বিরতি থাকে। এর মধ্যে এক দিন তত্ত্বীয় পরীক্ষার জন্য। তত্ত্বীয় পরীক্ষা পাঁচ ঘন্টা সময়ব্যাপী অনুষ্ঠিত হয় এবং তিনটি প্রশ্নের উত্তর দিতে হয়, প্রতিটি প্রশ্নের একাধিক অংশ থাকে। তত্ত্বীয় পরীক্ষার পূর্ণ মান ৩০। ব্যবহারিক অংশে একটি বা দুটি ল্যাবরেটরী পরীক্ষণ থাকে, ব্যবহারিকের জন্যও পাঁচ ঘন্টা সময় বরাদ্দ থাকে। ব্যবহারিকের পূর্ণমান ২০। এই প্রতিযোগিতায় বিশ্ববিদ্যালয়ের শিক্ষার্থীরা অংশগ্রহণ করতে পারে না এবং অংশগ্রহণকারীদের বয়স অবশ্যই অনূর্ধ্ব ২০ হতে হয়।


title: আন্তর্জাতিক রসায়ন অলিম্পিয়াড

text: আন্তর্জাতিক রসায়ন অলিম্পিয়াড হাই স্কুল শিক্ষার্থীদের জন্য একট প্রতিযোগিতা। ১৯৬৮ সালে চেকোস্লোভাকিয়ার প্রাগে এর প্রথম আসর বসে।


title: আন্তর্জাতিক রসায়ন অলিম্পিয়াড

text: প্রতিটি দল চারজন শিক্ষার্থী এবং দুইজন মেন্টর নিয়ে গঠিত হয়। প্রতিযোগীদেরকে অবশ্যই অনূর্ধ্ব ২০ হতে হয়। প্রতিযোগিতায় তত্ত্বীয় ও ব্যবহারিক অংশ থাকে। দুই অংশের জন্যই পাঁচ ঘন্টা সময় বরাদ্দ থাকে। দুটি অংশের পরীক্ষা পৃথক দুই দিনে অনুষ্ঠিত হয়। তত্ত্বীয় অংশের মান ৬০ পয়েন্ট এবং ব্যবহারিক অংশের মান ৪০ পয়েন্ট।


title: আন্তর্জাতিক রসায়ন অলিম্পিয়াড

text: Preparatory problems, final results, and the theoretical and practical examinations from each competition can be found on the respective IChO's website.


title: ম্যাগডেবার্গের জলের সেতু

text: ম্যাগডেবার্গের জলের সেতু বার্লিন শহরের একদম কাছের শহর ম্যাগডেবার্গে অবস্থিত। এই সেতু পূর্ব ও পশ্চিম জার্মানির সীমান্তে এলবা নদীতে অবস্থিত।


title: ম্যাগডেবার্গের জলের সেতু

text: সেতুটি তৈরি করতে ২৪ হাজার মেট্রিক টন স্টিল আর ৬৮ হাজার ঘনমিটার কংক্রিট প্রয়োজন হয়েছিল। সেতুটি মোটরগাড়ি, ট্রেন বা অন্য কোনো স্থলযান চলাচলের জন্য তৈরি করা হয়নি; এই সেতু দিয়ে বাণিজ্যিক জাহাজ, স্টিমার, লঞ্চ ইত্যাদি জলযান চলাচল করে। ৯১৮ মিটার দীর্ঘ ও ৩৪ মিটার প্রশস্ত এই সেতুর পানির গভীরতা ৪ দশমিক ২৫ মিটার।


title: ম্যাগডেবার্গের জলের সেতু

text: ১৯১৯ সালে প্রথম এই সেতু নির্মাণের প্রস্তাব দেওয়া হয়। তারপর সেতুটির গুরুত্ব বুঝতে পেরে জার্মান সরকার ১৯৩৮ সালে এর নির্মাণকাজ শুরু করে। কিন্তু দ্বিতীয় বিশ্বযুদ্ধের কারণে কাজ বন্ধ হয়ে যায়। এরপর দীর্ঘদিন কেউই আর সেতুটি নিয়ে কিছু ভাবেনি। পরবর্তী সময় দুই জার্মানি একত্র হওয়ার পর ১৯৯৭ সালে পুনরায় এর কাজ শুরু হয়। ছয় বছর পর সমাপ্ত হয় এর কাজ। প্রায় অর্ধবিলিয়ন ইউরো দিয়ে তৈরি সেতুটি বার্লিনের দুটি বিখ্যাত ক্যানালকে সংযুক্ত করেছে। অন্য কথায়, পূর্ব ও পশ্চিম জার্মানিকে সংযুক্ত করেছে। এলবা-হাভেল ও মিটারল্যান্ড নামের এই দুই ক্যানাল সংযুক্ত করায় অনেক সুবিধা হয়েছে। এখন বাণিজ্যিক জাহাজগুলো রাইন নদীতে, বার্লিন বন্দরে সহজে পৌঁছাতে পারে। এতে জাহাজগুলোকে প্রায় ১২ কিলোমিটার পথ কম পাড়ি দিতে হয়।


title: ম্যাগডেবার্গের জলের সেতু

text: বাণিজ্যিক গুরুত্বের পাশাপাশি পর্যটকদের নজর কেড়েছে এই ওয়াটার ব্রিজ। প্রতিদিন দেশি বিদেশি হাজার হাজার দর্শক এই সেতু দেখতে এখানে ভিড় জমায়।


title: চেতন শর্মা

text: চেতন শর্মা (; ; জন্ম: ৩ জানুয়ারি, ১৯৬৬) পাঞ্জাবের লুধিয়ানায় জন্মগ্রহণকারী ভারতীয় ক্রিকেটার। ১৯৮৭ সালের বিশ্বকাপ ক্রিকেটে ভারতীয় দলের অন্যতম সদস্য ছিলেন। বিশ্বকাপ ক্রিকেটের ইতিহাসে প্রথমবারের মতো হ্যাট্রিক করে স্মরণীয় হয়ে আছেন তিনি। দ্রোণাচার্য পুরস্কার বিজয়ী ব্যক্তিত্ব "দেশ প্রেম আজাদ" ছিলেন তাঁর কোচ। মাত্র ৫ ফুট ৩ ইঞ্চি উচ্চতাবিশিষ্ট হওয়া স্বত্ত্বেও ১৯৮০-এর দশকে ভারতের অন্যতম দ্রুতগামীর বোলার হিসেবে পরিচিত ছিলেন।


title: চেতন শর্মা

text: ১৬ বছর বয়সে হরিয়ানা দলের মাধ্যমে প্রথম-শ্রেণীর ক্রিকেটে অভিষেক ঘটে চেতন শর্মার। এর এক বছর একদিবসীয় ক্রিকেটে অংশগ্রহণ করেন। ১৯৮৪ সালে লাহোরের গাদ্দাফি স্টেডিয়ামে পাকিস্তান দলের বিপক্ষে টেস্ট ক্রিকেটে অভিষিক্ত হন তিনি। অভিষেকেই নিজস্ব ৫ম বলে মহসিন খানকে বোল্ড করেন। এরফলে তিনি টেস্টে তৃতীয় ভারতীয় হিসেবে প্রথম ওভারেই উইকেট লাভ করার সবিশেষ কৃতিত্ব দেখান। ১৯৮৫ সালে শ্রীলঙ্কায় তিন টেস্টে ১৪ উইকেট লাভ করেন। পরবর্তী মৌসুমে অস্ট্রেলিয়ায় অনুষ্ঠিত বিশ্ব সিরিজ কাপের লীগ পর্যায়ে অপরাজিত ৩৮* রান করে দলকে ফাইনালে নিয়ে যান।


title: চেতন শর্মা

text: ১৯৮৬ সালে ইংল্যান্ড ক্রিকেট দলের বিপক্ষে দুই টেস্টে ১৬ উইকেট শিকার করেন। তন্মধ্যে বার্মিংহামে ১০ উইকেট লাভ করেন। দ্বিতীয় ইনিংসে তাঁর খেলোয়াড়ী জীবনের সেরা ৬/৫৮ করেন যা অদ্যাবধি ভারতীয়দের মধ্যে সেরা বোলিং নৈপুণ্য। আঘাতপ্রাপ্তি তাঁর ক্রিকেট খেলায় অন্তরায় হয়ে দাড়ায়। আঘাত থেকে মুক্ত হয়ে তিনি পরবর্তী তিন বছর কপিল দেবের সাথে উদ্বোধনী বোলার হিসেবে জুটি গড়েন।


title: চেতন শর্মা

text: ১৯৮৭ সালের বিশ্বকাপ ক্রিকেটে চেতন শর্মা প্রতিযোগিতার ইতিহাসে প্রথমবারের মতো হ্যাট্রিক করেন। গ্রুপ-পর্বে তিনি একে-একে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে এ কীর্তিগাঁথা গড়েন।


title: চেতন শর্মা

text: ১৯৮৯ সালের নেহরু কাপে ইংল্যান্ডের বিপক্ষে স্মরণীয় ইনিংস খেলেন। ৩ নম্বরে ব্যাটিংয়ে নেমে ৯৬ বলে অপরাজিত ১০১* রান করে দলকে বিজয় এনে দেন। পরের খেলায় অস্ট্রেলিয়ার বিরুদ্ধে মনোজ প্রভাকরকে সাথে নিয়ে নিরবিচ্ছিন্ন ৪০ রানের জুটি করেন ও ছক্কা মেরে দলকে জয়ী হতে সাহায্য করেন।


title: চেতন শর্মা

text: ক্রিকেট খেলা থেকে অবসর নেয়ার পর চেতন শর্মা ধারাভাষ্যকার হিসেবে কাজ করেছেন। ২০০৪ সালে হরিয়ানার পাঁচকুলা এলাকায় ক্রিকেট একাডেমী প্রতিষ্ঠা করেন। সাবেক ভারতীয় ক্রিকেটার যশপাল শর্মা সম্পর্কে তাঁর কাকা হন। ২০০৯ সালে বহুজন সমাজ পার্টির পক্ষ থেকে ফরিদাবাদ এলাকা থেকে লোকসভা নির্বাচনে প্রতিদ্বন্দ্বিতা করেছেন চেতন শর্মা।


title: মাসুদ রানা সিরিজ

text: সেবা প্রকাশনী কর্তৃক মাসুদ রানা সিরিজে এই পর্যন্ত মোট ৪৫০ টি বই প্রকাশিত হয়েছে। কিন্তু, প্রকৃতপক্ষে বইগুলিতে মোট ৩০১ টি গল্প আছে (অনেক বইয়ের দুটি, এমনকি তিনটি খন্ড থাকায় এমনটি হয়েছে)।


title: অভিকর্ষজ ত্বরণ

text: অভিকর্ষজ ত্বরণ ওপর থেকে পড়ন্ত বস্তুর বেগ বৃদ্ধির হার। অভিকর্ষের কারণে ওপর থেকে ছেড়ে দেয়া বস্তু ভূপৃষ্ঠের দিকে ধাবিত হয় এবং যতই ভূপৃষ্ঠের (তথা ভূ-কেন্দ্রের) নিকটবর্তী হয় এর পতনের বেগ বৃদ্ধি পেতে থাকে। পতনকালে প্রতি সেকেণ্ডে বেগ যতটুকু বৃদ্ধি লাভ করে তা-ই ‘অভিকর্ষজ ত্বরণ’ হিসেবে পদার্থ বিজ্ঞানে অভিহিত। অভিন্ন বস্তু তথা একই ভরের বস্তু পতনকালে পৃথিবীর বিভিন্ন স্থানে বিভিন্ন ত্বরণ পরিলক্ষিত হয়। ভূ-কেন্দ্রের নৈকট্যের কারণে ত্বরণ বৃদ্ধি পায়।


title: অভিকর্ষজ ত্বরণ

text: পৃথিবী ও অন্য যে কোন বস্তুর মধ্যে যে আকর্ষণ বল তাকে অভিকর্ষ বল বলা হয়। নিউটনের ২য় সূত্র অনুযায়ী বল প্রয়োগে বস্তুর ত্বরণ হয়। সুতরাং অভিকর্ষ বলের প্রভাবেও ত্বরণ হবে। অভিকর্ষ বলের প্রভাবে ভূপৃষ্ঠে মুক্তভাবে পড়ন্ত বস্তুর বেগ বৃদ্ধির হারকে অভিকর্ষজ ত্বরণ (Gravitational acceleration) বলে। একে g দ্বারা প্রকাশ করা হয়।


title: অভিকর্ষজ ত্বরণ

text: এখানে, G= মহাকর্ষ ধ্রুবক, M= পৃথিবীর ভর এবং d= পৃথিবীর কেন্দ্র হতে বস্তুর দুরত্ব


title: অভিকর্ষজ ত্বরণ

text: যেহেতু অভিকর্ষজ ত্বরণ এক ধরনের ত্বরণ, সুতরাং এর মাত্রা হবে LT এবং একক হবে ms ।


title: অভিকর্ষজ ত্বরণ

text: অভিকর্ষজ ত্বরণের সমীকরণ থেকে দেখা যায় যে, এর ডান পাশে বস্তুর ভর (m) অনুপস্থিত। সুতরাং, অভিকর্ষজ ত্বরণ বস্তুর ভরের উপর নির্ভরশীল নয়। যেহেতু, G এবং M ধ্রুবক, তাই, g এর মান পৃথিবীর কেন্দ্র হতে বস্তুর মধ্যবর্তী দুরত্বের উপর নির্ভর করে। সুতরাং, বলা যায়, অভিকর্ষজ ত্বরণের মান বস্তু নিরপেক্ষ হলেও স্থান নিরপেক্ষ নয়। ভূপৃষ্ঠের বিভিন্ন স্থানে অভিকর্ষজ ত্বরণ নির্ণয়ের ক্ষেত্রে,


title: অভিকর্ষজ ত্বরণ

text: যেখানে, r= পৃথিবীর ব্যাসার্ধ্য।


title: অভিকর্ষজ ত্বরণ

text: যেহেতু, পৃথিবী সম্পূর্ণ গোলাকার নয় অর্থাৎ পৃথিবীর ব্যাসার্ধ্য সব জায়গায় সমান নয় তাই ভূপৃষ্ঠে স্থানভেদে অভিকর্ষজ ত্বরণের মানের পরিবর্তন দেখা যায় এবং এটি পৃথিবীর ব্যাসার্ধ্যর বর্গের ব্যস্তানুপাতে পরিবর্তিত হয়। মেরু অঞ্চলে পৃথিবীর ব্যাসার্ধ সবচেয়ে কম বলে সেখানে অভিকর্ষজ ত্বরণের মান সবচেয়ে বেশী (৯.৮৩২১৭ ms) হয়। বিষুবীয় অঞ্চলে ব্যাসার্ধ্য অপেক্ষাকৃত বেশি বলে অভিকর্ষজ তরণের মান অপেক্ষাকৃত কম (৯.৭৮০৩৯ ms) হয়। ক্রান্তীয় অঞ্চলে এর মান ৯.৭৮৯১৮ ms।


title: অভিকর্ষজ ত্বরণ

text: ভূপৃষ্ঠের বিভিন্ন স্থানে অভিকর্ষজ ত্বরণের মান বিভিন্ন বলে ৪৫° অক্ষাংশে সমুদ্র সমতলে এর মানকে আদর্শ মান ধরা হয়। এ মান হল ৯.৮০৬৬৫ ms। হিসাবের সুবিধার্থে একে ৯.৮ ms বা ৯.৮১ ms ধরা হয়।


title: মাদার ইন্ডিয়া

text: মাদার ইন্ডিয়া ১৯৫৭ সালে মুক্তিপ্রাপ্ত একটি হিন্দি সিনেমা। সিনেমাটির পরিচালক ছিলেন মেহবুব খান, আর মুখ্য চরিত্রে অভিনয় করেছিলেন নার্গিস (অভিনেত্রী), সুনীল দত্ত, রাজেন্দ্র কুমার এবং রাজ কুমার।


title: সলেক স্টেডিয়াম

text: সোফিয়া গার্ডেনস () ওয়েলসের রাজধানী কার্ডিফের টাফ নদীর পশ্চিম তীরে ও কার্ডিফ আর্মস পার্কের ১.৬ কিলোমিটার উত্তরে প্রতিষ্ঠিত একটি ক্রিকেট স্টেডিয়াম। নামস্বত্ত্বের কারণে বর্তমানে এ স্টেডিয়ামটি "সলেক স্টেডিয়াম" নামে পরিচিতি পাচ্ছে।


title: সলেক স্টেডিয়াম

text: ২০১৩ সালের জুন মাসের অনুষ্ঠিতব্য আইসিসি চ্যাম্পিয়ন্স ট্রফি আয়োজনে লন্ডনের ওভাল, বার্মিংহ্যামের এজবাস্টন ক্রিকেট গ্রাউন্ডের পাশাপাশি এখানেও সেমি-ফাইনালসহ ৫টি খেলা হবে।


title: সলেক স্টেডিয়াম

text: "লেডি সোফিয়া রডন-হ্যাস্টিংসের" নামানুসারে সোফিয়া গার্ডেনসের নামকরণ করা হয়েছিল। ঊনবিংশ শতকের শেষার্ধ্বে লেডি সোফিয়া ক্রমবর্ধমান নগরের বিনোদনের লক্ষ্যে উন্মুক্ত স্থান বরাদ্দের চিন্তা-ভাবনা করেন ও তাঁর স্বামী এর উন্নয়নে যথেষ্ট সহায়তা করেন। বর্তমানে এলাকাটি কার্ডিফ সিটি কাউন্সিলের নিয়ন্ত্রণে রয়েছে।


title: সলেক স্টেডিয়াম

text: কার্ডিফ আর্মস পার্ক থেকে স্থানান্তরিত হয়ে ২৪ মে, ১৯৬৭ তারিখে গ্ল্যামারগ্যান তাদের প্রথম-শ্রেণীর ক্রিকেট খেলা আয়োজনে লক্ষ্যে সলেক স্টেডিয়ামকে নিজ মাঠ হিসেবে ব্যবহার করছে। ১৯৯৫ সালে ১২৫ বছর মেয়াদী চুক্তি সম্পন্ন হয়। পূর্বে কার্ডিফ করিন্থিয়ান্স ফুটবল ক্লাব এ মাঠে ফুটবল খেলার আয়োজন করতো। ২০০৭ সালে গ্ল্যামারগ্যানের ক্রিকেটার মাইক পাওয়েলের আবেদনের প্রেক্ষিতে কর্তৃপক্ষ তাঁর শবদেহ সমাহিত করার ইচ্ছা মঞ্জুর করে।


title: চিরঞ্জিত চক্রবর্তী

text: চিরঞ্জিত চক্রবর্তী () ভারতীয় বাংলা চলচ্চিত্রের এক বিখ্যাত অভিনেতা। তিনি একজন রাজনীতিবিদও বটে। তিনি পশ্চিম বাংলা সরকারের এক উল্লেখযোগ্য রাজনীতিবিদ।


title: চিরঞ্জিত চক্রবর্তী

text: তিনি "মিত্র প্রতিষ্ঠান" থেকে উচ্চ মাধ্যমিক পরীক্ষায় উত্তীর্ণ হন। তিনি "যাদবপুর বিশ্ববিদ্যালয়"-এ প্রকৌশল বিভাগে ভর্তি হলেও ফাইনাল পরীক্ষা দেননি। তিনি সংবাদপাঠক হিসেবে এবং "দেশ" পত্রিকায়ও কাজ করেছেন। তিনি একজন বিখ্যাত মঞ্চ অভিনেতা। তিনি সফল পরিচালকও বটে। তিনি বিবাহিত এবং তাঁর একটি মেয়ে আছে।


title: চিরঞ্জিত চক্রবর্তী

text: ১৯৭০ সাল থেকে তিনি রোমান্টিক ছবি ছাড়াও বিভিন্ন অ্যাকশন ধাঁচের ছবিতে সফলভাবে অভিনয় করেন। তিনি জনপ্রিয়তার শীর্ষে আরোহন করেন মূলত ৩টি চলচ্চিত্রের মাধ্যমেঃ "অশ্লীলতার দায়ে" (১৯৮২); নারায়ণ স্যান্যালের একই নামাঙ্কিত উপন্যাসের ওপর ভিত্তি করে, "সমরপিতা" ও "অন্তরালে"। "অন্তরালে" ছবিতে বাপ্পি লাহিড়ী-কিশোর কুমারের গাওয়া সেই বিখ্যাত গান-"আজ এই দিনটাকে মনের খাঁচায় লিখে রাখব" রয়েছে। এর প্রথম দুই ছবি "আলপনা গোস্বামী" ও তৃতীয় ছবিটি "মুনমুন সেনের" বিপরীতে অভিনীত।


title: চিরঞ্জিত চক্রবর্তী

text: এছাড়াও তিনি দেবশ্রী রায়, শতাব্দি রায়-এর বিপরীতেও অভিনয় করেন। চিরঞ্জিত পরিচালিত এবং অভিনীত "ভয়" ছবিটি মারাত্মক সাফল্য লাভ করে। এছাড়াও তিনি রুপা গাঙ্গুলি, ঋতুপর্ণা সেনগুপ্ত-এর বিপরীতে অভিনয় করেন।


title: চিরঞ্জিত চক্রবর্তী

text: চিরঞ্জিত পশ্চিম বাংলার বারাসাতের সিটে সর্বভারতীয় তৃণমূল কংগ্রেসের পক্ষে লীগ অ্যাসেম্বলিতে অংশগ্রহণ করেন এবং জয়যুক্ত হন।


title: চিরঞ্জিত চক্রবর্তী

text: পরিচালক হিসাবে


title: চিরঞ্জিত চক্রবর্তী

text: অভিনেতা হিসেবে


title: যোগেন্দ্রনাথ মণ্ডল

text: যোগেন্দ্রনাথ মণ্ডল (জন্ম: ২৯ জানুয়ারি, ১৯০৪ - মৃত্যু: ৫ অক্টোবর, ১৯৬৮) আধুনিক পাকিস্তান রাষ্ট্রের কেন্দ্রীয় ও শীর্ষস্থানীয় প্রতিষ্ঠাকালীন ব্যক্তিত্ব এবং বিশিষ্ট রাজনৈতিক নেতা ছিলেন। সংবিধান প্রণেতা হিসেবে দেশের আইন ও শ্রম মন্ত্রী ছিলেন। এছাড়াও তিনি কমনওয়েলথ ও কাশ্মীর বিষয়ক দ্বিতীয় মন্ত্রীয় মর্যাদায় অধিষ্ঠিত ছিলেন। ব্রিটিশ ভারতের বাংলা প্রদেশে জন্মগ্রহণকারী যোগেন্দ্রনাথ পরবর্তীকালে পাকিস্তানের মুখপত্র ছিলেন। ভারত বিভাজনের কয়েক বছর পর তিনি পাকিস্তানে অবস্থান করেন। ১৯৪৭ থেকে ১৯৫০ সাল পর্যন্ত বন্দর নগরী ও পাকিস্তানের সাবেক রাজধানী করাচীতে বসবাস করতেন। পাকিস্তানের তৎকালীন প্রধানমন্ত্রী লিয়াকত আলি খানের কাছে নিজ পদত্যাগপত্র দাখিল করেন ও অভিবাসিত হয়ে ভারতে চলে আসেন।


title: যোগেন্দ্রনাথ মণ্ডল

text: ১৫ আগস্ট, ১৯৪৭ সালে ভারত বিভাজন হয়। এরপর তিনি পাকিস্তান গণপরিষদের সদস্য ও অস্থায়ী সভাপতি হন। দলিত শ্রেণীর নেতা হিসেবে যোগেন্দ্রনাথ কতকগুলো সাধারণ বিষয় নিয়ে মুসলিম লীগের সাথে চুক্তিবদ্ধ হন। তিনি আশা করেছিলেন যে এরফলে দলিত শ্রেণীর লোকেরা লাভবান হবে। ফলশ্রুতিতে তিনি নবগঠিত রাষ্ট্র পাকিস্তানের মন্ত্রীসভায় আইন ও শ্রম মন্ত্রী হন। এর মাধ্যমে সরকার প্রশাসনে সর্বোচ্চ স্তরের হিন্দু সদস্য হন।


title: যোগেন্দ্রনাথ মণ্ডল

text: পাকিস্তানের হিন্দুনীতির প্রতিবাদে তিনি ১৯৫০ সাল থেকে জীবনের শেষদিন পর্যন্ত পিতৃপুরুষের ভিটেমাটি ছেড়ে ভারতে এসে বসবাস শুরু করেন এবং ভারতেই থাকেন।


title: ব্র্যাডলি ম্যানিং

text: ব্র্যাডলি ম্যানিং যুক্তরাষ্ট্রের একজন সেনা যিনি মার্কিন সাম্রাজ্যের স্পর্শকাতর তথ্য ফাঁস করার অভিযোগে এখন নির্জন কারাগারে বন্দিজীবন কাটাচ্ছেন। সাড়া জাগানো ওয়েবসাইট উইকিলিকসে যুক্তরাষ্ট্রের স্পর্শকাতর তথ্য ফাঁসের অভিযোগে যখন প্রাইভেট ব্র্যাডলি ম্যানিং অভিযুক্ত হন, তখন তাঁর বয়স ২২ বছর। সরকারি গোপন নথি ফাঁস করার অপরাধে ২০১০ সালে এই মার্কিন সেনাকে গ্রেপ্তার করে এফবিআই।


title: ব্র্যাডলি ম্যানিং

text: ব্র্যাডলি ম্যানিংয়ের বিরুদ্ধে অভিযোগ আছে যে তিনি কয়েক হাজার সামরিক ফিল্ড রিপোর্ট আর প্রায় ৭ লাখ মিলিটারি কেবলের সাহায্যে আফগানিস্তান ও ইরাকে মার্কিন সেনার লক্ষাধিক গোপন রিপোর্ট দুনিয়ার সামনে ফাঁস করেছেন। ইরাক ও আফগানিস্তানে মার্কিন সেনা অভিযান চালানোর সময় ২০০৭ সালে বাগদাদে চালানো মার্কিন বিমান হামলার স্পর্শকাতর ভিডিওচিত্র ডাউনলোড করে সেগুলো ছড়িয়ে দিয়েছেন ম্যানিং। একইভাবে ম্যানিং ২০০৯ সালে ইয়েমেনে চালানো মার্কিন ক্ষেপণাস্ত্র হামলার ভিডিওচিত্র ডাউনলোড করে সেগুলো ছড়িয়ে দেন। অভিযোগ রয়েছে, এগুলো সবই ম্যানিং করেছেন অবৈধভাবে। অনলাইনে চ্যাটিং করার সময় ম্যানিং একবার লিখেছিলেন, ‘মিথ্যা সুখের চেয়ে আমি কষ্টকর সত্যকে বেছে নিতে চাই।’


title: ব্র্যাডলি ম্যানিং

text: উইকিলিকসের কাছে একাধিক গোপন তথ্য ফাঁসের অভিযোগে অভিযুক্ত মার্কিন সেনা ব্রাডলি ম্যানিং তার বিরুদ্ধে আনা কয়েকটি অভিযোগ স্বীকার করে নিয়েছেন যদিও শত্রুকে সহায়তা করার অভিযোগটি স্বীকার করেননি তিনি। ম্যানিংয়ের বিরুদ্ধে আনীত অভিযোগগুলোর মধ্যে এটিই সবচেয়ে গুরুতর। যুক্তরাষ্ট্রের মেরিল্যান্ডে এক সামরিক আদালতে ম্যানিংয়ের শুনানি অনুষ্ঠিত হয়। সেখানে তিনি তার বিরুদ্ধে দায়েরকৃত ২২টি অভিযোগের দশটি স্বীকার করে নেন ম্যানিং। এ সময় তিনি উইকিলিকসেকের কাছে গোপন তথ্য ফাঁসের অভিযোগটিও স্বীকার করে নেন এবং বলেন যে বিভিন্ন কারণে যুক্তরাষ্ট্রের জনগণের মধ্যে মার্কিন বাহিনীর ভূমিকা এবং পররাষ্ট্র নীতি নিয়ে যে বিতর্ক তৈরি হয়েছে তা লাঘব হবে মনে করে তিনি উইকিলিকসকে এসব তথ্য দেন।


title: ব্র্যাডলি ম্যানিং

text:
ম্যানিংয়ের কর্মকাণ্ডের জন্য যুক্তরাষ্ট্রেই তার পক্ষে দাঁড়িয়েছেন অনেকে। ২০০৩ সালে ইরাকে মার্কিন আগ্রাসনের প্রতিবাদে যুক্তরাষ্ট্রের পররাষ্ট্র মন্ত্রণালয়ের ঊর্ধ্বতন কর্মকর্তার পদ থেকে পদত্যাগ করেন কর্নেল অ্যান রাইট। তিনি বলেছেন, ওবামা প্রশাসন ম্যানিংয়ের সঙ্গে যা করেছে, সেটি আইনের লঙ্ঘন। তাঁর সঙ্গে গুয়ানতানামো কারাগারের বন্দীদের মতো আচরণ করা হচ্ছে। ম্যানিংয়ের পক্ষে সোচ্চার হয়েছে যুক্তরাষ্ট্রের মানবাধিকার সংগঠনগুলোও। মেরিল্যান্ডের ফোর্ট মিডে তাঁর মামলার শুনানি চলছে। ম্যানিংয়ের সুবিচার করার জন্য তারা ফোর্ট মিডের সামনে বিক্ষোভ মিছিল করেছে।
বৃটেনের প্রভাবশালী পত্রিকা গার্ডিয়ান ২০১২ সালের বর্ষসেরা ব্যক্তি নির্বাচিত করেছে মার্কিন সেনা ব্র্যাডলি ম্যানিংকে। সাড়া জাগানো ওয়েবসাইট উইকিলিকসের কাছে তথ্য সরবরাহ করার জন্য ম্যানিং মার্কিন সেনা কারাগারে অবস্থান করছেন। ২০১২ অলিম্পিকের উদ্বোধনী অনুষ্ঠানে উপস্থিত ড্যানি বোয়েল, সার্নের ফাবিওলা গিয়ানোত্তি, আমেরিকার পরিসংখ্যানবিদ নাতে সিলভারও তালিকায় ছিলেন। এর মধ্যে পাঠকদের সবচেয়ে বেশি শতকরা ৭০ ভাগ ভোট পেয়েছেন ব্র্যাডলি ম্যানিং।


title: ১৯৫২ বসন্তকালীন সুইস মাউন্ট এভারেস্ট অভিযান

text: এডওয়ার্ড উইস-ডুনান্টের নেতৃত্বে ১৯৫২ খৃষ্টাব্দের বসন্তকালীন সুইস মাউন্ট এভারেস্ট অভিযান সুইসদের প্রথম মাউন্ট এভারেস্ট অভিযান।


text: ১৯৫২ খৃষ্টাব্দের ২৯শে মার্চ কাঠমান্ডু বিমানবন্দর থেকে নেপালী মালবাহকেরা কয়েক টন খাবার ও সাজ সরঞ্জাম নিয়ে |নামচেবাজারের উদ্দেশ্যে রওনা হয় এবং |ইস্টারের আগের দিন পৌঁছয়। নেপালী মালবাহকেরা এখান থেকে ফিরে যায় এবং শোলোখুম্বু থেকে দশজন শেরপা দলে নেওয়া হয়। থায়াংবোচে বৌদ্ধ মঠে লামারা অভিযাত্রীদের সংবর্ধনা জানান।


text: অভিযাত্রীদল থায়াংবোচে থেকে যাত্রা শুরু করে তাওচে ও আমাডাবলাম শৃঙ্গদ্বয়কে দুই পাশে রেখে দুধকোশী নদী পেরিয়ে খুম্বু হিমবাহের উৎসমুখে পৌঁছন। এই হিমবাহের ১৬৫৭০ ফুট উচ্চতায় মূল শিবির স্থাপন করা হয়। এখান থেকে চল্লিশজন শেরপা বাদ দিয়ে বাকী শেরপারা ফিরে যান।


text: অভিযাত্রীদল ওয়েস্টার্ন কুমের বরফের দেওয়ালের নিচে এক নম্বর শিবির স্থাপন করেন যার দায়িত্বে ছিলেন এডওয়ার্ড উইস-ডুনান্ট। দলটিকে দুই ভাগে ভাগ করে পালা করে দড়ি খাটানো, বরফ-সিঁড়ি বানানো ও বিকল্প সহজ রাস্তা খোঁজার কাজ শুরু হয়। একটু উঁচুতে দ্বিতীয় শিবির স্থাপন করা হয়। এরপর কুমের প্রবেশপথের ঠিক নিচে অবস্থিত এভারেস্ট থেকে নুপৎসে পর্যন্ত বিস্তৃত তুষারখাতকে অতিক্রম করার চেষ্টা শুরু হয়। দলের সদস্য অ্যাস্পারকে কোমরে দড়ি বেঁধে ঝুলিয়ে দেওয়া হয় এবং দ্বিতীয় প্রচেষ্টাতে তুষারখাতের ৬০ ফুট নিচে তিনি অপর দেওয়ালে বরফ-কুঠার দিয়ে আটকে অপর পাড়ে উঠে আসেন। এরপরে ফাটলের দুই প্রান্তে একটি দড়ির সেতু বানিয়ে ওয়েস্টার্ন কুমে প্রবেশ করা হয়। ওয়েস্টার্ন কুম প্রবেশের জন্য এইভাবেই সর্বপ্রথম রাস্তা তৈরী হয়। এরপর প্রায় কুড়ি হাজার ফুট উচ্চতায় তৃতীয় শিবির স্থাপন করা হয়।


text: ওয়েস্টার্ন কুমের মাঝখানে চতুর্থ শিবির স্থাপন করা হয়, যার বামদিকে এভারেস্ট, ডানদিকে নুপৎসে এবং সামনে লোৎসে। সুইসরা এই জায়গার নাম দেন ভ্যালি অব সাইলেন্স বা নিস্তব্ধ উপত্যকা। এখানে তিন সপ্তাহ থেকে পরবর্তী পদক্ষেপের জন্য প্রস্তুতি নেওয়া হয়।


text: ২২,৬৪০ ফুট উচ্চতায় লোৎসের নিচে পঞ্চম শিবির স্থাপন করা হয়। এখান থেকে সাউথ কল অব্দি বরফে ঢাকা গিরিসঙ্কট ও তাঁর পরবর্তী পাথরের দেওয়ালের পথকে সুইসরা নাম দেন জেনেভা স্পার। . এই রাস্তা ধরে বরফের ধাপ কেটে সিঁড়ি বানিয়ে ও দড়ি খাটিয়ে আরোহণের চেষ্টা শুরু হয় ও সাউথ কলের মাঝামাঝি দুরত্বে মালপত্র আনা হয়। এখান থেকে রেমন্ড ল্যাম্বার্ট, লিয়ঁ ফ্লোরি, রেনে আউবার্ট, তেনজিং নোরগে, পাশাং ফুটার, ফু থার্কে, দা নামগিয়াল, আজীবা, মিংগমা দোরজী এবং আং নরবু এগিয়ে যান। পথিমধ্যে আজীবা অসুস্থ এবং মিংগমা ও নরবু ক্লান্তি বোধ করায় নীচে ফিরে যান। ২৬শে মে সকাল দশটায় তাঁরা সাউথ কল পৌঁছন ও ষষ্ঠ শিবির স্থাপন করেন।


text: সাউথ কল থেকে বাকি শেরপারা ক্লান্তিজনিত কারণে নেমে গেলে একদিনের খাবার, একটি তাঁবু ও চারটি অক্সিজেন সিলিন্ডার নিয়ে সাউথ কল থেকে ল্যাম্বার্ট, ফ্লোরি, আউবার্ট, তেনজিং নোরগে শীর্ষের দিকে আরোহণ শুরু করেন। বরফের ঢাল পার হয়ে দক্ষিণ-পূর্ব শৈলশিরা ধরে উঠে প্রায় সাড়ে সাতাশ হাজার ফুট উচ্চতায় শিবির স্থাপন করা হলে ফ্লোরি ও আউবার্ট নেমে যান। পরের দিন ল্যাম্বার্ট ও তেনজিং ২৮,২৫০ ফুট উচ্চতা অব্দি পৌঁছে নেমে আসার সিদ্ধান্ত নেন।


text: ল্যাম্বার্ট ও তেনজিং ব্যর্থ হলে রেনি ডিটার্টের নেতৃত্বে চারজন সুইস ও পাঁচজন শেরপা সাউথ কল অব্দি আরোহণ করেন কিন্তু উচ্চতাজনিত অসুস্থতা এবং প্রচন্ড শীত ও ঝড়ের দাপটে তাঁরাও ফিরে আসতে বাধ্য হন।


title: ওয়েব পাতা

text: ওয়েব পাতা বা ওয়েব পৃষ্ঠা অথবা ওয়েবপেজ হচ্ছে একটি ওয়েব ডকুমেন্ট অথবা ওয়ার্ল্ড ওয়াইড ওয়েব এর জন্য উপযোগী অন্যান্য ওয়েব রিসোর্স এবং ওয়েব ব্রাউজারের মাধ্যমে এবং একটি মনিটর বা মোবাইল ডিভাইসের উপর প্রদর্শিত হতে পারে। এই তথ্যগুলি সাধারণত এইচটিএমএল অথবা এক্সএইচটিএমএল বিন্যাসে থাকে এবং হাইপারটেক্সট লিঙ্ক মাধ্যমে অন্যান্য ওয়েব পৃষ্ঠাসমূহ থেকে নেভিগেশন প্রদান করতে পারে।


title: ওয়েব পাতা

text: ওয়েব পাতা একটি স্থানীয় কম্পিউটার থেকে বা ওয়েব সার্ভার থেকে একটি দূরবর্তী সার্ভার থেকে সামগ্রিকভাবে পুনরুদ্ধার করা যেতে পারে। ওয়েব সার্ভার শুধুমাত্র একটি ব্যক্তিগত নেটওয়ার্ক অ্যাক্সেসে সীমাবদ্ধ হতে পারে, যেমন- একটি কর্পোরেট ইন্টারনেট অথবা এটি ওয়ার্ল্ড ওয়াইড ওয়েব পাতায় প্রকাশ করতে পারেন।


title: জ্যানেট ইভানোভিচ

text: জ্যানেট ইভানোভিচ (; জন্ম: ২২ এপ্রিল, ১৯৪৩) নিউজার্সি অঙ্গরাজ্যে জন্মগ্রহণকারী মার্কিন লেখিকা। জন্মকালে তাঁর নাম ছিল "জ্যানেট স্নেইডার"। লেখিকা হিসেবে তিনি "স্টেফি হল" ছদ্মনামটি ব্যবহার করতেন। সমসাময়িক রহস্যময় চরিত্র স্টিফানি প্লামের মাধ্যমে ব্যাপক সফলতা পান। নিউইয়র্ক টাইমস ও আমাজনে সেরা বইয়ের তালিকার শীর্ষে রয়েছে তাঁর রচনাসমগ্র।


title: জ্যানেট ইভানোভিচ

text: ইভানোভিচ দ্বিতীয় প্রজন্মের আমেরিকান হিসেবে পরিচিত। নিউজার্সি অঙ্গরাজ্যের সাউথ রিভার এলাকায় জন্মগ্রহণ করেন ও সেখানেই বড় হন। সাউথ রিভার হাইস্কুলে পড়াশোনা করেন। পরিবারের মধ্যে প্রথম ব্যক্তি হিসেবে তিনি কলেজে অধ্যয়ন করেন। রাটজার্স বিশ্ববিদ্যালয়ের অধীনে ডগলাস কলেজে কলাশাস্ত্রে পড়াশোনা করেছেন।


title: জ্যানেট ইভানোভিচ

text: শৈশবে ইভানোভিচ তাঁর মায়ের ন্যায় গৃহিণী হতে চেয়েছিলেন। ত্রিশ বছর বয়সে তিনি উপন্যাস লেখতে শুরু করেন। দীর্ঘ দশ বছর চেষ্টা চালিয়ে "গ্রেট আমেরিকান নভেল" লিখেন কিন্তু তিনটি পাণ্ডুলিপি লিখেও তা বিক্রয় করতে পারেননি। শুভাকাঙ্খীদের কারো পরামর্শক্রমে রোম্যান্স উপন্যাস লিখতে চেষ্টা চালান। সেলক্ষ্যে তিনি বেশকিছু আবেগধর্মী উপন্যাস পড়তে শুরু করেন ও এ ধারার পুস্তকের সাথে জড়িয়ে পড়েন। দু’টি রোমান্সধর্মী উপন্যাস লিখেন ও প্রকাশকের কাছে প্রেরণ করেন। কিন্তু প্রকাশকদের কাছ থেকে আশানুরূপ সাড়া না পেয়ে ইভানোভিচ লেখা থামিয়ে দেন ও অস্থায়ীভাবে কাজের জন্য স্বাক্ষর করেন। কাজে নিয়োগের কয়েকমাস পর দ্বিতীয় রোমান্স পাণ্ডুলিপির জন্য দুই হাজার মার্কিন ডলারের প্রস্তাবনা পান; যাকে তিনি অত্যন্ত বিস্ময়বোধক পরিমাণের অর্থ হিসেবে আখ্যায়িত করেছিলেন।


title: জ্যানেট ইভানোভিচ

text: দ্বিতীয় সুযোগ আসলে স্টেফি হল ছদ্মনামে ’হিরো অ্যাট লার্জ’ ১৯৮৭ সালে প্রকাশিত হয়। এরপরের বছর নিজ নামে বান্টাম লাভসওয়েপ্ট লিখতে শুরু করেন। পরবর্তী পাঁচ বছর ধারাবাহিকভাবে এ গোত্রের বই লিখতে থাকেন। রোম্যান্স উপন্যাসের মধ্যে সীমাবদ্ধ থাকায় পছন্দসই চরিত্র ও আকর্ষণীয় নেতৃত্বের ব্যক্তিকে অন্তর্ভুক্ত করতে থাকেন।


title: জ্যানেট ইভানোভিচ

text: দ্বাদশ উপন্যাস লেখার পর ইভানোভিচ উপলদ্ধি করেন যে, যৌন দৃশ্যের উপস্থাপনার চেয়ে মারপিটের দৃশ্য তুলে ধরতেই তিনি অধিক অভ্যস্ত হয়ে পড়েছেন। তাঁর সম্পাদকেরা তাঁর চিন্তাধারাকে মন থেকে গ্রহণ করেননি। তাই, পরবর্তী আঠার মাস চিন্তা-ভাবনা করতে থাকেন আসলে তিনি কি লিখতে চাচ্ছেন।


title: জুলিয়া পিয়ারসন

text: জুলিয়া পিয়ারসন (; জন্ম: ১৯৫৯ কিংবা ১৯৬০) ফ্লোরিডা অঙ্গরাজ্যে জন্মগ্রহণকারী মার্কিন গোয়েন্দা সংস্থার প্রথম নারী পরিচালক। তিনি পূর্বতন পরিচালক মার্ক সুলিভানের স্থলাভিষিক্ত হবেন। যুক্তরাষ্ট্রের প্রেসিডেন্ট বারাক ওবামা জুলিয়া পিয়ারসনকে গোয়েন্দা সংস্থার (সিক্রেট সার্ভিস) পরিচালক হিসেবে নিয়োগ দিয়েছেন। তিনি হতে যাচ্ছেন পুরুষ-নিয়ন্ত্রিত প্রথম নারী পরিচালক।


title: জুলিয়া পিয়ারসন

text: যুক্তরাষ্ট্রের ফ্লোরিডায় ১৯৫৯ সালে জন্ম জুলিয়ার। বিদ্যালয়ে পড়াশোনার সময় তিনি ডিজনি ওয়ার্ল্ডে কাজ করতেন। ১৯৮১ সালে ক্রিমিনাল জাস্টিস বিষয়ে ইউনিভার্সিটি অব সেন্ট্রাল ফ্লোরিডা থেকে স্নাতক সম্পন্ন করেন। ছোটবেলা থেকেই এ কাজের প্রতি আগ্রহ ছিল জুলিয়ার। তাই পড়াশোনার ক্ষেত্র হিসেবেও তিনি পছন্দ করেছিলেন ক্রিমিনাল জাস্টিসকে।


title: জুলিয়া পিয়ারসন

text: স্নাতক সম্পন্ন করার পর জুলিয়া ওরল্যান্ডো পুলিশ বিভাগে (ওপিডি) প্রায় তিন বছর চাকরি করেন। এ বিভাগে থাকাকালে তিনিই প্রথম নারী পুলিশ হিসেবে ওপিডি বিট (যাঁরা সাধারণ নাগরিকদের কাছাকাছি থেকে সেবা দেন) কর্মকর্তা হিসেবে কাজ করেছেন। ইউএসএসএসে যোগ দেয়ার পর ধীরে ধীরে পদোন্নতি হতে থাকে। কাজের দক্ষতাস্বরূপ এ সংস্থায় উপসহকারী পরিচালক, বিশেষ গোয়েন্দাসহ যুক্তরাষ্ট্রের প্রেসিডেন্টদের গোয়েন্দা শাখার গুরুত্বপূর্ণ দায়িত্ব পালন করেন।


title: জুলিয়া পিয়ারসন

text: ইউএসএসএসের প্রধান পরিচালক হিসেবে জুলিয়ার নাম ঘোষণা করে এক বিবৃতিতে বর্তমান মার্কিন প্রেসিডেন্ট ওবামা বলেন, 'এই সংস্থায় ৩০ বছরেরও বেশি সময় ধরে একনিষ্ঠতার সঙ্গে কাজ করে জুলিয়া কাজের প্রতি নারী-পুরুষের সমান উৎসর্গের দৃষ্টান্ত স্থাপন করেছেন।' প্রেসিডেন্ট ওবামা আরও জানান, 'জুলিয়ার অর্জন সবার জন্য একটি অনন্য দৃষ্টান্ত। আমি জানি তার এই অভিজ্ঞতা একটি গুরুত্বপূর্ণ সংস্থার প্রধান হিসেবে কাজ করতে নতুন চ্যালেঞ্জ গ্রহণে তাকে নির্দেশনা দেবে।


title: জুলিয়া পিয়ারসন

text: জুলিয়া ১৯৮৩ সালে গোয়েন্দা সংস্থার মিয়ামি শাখায় যোগদান করেন। ১৯৮৮ সালের পর তিনি প্রেসিডেন্টের নিরাপত্তা বিভাগে ৪ বছর কাজ করেন। জুলিয়ার নিয়োগ নিশ্চিত করতে মার্কিন পার্লামেন্টে (কংগ্রেস) কোন বিল পাস হতে হবে না।


title: সানি লিওন

text: করেনজিত কৌর ভোহরা(ইংরেজি: Karenjit Kaur Vohra) (জন্ম ১৩ মে, ১৯৮১) যিনি সানি লিওন নামে অধিক পরিচিত, হলেন একজন ভারতীয় বংশোদ্ভূত কানাডীয় এবং মার্কিন নারী- অভিনেত্রী, ব্যবসায়ী, মডেল এবং সাবেক পর্নোতারকা। এছাড়া তিনি কারেন মালহোত্রা নামেও অভিনয় করেছেন। ২০০৩ সালে তাঁকে "পেন্টহাউস" বর্ষসেরা পেটস হিসিবে অভিষিক্ত করা হয় এবং তিনি ভিভিড এন্টারটেনমেন্টের সাথে চুক্তিবদ্ধ হন। তিনি "ম্যাক্সিম" বিশ্বেসেরা ১০ পর্ণোতারকার একজন হিসেবে নির্বাচিত হন ২০১০ সালে। তিনি স্বাধীন মূলধারার চলচ্চিত্র এবং টেলিভিশন অনুষ্ঠানে ভূমিকা পালন করেছেন। তিনি পরবর্তীতে বলিউডে আত্মপ্রকাশ ঘটান পূজা ভাটের "জিসম ২" (২০১২) যৌনাবেদনময়ী থ্রিলার চলচ্চিত্রের মাধ্যমে এবং বর্তমানে কাজ করেন হিন্দি চলচ্চিত্রে।


title: সানি লিওন

text: লিওন সার্নিয়া, অন্টারিও শহরে শিখ পাঞ্জাবি বাবা-মার ঘরে জন্ম নেন। তাঁর বাবা তিব্বতে জন্মগ্রহণ করেন এবং দিল্লিতে বেড়ে ওঠেন, আর তাঁর মা (২০০৮ সালে মারা যান) ছিলেন সিরমাউর, হিমাচল, প্রদেশের মেয়ে। তরুণী থাকাকালীন তিনি খুব খেলাধুলা-প্রেমী ছিলেন এবং ছেলেদের সাথে রাস্তায় হকিও খেলতেন। এবং পরবর্তীতে কাছাকাছি হিমায়িত হ্রদের উপর আইস স্কেটিং করতেন।


title: সানি লিওন

text: যেহেতু তাঁর পরিবার শিখ ছিলো, একারণে পাবলিক বিদ্যালয়ে যাওয়ার বিষয়ে অনিরাপদ বোধ করতো তাঁর পরিবার। ১৬ বছর বয়সে অন্য বিদ্যালয়ের একটি বাস্কেটবল খেলোয়াড়ের সাথে তাঁর কুমারীত্ব হারান, এবং ১৮ বছর বয়সে তাঁর উভকামিতা আবিষ্কার করেন। ১৩ বছর বয়সে, তাঁর পরিবার ফোর্ট গ্রাটিয়ট, মিশিগান চলে আসেন, পরবর্তীতে এক বছর পর লেক ফরেস্ট, ক্যালিফর্নিয়ায় স্থানান্তর হন তাঁর নানীরা স্বপ্ন পূরণে গোটা পরিবার এক জায়গায় একসাথে থাকার জন্যে।


title: সানি লিওন

text:
পর্নো শিল্পে কাজ করার পূর্বে, তিনি প্রথমে একটি জার্মান বেকারিতে কাজ করেন,জিফি লুবে, এবং পরবর্তীতে একটি ট্যাক্স এবং রিটায়ারমেন্ট ফার্মে কাজ করেন।
অরেঞ্জ কাউন্টিতে পিডিঅ্যাট্রিক নার্স হিসেবে অধ্যয়নকালে, জন স্টিভেনসের সাথে তাঁর পরিচয় করিয়ে দেন এক বহিরাগত নৃত্যশিল্পী সহপাঠী। স্টিভেনস, যিনি একজন এজেন্ট ছিলেন, পরবর্তীতে "পেন্টহাউস" ম্যাগাজিনের আলোকচিত্রী জে অ্যালেনের সাথে লিয়নের পরিচয় করিয়ে দেন। তাঁর প্রাপ্তবয়স্ক কর্মজীবনের জন্য একটি নাম ঠিক করতে, তিনি আসল নাম হিসেবে সানি নামটি উল্লেখ করেন এবং লিয়ন নামটি ঠিক করেন "পেন্টহাউস" ম্যাগাজিনের সাবেক মালিক বব গুচ্চিওনে তিনি "পেন্টহাউস" ম্যাগাজিনের জন্য "পেন্টহাউস" পেট অব দ্য মান্থ হিসেবে মার্চ ২০০১ সংখ্যার জন্যে ক্যামেরার সামনে দাঁড়ান, পরবর্তীতে হলিডে ফিচারে হাস্টলার হানি হিসেবে "হাস্টলার" ম্যাগাজিনের ২০০১ সংস্করণে। অনেকগুলো ম্যাগাজিনের কাভার গার্ল হবার সুযোগ পান তিনি; এরমধ্যে রয়েছে, "চেরি", "মায়েস্টিকু ম্যাগাজিন", "হাই সোসাইটি", "শয়ান্ক", "এভিএন অনলাইন", "লেগ ওয়ার্ল্ড", "ক্লাব ইন্টারন্যাশনাল" এবং "লোরিডার"। এরপর তাঁর অনলাইন ক্রেডিটে মডএফএক্স মডেলে হিসেবে অন্তর্ভুক্ত হয়, সুসে রান্ডাল, কেন মার্কাস এবং ম্যাক এ্যন্ড বাম্বেল। তাঁর সচিত্র ক্রেডিটে আর্দ্রিয়ানা সেজ, জেনা জেমসন, জেলেনা জেনসেন এবং আরিয়া জিওভান্নি এছাড়াও বিভিন্ন তারকাদের সাথে কাজ করার সুযোগ পান।


title: সানি লিওন

text: ২০০৩ সাল সানির ক্যারিয়ারের টার্নিং পয়েন্ট। তিনি নির্বাচিত হন ‘পেন্টহাউস পেট’। এ বছরই পর্ণো ছবির অন্যতম সেরা নির্মাতা প্রতিষ্ঠান ভিভিড ইন্টারটেইনমেন্টের সঙ্গে তিন বছরের চুক্তিতে আবদ্ধ হন। তবে চুক্তির শর্ত অনুসারে কেবল লেসবিয়ান চরিত্রেই অভিনয় করতে থাকেন তিনি। সানি অভিনীত প্রথম ছবিটি বের হয় ‘সানি’ নামেই ২০০৫ সালের ডিসেম্বর মাসে। ভিভিড এন্টারটেইনমেন্টের ব্যানারেই বের হয় পরের ছবিটিও। নাম ‘ভার্চুয়াল ভিভিড গার্ল সানি লিওন’। এভাবে কোনো অভিনেত্রীর নামে ছবি প্রকাশের ঘটনা ভিভিডের ইতিহাসে এটাই প্রথম। এখানে তার সঙ্গে আরও অভিনয় করেন মিকালা মেনডেজ এবং ডেইজি ম্যারি। এই ছবিটি তাকে এনে দেয় ‘এভিএন’ সম্মাননা।


title: সানি লিওন

text: ব্রাজিলে রিলিজ হয় ‘সানি ইন ব্রাজিল’ এবং ‘দ্য সানি এক্সপেরিমেন্ট’। ছবিগুলো ২০০৭ সালে বাজারে রিলিজ করে ভিভিড।


title: সানি লিওন

text: ২০০৭ সালের মার্চ মাসে আবারও সানির সঙ্গে চুক্তি করে ভিভিড। চুক্তির আওতায় ছয়টি ছবিতে অভিনয় করেন সানি লিওন। আর এবারই প্রথম কোনো পুরুষ অভিনেতার সঙ্গে কাজ করতে সম্মতি জানান তিনি। সানির বাগদত্তা ম্যাট এরিকসন এই ছবিতে তার কো-আর্টিস্টের ভূমিকায় অভিনয় করেন। পুরুষের সঙ্গে প্রথম যে ছবিটিতে তিনি অভিনয় করেন সানি সেটির নাম ‘সানি লাভস ম্যাট’। ছবিটি তাকে ২০০৯ সালের সেরা নারী অভিনেত্রীর পুরস্কার এনে দেয়। একসঙ্গে কয়েকটি ছবিতে অভিনয়ের পর সানি উপলব্ধি করেন ম্যাটের সঙ্গে টানা অভিনয় বাজারদর কমিয়ে দিচ্ছে। এবার তিনি অন্য অভিনেতাদের সঙ্গেও অভিনয় করতে শুরু করেন। যাদের মধ্যে রয়েছেন টমি গান, চার্লস ডেরা জেমস ডিন প্রমুখ।


title: সানি লিওন

text:
জুন ২০০৬ সালে, লিওন একজন আমেরিকান নাগরিক হয়ে ওঠেন। কিন্তু কানাডায় দ্বৈত নাগরিক হিসেবে থাকার পরিকল্পনা করেন। এপ্রিল ১৪, ২০১২ সালে, লিওন "দ্য নিউ ইন্ডয়িান এক্সপ্রেস" সাক্ষাত্কারে নিজেকে ভারতের অধিবাসী হিসেবে ঘোষণা করেন, তিনি ব্যাখ্যা করেন যে তিনি ভারতের বৈদেশিক নাগরিক ছিলেন, এবং তাঁর বাবা ভারতে বসবাস করতেন, আর তিনি বিদেশী নাগরিকত্ব পাওয়ারও যোগ্য ছিলেন। তিনি "জিসম ২" চিত্রায়নের সময় এটি ব্যবহার করেন।
সানি লিওন ২০০৮ সালে সংক্ষিপ্ত সময়ের জন্যে কৌতুকাভিনেতা রাসেল পিটার্সের সাথে ডেট করেন।


title: অঁরি ফেয়ল

text: অঁরি ফেয়ল (; জন্ম: ২৯ জুলাই, ১৮৪১ - মৃত্যু: ১৯ নভেম্বর, ১৯২৫) একজন ফরাসি খনি প্রকৌশলী ও খনির পরিচালক। তিনি ইস্তাম্বুলে জন্মগ্রহণ করেন। তিনি ব্যবসায় প্রশাসন বিষয়ের সাধারণ তত্ত্বের উন্নয়ন সাধন করেছেন। পরবর্তীকালে তিনি ও তাঁর সহকর্মীবৃন্দ বিজ্ঞানসম্মত ব্যবস্থাপনায় এ তত্ত্বের উন্নয়নে স্বতন্ত্র ও খসড়াভাবে কাজ করেছেন। আধুনিক ব্যবস্থাপনার ধারণায় তিনিই সবচেয়ে প্রভাববিস্তারকারী ব্যক্তিত্ব হিসেবে চিহ্নিত হয়ে আছেন। আধুনিক ব্যবস্থাপনা জনক কিংবা প্রশাসনিক ব্যবস্থাপনার জনক হিসেবে তাঁকে গণ্য করা হয়।


title: অঁরি ফেয়ল

text: ফেয়ল ১৮৪১ সালে উসমানীয় সাম্রাজ্যের অধীন ইস্তাম্বুল শহরের একটি শহরতলীতে এক মধ্যবিত্ত পরিবারে জন্মগ্রহণ করেন। তাঁর প্রকৌশলী বাবা স্বর্ণশৃঙ্গ বা গোল্ডেন হর্ন নামক জলপথের উপর দিয়ে নির্মিত গালাতা সেতুর তত্ত্বাবধায়ক ছিলেন। ১৮৪৭ সালে তাঁর পরিবার ফ্রান্সে চলে আসে। ১৮৬০ সালে সাঁত-এতিয়েন এলাকায় অবস্থিত একল নাসিওনাল সুপেরিয়র দে মিন দ্য সাঁত-এতিয়েন শিক্ষাপ্রতিষ্ঠান থেকে তিনি স্নাতক সনদ অর্জন করেন।


title: অঁরি ফেয়ল

text: ফেয়ল ১৮৬০ সালে মাত্র ১৯ বছর বয়সে ফ্রান্সের কোমঁত্রি শহরে অবস্থিত "কোঁপাইনি দ্য কোমঁত্রি-ফুরশম্বো-দ্যকাজভিল" (ফরাসি "Compagnie de Commentry-Fourchambault-Decazeville") নামের একটি খনি প্রতিষ্ঠানে একজন প্রকৌশলী হিসেবে যোগদান করেন। ফেয়ল তাঁর স্বীয় মেধা ও যোগ্যতাবলে ১৮৮৮ সালে প্রায় দেউলিয়া পর্যায়ের ঐ প্রতিষ্ঠানের ব্যবস্থাপনা পরিচালক পদে পদোন্নতি লাভ করেন। ১৯০০ সালের মধ্যে প্রতিষ্ঠানটি ফ্রান্সের অন্যতম লৌহ ও ইস্পাত উৎপাদনকারী প্রতিষ্ঠানে পরিণত হয়।


title: অঁরি ফেয়ল

text: ১৯১৮ সালে তিনি যখন এ দায়িত্ব থেকে অবসর নেন তখন প্রতিষ্ঠানটি আর্থিকভাবে সচ্ছল ছিল এবং ঐ সময় প্রতিষ্ঠানটিতে প্রায় দশ হাজার শ্রমিক কাজ করতো। কয়লা খনির শীর্ষ ব্যবস্থাপনার দায়িত্ব পালনকালে ফেয়ল ব্যবস্থাপনা-বিষয়ক যেসব জটিলতার সম্মুখীন হয়েছিলেন সেগুলো নিরসনে তিনি গভীর মনোনিবেশ করেন। তিনি ১৯১৬ সালে তাঁর গবেষণালব্ধ জ্ঞান ফরাসি ভাষায় "আদমিনিস্ত্রাসিওঁ আঁদুস্ত্রিয়েল এ জেনেরাল" ("Administration Industrielle et Général") শিরোনামের বইটিতে প্রকাশ করেন।


title: অঁরি ফেয়ল

text: ১৮৭০-এর দশক থেকে ফেয়ল খনিজ বিজ্ঞান বিষয়ে একগুচ্ছ নিবন্ধ লেখেন। তাঁর প্রথমদিককার নিবন্ধগুলি ফরাসি "বুলতাঁ দ্য লা সোসিয়েতে দ্য লাঁদুস্ত্রি মিনেরাল" ("Bulletin de la Société de l'Industrie minérale") নামক গবেষণা পত্রিকায় প্রকাশিত হয়। ১৮৮০-এর দশকের শুরু থেকে তাঁর নিবন্ধগুলি ফরাসি বিজ্ঞান অ্যাকাডেমির মুখপাত্র গবেষণা পত্রিকা "কোঁত রঁদু দ্য লাকাদেমি দে সিয়ঁস"-এ ("Comptes rendus de l'Académie des sciences") প্রকাশিত হত।


title: অঁরি ফেয়ল

text: শুধুমাত্র নিজস্ব ব্যবস্থাপকীয় অভিজ্ঞতাকে অবলম্বন করে তিনি প্রশাসনিক বিষয়ে নিজ ধারণার উত্তরণ ঘটান। ১৯১৬ সালে প্রশাসনিক ব্যবস্থাপনার উপর তাঁর বই পরবর্তীতে অন্যান্য লেখকদেরকে ব্যাপকভাবে অনুপ্রাণিত করে। একই সময়ে ফ্রেডরিক উইন্সলো টেইলর "প্রিন্সিপল্‌স অফ সায়েন্টিফিক ম্যানেজমেন্ট" বইটি প্রকাশ করেন।


title: অঁরি ফেয়ল

text: ব্যবস্থাপনার নীতি প্রবর্তন করেছেন ফেয়ল। তিনি ব্যবস্থাপনার ৫টি কার্যাবলি এবং কেন্দ্রীকরণ ও একতাসহ ১৪টি মূল নীতি প্রবর্তন করেন।


title: কেমার রোচ

text: কেমার আন্দ্রে জামাল রোচ (; জন্ম: ৩০ জুন, ১৯৮৮) বার্বাডোসের সেন্ট লুসিতে জন্মগ্রহণকারী বার্বাডিয়ান ক্রিকেটার। ওয়েস্ট ইন্ডিজ দলের পক্ষ হয়ে টেস্ট ও একদিনের আন্তর্জাতিক ক্রিকেট খেলায় অংশগ্রহণ করছেন। ৫ ফুট ৮ ইঞ্চি উচ্চতাবিশিষ্ট ফাস্ট বোলার হিসেবে কেমার রোচ প্রায়শই ঘন্টায় দেড়শত কিলোমিটার গতিতে বোলিং করে থাকেন।


title: কেমার রোচ

text: ২০১২ সালে প্রথম ওয়েস্ট ইন্ডিয়ান বোলার হিসেবে টেস্টে দশ উইকেট লাভ করেন যা সর্বশেষ অর্জিত হয়েছিল ২০০৫ সালে। এছাড়াও তিনি ২০১১ সালের ক্রিকেট বিশ্বকাপে হ্যাট্রিক করার গৌরব অর্জনকারীর একজন ছিলেন; অন্যজন হচ্ছেন লাসিথ মালিঙ্গা।


title: কেমার রোচ

text: ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ দলের প্রতিনিধিত্ব করেন। প্রস্তুতিমূলক খেলায় পাকিস্তানের বিরুদ্ধে হ্যাট্রিক করেন তিনি। যুবদের একদিনের আন্তর্জাতিক ক্রিকেটের ৭ খেলায় ২৭.৪৪ রান গড়ে ৯ উইকেট লাভ করেন। ব্যাটিংয়ে সর্বোচ্চ অপরাজিত ৩০ রান করেন।


title: কেমার রোচ

text: ৭ জুন, ২০০৮ তারিখে অস্ট্রেলিয়ার বিপক্ষে অনুষ্ঠিত তৃতীয় টেস্টে অংশগ্রহণের জন্য তাকে অন্তর্ভুক্ত করা হয়। ঐ সময় তিনি কেবলমাত্র চারটি প্রথম-শ্রেণীর ক্রিকেটে অংশ নিয়েছিলেন। পরবর্তীতে অবশ্য তিনি চূড়ান্ত দলে স্থান পাননি। এ প্রসঙ্গে তিনি বলেন যে, টেস্ট ঘনিয়ে আসলে আমি বিষয়টি জানতে পারি। তারা মাঝেমধ্যেই খেলা চলাকালীন সময়ে আয়োজনকারী দ্বীপ থেকে খেলোয়াড় বাছাই করে থাকে। কিন্তু আমি যে দলে স্থান পাবো তা আশা করিনি। আমি দলে অন্তর্ভুক্ত হওয়ায় গর্ববোধ করছি। যদি খেলতাম, তাহলে আমি চমৎকার ক্রীড়াশৈলী উপস্থাপন করার চেষ্টা করব।


title: কেমার রোচ

text: টেস্ট ক্রিকেটে অভিষেক ঘটে ৯ জুলাই, ২০০৯ সালে। বাংলাদেশের বিরুদ্ধে অনুষ্ঠিত টেস্ট সিরিজে ফ্লয়েড রেইফারের নেতৃত্বে ১৫ সদস্যবিশিষ্ট দূর্বল ওয়েস্ট ইন্ডিজ দলের অন্যতম সদস্য ছিলেন। দলে নয়জন নতুন খেলোয়াড় অন্তর্ভুক্ত হয় ও ৭জন খেলোয়াড়ের অভিষেক ঘটেছিল। মূল একাদশের খেলোয়াড়গণের সাথে ওয়েস্ট ইন্ডিজ ক্রিকেট বোর্ডের আর্থিক সংঘাত ঘটে। প্রতিষ্ঠিত খেলোয়াড়দের অনুপস্থিতিতে তিনি তার নিপুণ বোলিং দক্ষতা দেখিয়ে সকলের মনোযোগ আকর্ষণ করেন। ফলে দলটি পূর্ণাঙ্গ শক্তির অধিকারীরূপে প্রত্যাবর্তন করায় তিনিও দলে অংশগ্রহণের সুযোগ পান।


title: কেমার রোচ

text: তার প্রথম উইকেট প্রাপ্তি ছিল অল-রাউন্ডার সাকিব আল হাসানকে আউট করার মাধ্যমে। ঐ খেলায় বাংলাদেশ ৯৫ রানের ব্যবধানে জয়লাভ করেছিল। ইয়র্কার ও সুইংয়ের মাধ্যমে বাংলাদেশের ব্যাটসম্যানদের ব্যতিব্যস্ত রেখেছিলেন কিন্তু বামহাতি ব্যাটসম্যানদের ক্ষেত্রে তার বোলিং ছিল খানিকটা ওয়াইড ধরনের।


title: কেমার রোচ

text: ফেব্রুয়ারি, ২০১১ সালে বাংলাদেশ, ভারত ও শ্রীলঙ্কায় অনুষ্ঠিত বিশ্বকাপ ক্রিকেটে ওয়েস্ট ইন্ডিজের নিজস্ব দ্বিতীয় খেলায় কেমার রোচ হ্যাট্রিক করেন। বিশ্বকাপ ক্রিকেটের ইতিহাসে ৬ষ্ঠ বোলার হিসেবে তিনি নেদারল্যান্ডসের পিটার সিলার, বার্নার্ড লুটস এবং বির‌্যান্ড ওয়েস্টদিককে পরপর আউট করে এ গৌরব অর্জন করেন। খেলায় তার বোলিং পরিসংখ্যান ছিল ৬/২৭ যা যে-কোন ওয়েস্ট ইন্ডিয়ানের চতুর্থ সেরা সাফল্য। প্রতিযোগিতায় তিনি ৬ খেলায় ১৩ উইকেট লাভ করে ওয়েস্ট ইন্ডিজের পক্ষে সর্বোচ্চ উইকেটধারী ছিলেন।


title: সিরিয়াল এটিএ

text: সিরিয়াল এটিএ বা সিরিয়াল অয়াডভান্সড টেকনোলজি অ্যাটাচমেন্ট একটি কম্পিউটার বাস ইন্টারফেস যা হোস্ট বাস অ্যাডাপ্টার ও মাস স্টোরেজ ডিভাইসকে (যেমন হার্ডডিস্ক ড্রাইভ, অপ্টিক্যাল ড্রাইভ) যুক্ত করে। এটি পূর্ববর্তী প্যারালাল এটিএ (পাটা)কে প্রতিস্থাপন করেছে। এটি পাটা থেকে সস্তা এবং দ্রুততর।


title: সিরিয়াল এটিএ

text: ২০০৩ সালের ৭ জানুয়ারি এটি মুক্তি পায়।


title: লুইস জে ইগনারো

text: লুইস জে ইগনারো একজন মার্কিন ফার্মাকোলজিস্ট। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন।


title: লুইস জে ইগনারো

text: ইগনারো ১৯৪১ সালে নিউইয়র্কের ব্রুকলিনে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯৬২ সালে ফার্মাকোলজিতে ব্যাচেলর্স ডিগ্রি অর্জন করেন। ফার্মাকোলজিতে পিএইচডি করেন ইউনিভার্সিটি অব মিনেসোটা থেকে।


title: চামিন্দা ভাস

text: ওয়ার্নাকুলাসুরিয়া পাতাবেনদিগে উশান্ত জোসেফ চামিন্দা ভাস (; জন্ম: ২৭ জানুয়ারি, ১৯৭৪) মাত্তুমাগালায় জন্মগ্রহণকারী শ্রীলঙ্কার সাবেক ক্রিকেটার। সচরাচর তিনি চামিন্দা ভাস নামেই সর্বসমক্ষে পরিচিত। শ্রীলঙ্কার ক্রিকেট ইতিহাসে তিনিই সেরা ফাস্ট বোলারের মর্যাদা পেয়েছেন। ‘সবচেয়ে আকর্ষণীয় ও নতুন বলে সবচেয়ে কার্যকরী সফলতম শ্রীলঙ্কান বোলার’ হিসেবে তাকে গণ্য করা হয়। ৩ জুন, ২০১৫ তারিখ পর্যন্ত তিনি একদিনের আন্তর্জাতিক ক্রিকেটে আট উইকেট লাভকারী বিশ্বের একমাত্র বোলার।


title: চামিন্দা ভাস

text: অক্টোবর, ২০১২ সালে নিউজিল্যান্ড জাতীয় ক্রিকেট দলের শ্রীলঙ্কা সফরের সময় তিনি নিউজিল্যান্ড ক্রিকেটের সাথে চুক্তিবদ্ধ হয়ে দুই টেস্টের জন্য কোচ নিযুক্ত হয়েছিলেন।


title: চামিন্দা ভাস

text: ভাস বামহাতি সুইং বোলার হিসেবে ক্রিকেটে অংশগ্রহণ করতেন। শ্রীলঙ্কা দলের পক্ষে উদ্বোধনী বোলাররূপে ইন-সুইঙ্গার প্রয়োগ করতেন। এছাড়াও তিনি অফ কাটার ও খেলোয়াড়ী জীবনের শেষদিকে রিভার্স-সুইংয়ের বিষয়টি যুক্ত করেছিলেন। এরফলে তিনি উপমহাদেশের ধীরগতির পিচেও উইকেট নিতে সক্ষম হতেন। নিখুঁত লাইন ও লেন্থে বলকে চমকপ্রদভাবে নিয়ন্ত্রণে তিনি অসামান্য ভূমিকা রাখতেন। নীচের সারির ব্যাটসম্যান হিসেবেও তিনি তিন সহস্রাধিক রান করেছেন। এ রান করতে তিনি একটি শতক ও ১৩ অর্ধ-শতক করেছেন। টেস্ট ক্রিকেটের ইতিহাসে তারচেয়ে মাত্র ১১জন বোলার ২০০ উইকেট ও অধিক রান করেছেন। ফিল্ডার হিসেবে তিনি তাঁর শক্তিশালী বাহুর জন্য প্রসিদ্ধ ছিলেন। নতুন বোলিংয়ের জন্য আম্পায়ারকে ‘পেসবিহীন বামহাতি’ শব্দগুচ্ছ ব্যবহার করতেন।


title: চামিন্দা ভাস

text: বিশ্বকাপ ক্রিকেটের ইতিহাসে তৃতীয় বোলাররূপে হ্যাট্রিক করার গৌরব অর্জন করেন। ২০০৩ সালে দক্ষিণ আফ্রিকায় অনুষ্ঠিত বিশ্বকাপে তিনি বাংলাদেশ দলের বিপক্ষে এ নজীর সৃষ্টি করেন। ইনিংসের প্রথম তিন বলেই তার শিকার হয়েছিলেন - হান্নান সরকার, মোহাম্মদ আশরাফুল ও এহসানুল হক। এ খেলায় তিনি ৬ উইকেট নেন ২৫ রানের বিনিময়ে। এ প্রতিযোগিতায় তিনি ২৩ উইকেট নিয়ে শীর্ষ বোলারের মর্যাদা পান।


title: চামিন্দা ভাস

text: ২০০৪ সালে নবপ্রবর্তিত আইসিসি পুরস্কার বিতরণী অনুষ্ঠানে তাকে বিশ্ব টেস্ট একাদশ ও বিশ্ব একদিনের আন্তর্জাতিক একাদশের অন্যতম খেলোয়াড়রূপে নির্বাচিত করা হয়েছিল। এছাড়াও, ২০০৫ সালে পুণরায় বিশ্ব টেস্ট একাদশে অন্তর্ভুক্ত হয়েছিলেন ভাস।


title: চামিন্দা ভাস

text: জুলাই, ২০০৯ সালে পাকিস্তানের বিরুদ্ধে ৩য় টেস্টে অংশগ্রহণ শেষে টেস্ট ক্রিকেট থেকে অবসর নেয়ার ঘোষণা দেন।


title: ওয়াকার ইউনুস

text: ওয়াকার ইউনুস মৈতলা (; জন্ম: ১৬ নভেম্বর, ১৯৭১) পাঞ্জাবের ভেহারি এলাকায় জন্মগ্রহণকারী সাবেক পাকিস্তানী ফাস্ট বোলার। তাকে বিশ্ব ক্রিকেটের ইতিহাসে সর্বকালের সেরা ফাস্ট বোলারদের একজনরূপে গণ্য করা হয়। বর্তমানে পাকিস্তান ক্রিকেট দলে কোচের দায়িত্ব পালন করছেন ওয়াকার মৈতলা।


title: ওয়াকার ইউনুস

text: পাকিস্তানের পাঞ্জাব প্রদেশের ভেহারি এলাকার জাত মুসলিম পরিবারে জন্মগ্রহণ করেন ইউনুস। ভাওয়ালপুরের সাদিক পাবলিক স্কুলে অধ্যয়ন করেন। শারজায় পাকিস্তান ইসলামিয়া হায়ার সেকেন্ডারি স্কুলে পড়াশোনা করে ভেহারি এলাকা সরকারী কলেজে ভর্তি হন। সংযুক্ত আরব আমিরাতের শারজায় শৈশবকাল অতিক্রমণ করেন। সেখানে তার বাবা চুক্তিবদ্ধ কর্মী হিসেবে কর্মরত ছিলেন। পরিণত বয়সে পাকিস্তানে ফিরে আসেন ও ক্রিকেট খেলতে শুরু করেন।


title: ওয়াকার ইউনুস

text: ১৯৮৭/৮৮ মৌসুমে পাকিস্তানে বিভিন্ন ক্লাবে প্রথম-শ্রেণীর ক্রিকেট খেলায় অংশগ্রহণ করেন। সুড়ঙ্গে ঝাঁপিয়ে পড়ায় তার বামহাতের কনিষ্ঠা কেটে যায়। এ দূর্ঘটনা থেকে মুক্তি পেয়ে পুণরায় খেলার জগতে ফিরে আসেন তিনি। ঘটনাক্রমে তাঁর ক্রীড়া প্রতিভায় বিস্মিত হন সাবেক পাকিস্তানি অধিনায়ক ইমরান খান। ইমরানের বদান্যতায় জাতীয় দলের সদস্য হিসেবে অন্তর্ভুক্ত হন ইউনুস।


title: ওয়াকার ইউনুস

text: ১৯৮৯ থেকে ২০০৩ পর্যন্ত সময়কালে তিনি ক্রিকেট খেলায় সক্রিয় ছিলেন। ২০১২ সাল পর্যন্ত তিনি সর্বকনিষ্ঠ পাকিস্তানী টেস্ট অধিনায়ক ও বিশ্বের তৃতীয় সর্বকনিষ্ঠ টেস্ট অধিনায়কের মর্যাদা পেয়ে আসছেন। তখন তার বয়স ছিল মাত্র ২২ বছর ১৫ দিন। পাকিস্তানের পক্ষ হয়ে ৮৭টি টেস্ট ও ২৬২টি একদিনের আন্তর্জাতিক ক্রিকেট খেলায় অংশগ্রহণ করেছেন।


title: ওয়াকার ইউনুস

text: অন্যতম পাকিস্তানী ফাস্ট বোলাররূপে সরফরাজ নওয়াজের সাথে তিনি ক্রিকেট বলকে উচ্চ গতির সাহায্যে রিভার্স সুইংয়ে পারঙ্গমতা প্রদর্শন করতেন ইউনুস। তিনি সমগ্র খেলোয়াড়ী জীবনে ৩৭৩টি টেস্ট ও ৪১৬টি একদিনের আন্তর্জাতিক উইকেট লাভ করেছেন। বোলিং জুটিতে ওয়াসিম আকরামের সাথে বিশ্বের সবচেয়ে ভয়ঙ্কর বোলিং আক্রমণ পরিচালনা করতেন। সাড়ে তিনশত বা ততোধিক টেস্ট উইকেটধারী বোলারদের মধ্যে তারই সেরা স্ট্রাইক রেট রয়েছে।


title: ওয়াকার ইউনুস

text: ক্রিকেট থেকে সাময়িক বিরতি নিয়ে পুণরায় তিনি পাকিস্তান দলের অধিনায়ক মনোনীত হন। কিন্তু এর পরপরই বল-টেম্পারিংসহ বেশ কয়েকটি বিতর্কে নিজেকে জড়িয়ে ফেলেন। জুলাই, ২০০০ সালে একটি খেলা শেষে প্রথম ক্রিকেটার হিসেবে তার বিরুদ্ধে বল-টেম্পারিংয়ের সাথে জড়িত থাকার অভিযোগ আনা হয় ও ম্যাচ ফি’র ৫০% জরিমানা করা হয়। ২০০৩ সালের ক্রিকেট বিশ্বকাপে অস্ট্রেলিয়ার বিরুদ্ধে অনুষ্ঠিত প্রথম খেলায় বিতর্কের সূচনা করেন। অ্যান্ড্রু সাইমন্ডসকে উদ্দেশ্য করে বিমার ছুঁড়লে তাকে বোলিং করা থেকে বিরত রাখা হয়। এরফলে আন্তর্জাতিক খেলায় প্রথম বোলার হিসেবে তিনি এ অভিযোগে দোষী সাব্যস্ত হন। ঐ প্রতিযোগিতায় কেবলমাত্র দুই সহযোগী দেশের বিরুদ্ধে জয় পায় পাকিস্তান দল ও গ্রুপ পর্ব থেকেই বিদায় নেয় তার দল। প্রতিযোগিতা শেষে তার অধিনায়কত্ব কেড়ে নেয়া হয় ও জাতীয় দল থেকে বাদ দেয়া হয়। অতঃপর প্রায় ১৫ বছরের খেলোয়াড়ী জীবন শেষে এপ্রিল, ২০০৪ সালে আন্তর্জাতিক ক্রিকেট থেকে অবসরের ঘোষণা দেন তিনি।


title: ওয়াকার ইউনুস

text: ২০০৬ থেকে ২০০৭ সালের মধ্যে পাকিস্তান জাতীয় দলের বোলিং কোচের দায়িত্ব পালন করেন। এরপর ৩ মার্চ, ২০১০ তারিখে পাকিস্তান দলের কোচের দায়িত্ব পালন করেন। ১৯ আগস্ট, ২০১১ তারিখে ব্যক্তিগত কারণ দেখিয়ে কোচের দায়িত্ব থেকে অব্যহতি নেন। ২০১৩ মৌসুমে ইন্ডিয়ান প্রিমিয়ার লীগে হায়দরাবাদ সানরাইজার্স দলের বোলিং কোচের দায়িত্ব পালন করছেন।


title: ওয়াকার ইউনুস

text: ড. ফারিয়্যাল ওয়াকার ইউনুস নাম্নী এক পাকিস্তানী বংশোদ্ভূত অস্ট্রেলীয়কে বিয়ে করেন তিনি। তাদের সংসারে আজান ওয়াকার ও মৈরা ওয়াকার নাম্নী এক কন্যা রয়েছে। বর্তমানে তারা অস্ট্রেলিয়ার নিউ সাউথ ওয়েলসের ক্যাসল হিলে বসবাস করছেন। সেখানে ইউনুস নাইন নেটওয়ার্ক টেলিভিশনে ক্রীড়া ধারাভাষ্যকার হিসেবে ও সংযুক্ত আরব আমিরাতে টেন স্পোর্টসে কর্মরত আছেন।


title: সুজিত মন্ডল

text: সুজিত মন্ডল টলিউডের একজন বিখ্যাত পরিচালক। তিনি পশ্চিম বাংলায় জন্মগ্রহণ করেন। বলিউডে বিক্রম ভট্টাচার্যের সাথে সহকারী পরিচালক হিসেবে তার যাত্রা শুরু। বর্তমানে তিনি টলিউডের অন্যতম সফল পরিচালক। তার পরিচালিত ছবির বেশিরভাগই বক্স অফিসে হিট' তকমা পেয়েছে। এখনও তিনি টলিউডের অন্যতম নির্ভরযোগ্য পরিচালক।


title: পেদ্রো রোদ্রিগেজ

text: পেদ্রো এলিজের রোদ্রিগেজ লেদেস্মা (, ; জন্ম ২৮ জুলাই ১৯৮৭), সাধারণত পেদ্রো নামে পরিচিত, একজন স্পেনীয় ফুটবলার যিনি ইংলিশ প্রিমিয়ার লিগ এর দল চেলসি এবং স্পেন জাতীয় দলের হয়ে একজন ফরোয়ার্ড বা উইঙ্গার হিসেবে খেলেন।


title: পেদ্রো রোদ্রিগেজ

text: বার্সেলোনার যুব দলের ২০০৭ সালে ২০০৬/০৭ এবং কাপ লীগ চ্যাম্পিয়ন ছিল পরিশেষে একটি লক্ষ্য -anotando. দেরী বার্সেলোনা "সি" দ্বারা এবং পরে পাশ করার পর 2007/08 সালে তার অন্তর্ধান পেপ গার্দিওলা, আদেশ, বার্সেলোনা বি jumped যেখানে তৃতীয় বিভাগ চ্যাম্পিয়নশিপ স্পেন এবং পরিচালিত বিভাগ বৃদ্ধি . দ্বিতীয় দলের জন্য তার আগমনের তা তার ভবিষ্যত রেসিং ক্লাব Portuense.11 ঋণ চালু ছিল যে করলো যখন গার্দিওলা নিজেকে এবং জুয়ান কার্লোস Rojo, যৌবনে তার প্রশিক্ষক দ্বারা অনুমোদিত হয়


title: পেদ্রো রোদ্রিগেজ

text: বার্সেলোনা এ প্রথম দলের সঙ্গে তাঁর আত্মপ্রকাশ বার্সার Gimnastic Tarragona.12 থেকে হারিয়ে যা কোপা Catalunya, চূড়ান্ত সময়, সেপ্টেম্বর 11, 2007 ছিল


title: পেদ্রো রোদ্রিগেজ

text: খেলা শেষ তিন মিনিটের মধ্যে স্যামুয়েল ইতো প্রতিস্থাপন, রিয়েল Murcia, দেরী সান্তিয়াগো Ezquerro, 13 একটি আঘাত এবং প্রথম বিভাগ মধ্যে যে একই দিনে আত্মপ্রকাশ পরে - জানুয়ারী 12, 2008 তিনি বার্সেলোনার কল প্রবেশ বার্সার চার গোল দ্বারা প্রভাবিত যখন cero.14 থেকে


title: পেদ্রো রোদ্রিগেজ

text: 2008/09 মৌসুমে, নতুন কোচ, পেপ গার্দিওলা, স্কটল্যান্ড পর্যায় থেকে একটি মিটিং amistoso16, একটি বার্সার শার্ট সালে তার প্রথম লক্ষ্য অর্জন যা স্কটিশ পার্বত্য অঞ্চলের মধ্যে প্রথম দল, 15 preseason করতে তাকে তলব ক্লাব camisetas.9 এর silkscreen উপর নাম "পেড্রো" দ্বারা তার সঙ্কুচিত "Pedrito" পরিবর্তন


title: পেদ্রো রোদ্রিগেজ

text: কিছুদিন পরেই, আগস্ট 13, 2008, তিনি সাইন ইন করুন ক্রোকাও বিরুদ্ধে উয়েফা চ্যাম্পিয়নস লীগ এর আগের বৃত্তাকার, একটি সভায় একটি স্টার্টার হিসাবে আত্মপ্রকাশ করেন.


title: পেদ্রো রোদ্রিগেজ

text:
2014 সালে ক্লাবের পেড্রো.
যে মৌসুমে তিনি 13 উপস্থিতি, 9 এবং তিনি 27 apariciones.9 সঙ্গে কোচ লুইস এনরিক খেলোয়াড়দের জন্য সবচেয়ে গুরুত্বপূর্ণ এক ছিল যেখানে Segunda বি, বার্সেলোনার "বি" ছিল যেখানে প্রথম দল, straddling খেলার


title: পেদ্রো রোদ্রিগেজ

text: তিনি FC বার্সেলোনা এবং ম্যানচেস্টার ইউনাইটেড মধ্যে রোম উয়েফা চ্যাম্পিয়নস লীগ চূড়ান্ত চূড়ান্ত তলব করা হয়. এটা এইভাবে আঘাত সময় শেষ মিনিটে বাজানো, 92 'এ আন্দ্রেস ইনিয়েস্তা প্রতিস্থাপিত.


title: পেদ্রো রোদ্রিগেজ

text: আগস্ট 16, 2009 তিনি ফলাফল 1 ম্যাচ শেষ, সান Mames এ অ্যাথলেটিক বিলবাও বিরুদ্ধে, স্পেন এর সুপার প্রথম পা বার্সেলোনার দ্বিতীয় লক্ষ্য হয়ে উঠছে, প্রথম দলের শার্ট সঙ্গে তার প্রথম অফিসিয়াল গোল করেন একই সপ্তাহে -2.17 75 মিলিয়ন euros.18 এর একটি buyout দফা জুন 2014 পর্যন্ত প্রথম ব্লাউগ্রানা বিন লাদেনের তার প্রথম পেশাদার চুক্তি স্বাক্ষর


title: পেদ্রো রোদ্রিগেজ

text: আগস্ট 29, 2009, দ্বিতীয় ওভারটাইম (116 সোজা সময়) 26 মিনিট তাকে সুপার কাপ ফুটবল Barcelona.19 চ্যাম্পিয়ন শিরোনাম দিয়েছে লক্ষ্য, লিওনেল মেসি থেকে একটি পাস, উপর স্কোর


title: পেদ্রো রোদ্রিগেজ

text: সেপ্টেম্বর 29, 2009 তিনি বার্সেলোনার 2-0 বিজয় দিয়েছেন যা এফসি ডায়নামো কিয়েভ, বিরুদ্ধে 76 তম মিনিটে তাঁর প্রথম উয়েফা চ্যাম্পিয়নস লীগ গোল করেন.


title: পেদ্রো রোদ্রিগেজ

text: 19 ডিসেম্বর 2009 তিনি একটি ইকুয়ালাইজার বার্সেলোনার বিজয় অবদান ব্লাউগ্রানা দলের জয় হবে, যা Abu Dhabi অনুষ্ঠিত ফিফা ক্লাব বিশ্বকাপ ফাইনালে টুন দে লা প্লাটা বিরুদ্ধে 89 মিনিট লিওনেল মেসির বুকের সঙ্গে একটি লক্ষ্য সঙ্গে ওভারটাইম. সুতরাং, হলদে একই বছরের মধ্যে ছয় বিভিন্ন প্রতিযোগীতায় স্কোর পরিচালিত.


title: পেদ্রো রোদ্রিগেজ

text:
মে 28, 2011 চ্যাম্পিয়নস লিগ ফাইনালে ম্যানচেস্টার ইউনাইটেড বিরুদ্ধে বার্সার বক্সে 3-1 শেষ হবে 27 মিনিট পর প্রথম লক্ষ্য রান করে তার দলের বিজয়, অবদান অনেক।
ম্যানচেস্টার ইউনাইটেড থেকে আগ্রহ থাকা সত্ত্বেও পেদ্র ২০ অগাস্ট ২০১৫তে প্রিমিয়ার লীগ চ্যাম্পিয়ন চেলসিতে চার বছরের চুক্তিতে প্রায় £১৯ মিলিয়নএ যোগ দেন।তিনি এর তিন দিন পর তার চেলসিএর হয়ে অভিষেক ঘটে যেখানে তিনি তার প্রথম গোল পান এবং একটি আসসিস্ত করেন।


title: ড্যানিয়েল ভেট্টোরি

text: ড্যানিয়েল লুকা ভেট্টোরি, ওএনজেডএম (; জন্ম: ২৭ জানুয়ারি, ১৯৭৯) অকল্যান্ডে জন্মগ্রহণকারী নিউজিল্যান্ডের প্রথিতযশা ও সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্যরূপে টেস্ট, ওডিআই ও টি২০আই - এ তিন স্তরের ক্রিকেটেই নেতৃত্ব দিয়েছেন। টেস্ট ক্রিকেটের ইতিহাসে অষ্টম খেলোয়াড় হিসেবে ড্যানিয়েল ভেট্টোরি ৩০০ উইকেট লাভের পাশাপাশি তিন সহস্রাধিক রান সংগ্রহ করেছেন। ক্রিকেট খেলায় তিনি মূলতঃ বোলার ও অল-রাউন্ডারের ভূমিকায় অবতীর্ণ হয়ে থাকেন। ধীরগতির বামহাতি অর্থোডক্স স্পিনে অভ্যস্ত হয়ে বল করে থাকেন।


title: ড্যানিয়েল ভেট্টোরি

text: ভেট্টোরি অকল্যান্ডে জন্মগ্রহণ করেন। কিন্তু শৈশবকাল অতিক্রমণ করেন হ্যামিলটনে। সেখানে তিনি ম্যারিয়ান স্কুল ও পরবর্তীকালে সেন্ট পল’স কলেজিয়েট স্কুলে অধ্যয়ন করেন। রাগবি ইউনিয়নের খেলোয়াড় ডেভিড হিল সম্পর্কে তার কাকাতো ভাই হন। হিল একটি টেস্ট খেলায় অংশগ্রহণ করেছেন।


title: ড্যানিয়েল ভেট্টোরি

text: আঘাতপ্রাপ্ত হওয়ায় কোলপ্যাক নিয়মের আওতায় পল হ্যারিস ২০০৬ সালে ওয়ারউইকশায়ারে তার পরিবর্তে যোগদান করেন।


title: ড্যানিয়েল ভেট্টোরি

text: টেস্ট ক্রিকেটে তার ব্যাটিং গড় ৩০-এর কাছাকাছি। আঠারো বছর বয়সে ১৯৯৬-৯৭ মৌসুমে তিনি টেস্ট ক্রিকেটে নিউজিল্যান্ডের পক্ষ হয়ে অভিষিক্ত হন ও সর্বকনিষ্ঠ খেলোয়াড়ের মর্যাদা পেয়ে আসছেন। বর্তমানে তিনি নিউজিল্যান্ডের সবচেয়ে বেশী ১১২টি টেস্ট খেলায় অংশগ্রহণ করেছেন। এছাড়াও তিনি নিউজিল্যান্ডের হয়ে ২০০৭ ও ২০১১ সালে অধিনায়কত্ব করেছেন।


title: ড্যানিয়েল ভেট্টোরি

text: ২০০৫ সালে ড্যানিয়েল ভেট্টোরি নিউজিল্যান্ডের পক্ষে দ্রুততম সময়ে টেস্ট সেঞ্চুরি করার গৌরব অর্জন করেন। এরফলে, ১৯৬৯ সালে ব্রুস টেলরের রেকর্ড ভেঙ্গে ফেলেন তিনি। ২০০৯ সালে শ্রীলঙ্কায় অনুষ্ঠিত টেস্ট খেলায় তিনি ৩০০ উইকেট লাভ করেন। এরফলে স্ব-দেশীয় রিচার্ড হ্যাডলি’র পর দ্বিতীয় বোলার হিসেবে তিনি এ মাইলফলক অতিক্রম করেন। এছাড়াও তিনি বর্তমানে নিউজিল্যান্ডের সবচেয়ে বেশী একদিনের আন্তর্জাতিক ক্রিকেটে উইকেট সংগ্রহকারী।


title: ড্যানিয়েল ভেট্টোরি

text: টেস্টে তিনি নয়বার শেন ওয়ার্নের শিকারে পরিণত হন। তন্মধ্যে পার্থে তিনি ৯৯ রানে আউট হয়েছিলেন। এছাড়াও, ২০০৯-১০ মৌসুমে ডুনেডিনে অনুষ্ঠিত প্রথম টেস্টে পাকিস্তানের বিপক্ষে ৯৯ রানে আউট হয়েছিলেন। এ রান করার সময় ৮নং ব্যাটসম্যান হিসেবে তিনি বিশ্বরেকর্ডের দ্বারপ্রান্তে ছিলেন।


title: ড্যানিয়েল ভেট্টোরি

text: ২০১১ সালে ক্রিকেটে অসামান্য অবদান রাখায় রাণীর জন্মদিনের সম্মানে তিনি নিউজিল্যান্ড অর্ডার অব মেরিট পদবীতে ভূষিত হন। শেন বন্ডসহ তাকে সর্বকালের সেরা নিউজিল্যান্ড ক্রিকেট একাদশে অন্তর্ভুক্ত করা হয়।


title: ড্যানিয়েল ভেট্টোরি

text: দীর্ঘদিনের বান্ধবী মেরি ও’ক্যারলকে বিয়ে করেন ভেট্টোরি। তাদের সংসারে দুই সন্তান রয়েছে। একত্রে বসবাসের জন্য তিনি হ্যামিলটন থেকে অকল্যান্ডে চলে যান। কিন্তু নর্দার্ন ডিস্ট্রিক্টস নাইটস দলের হয়ে খেলা চালিয়ে যাচ্ছেন। জেমস নামের এক পুত্র আছে। ৮ মার্চ, ২০০৯ তারিখে সে ভূমিষ্ঠ হয়।


title: ২০১৩ থানে ভবন ধস

text: ৪ এপ্রিল ২০১৩,ভারতের মহারাষ্ট্র রাজ্যের থানে শহরের মুম্ব্রাতে ভবন ধসে পড়ে। এটাকে সেই এলাকার সবচেয়ে খারাপ বিল্ডিং ধস হিসেবে বলা হয়েছে।এই ট্র্যাজেডি থেকে প্রায় ১০০ জনের বেশি লোক বেঁচে যায়। এই দুর্ঘটনায় ৭২ জন নিহত (১৮ জন শিশু, ২৩ জন মহিলা, ৩৩ জন পুরুষ সহ) ও ৩৬-৬২ জন আহত হয়। বেঁচে যাওয়াদের সন্ধানে উদ্ধার অভিযান ৬ এপ্রিল ২০১৩ তারিখে শেষ হয়।


title: ২০১৩ থানে ভবন ধস

text: কোন ধরণের পরিকল্পনা বা প্রকৌশলিদের তত্ত্বাবধান ছাড়াই মাত্র ৪৫ দিনের মাথায় দাঁড় করানো হয় এ ভবনটির কাঠামো। নির্মাণ কাজ শেষ না হলেও এরই এখানে বেশ কিছু পরিবার বসবাস শুরু করেছিল। নিম্নমানের সামগ্রী দিয়ে মাত্র কয়েক সপ্তাহের মধ্যেই ভবনটির সাততলা তৈরি করে ফেলা হয়। ধসে পড়ার আগে আট তলার কাজ চলছিল।


title: আনোয়ার হোসেন (বীর প্রতীক)

text: আনোয়ার হোসেন (জন্ম: অজানা - মৃত্যু: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আনোয়ার হোসেন (বীর প্রতীক)

text: আনোয়ার হোসেনের পৈতৃক বাড়ি বরিশাল জেলার মুলাদি উপজেলার পাতারচর গ্রামে। তাঁর বাবার নাম আমির হোসেন এবং মায়ের নাম আমেনা বেগম। তাঁর স্ত্রীর নাম দেলোয়ারা বেগম। তাঁদের তিন মেয়ে, দুই ছেলে।


title: আনোয়ার হোসেন (বীর প্রতীক)

text: ১৯৭১ সালে সিলেটে ওয়াপদায় (বর্তমানে পানি উন্নয়ন বোর্ড) চাকরি করতেন আনোয়ার হোসেন। মুক্তিযুদ্ধ শুরু হলে স্থানীয় জনসাধারণের সঙ্গে তিনিও যোগ দেন যুদ্ধে। প্রতিরোধযুদ্ধ শেষে সীমান্ত অতিক্রম করে ভারতে যান। পরে ৯ নম্বর সেক্টরের টাকি সাব-সেক্টরে গিয়ে মুক্তিবাহিনীতে যোগ দেন। প্রশিক্ষণ নিয়ে জুলাই মাসে বরিশাল আসেন। আনোয়ার হোসেন স্বাধীনতার পর বাংলাদেশ পানি উন্নয়ন বোর্ডে কর্মরত ছিলেন।


title: আনোয়ার হোসেন (বীর প্রতীক)

text: ১৯৭১ সালের জুলাই মাসের শেষ দিকে আনোয়ার হোসেনসহ একদল মুক্তিযোদ্ধা বরিশালের অন্তর্গত গৌরনদী এলাকায় ছিলেন। এর অবস্থান বরিশাল সদর থেকে উত্তরে। মুক্তিযুদ্ধকালে এ এলাকার বিভিন্ন নদী দিয়ে পাকিস্তান সেনাবাহিনীর রসদবাহী লঞ্চ চলাচল করত। পাকিস্তানি মিলিশিয়ারা ওই জলযানে করে লঞ্চ প্রহরা দিয়ে গন্তব্যে নিয়ে যেত। এমনই একদিন ভোরে আনোয়ার হোসেনের দলনেতা খবর পান, পাকিস্তান সেনাবাহিনীর জন্য রসদবাহী একটি লঞ্চ ওই এলাকার নদী দিয়ে কোথাও যাচ্ছে। দলনেতার নির্দেশে দ্রুত তৈরি হয়ে নদীতীরে সুবিধাজনক স্থানে অবস্থান নেন মুক্তিযোদ্ধারা। একটু পর তাঁরা দেখতে পান, লঞ্চটি এগিয়ে আসছে। ধীরে ধীরে এগিয়ে আসতে থাকা লঞ্চ অস্ত্রের আওতার মধ্যে আসামাত্র গর্জে ওঠে মুক্তিযোদ্ধাদের অস্ত্র। পাকিস্তানি মিলিশিয়া ও তাদের বাঙালি সহযোগীরাও পাল্টা গুলি করে। তবে তারা বেশিক্ষণ টিকতে পারেনি। মুক্তিযোদ্ধারা লঞ্চ ও বিশেষ জলযান লক্ষ্য করে দু-তিনটি মর্টারের গোলা ছোড়েন। সেগুলো লঞ্চ বা জলযানে আঘাত করেনি। কিন্তু এতে পাকিস্তানি মিলিশিয়া ও সহযোগীরা ভয় পেয়ে যায়। কিছুক্ষণের মধ্যেই তারা লঞ্চ ফেলে বিশেষ জলযানে করে পালিয়ে যায়।


title: আনোয়ার হোসেন (বীর প্রতীক)

text: এর কিছুদিন পর আবার আগস্ট মাসের একদিন, আনোয়ার হোসেন ও তাঁর সহযোদ্ধারা পাতারহাটে পাকিস্তান সেনাবাহিনীর একটি গানবোটে আক্রমণ করেন। পাকিস্তানি সেনারাও তাঁদের পাল্টা আক্রমণ করে। দুই পক্ষে দীর্ঘসময় যুদ্ধ হয়। একপর্যায়ে পাকিস্তানি সেনারা ব্যাপক গোলাগুলি করে তীরে নামে। তারা মুক্তিযোদ্ধাদের প্রতিরক্ষা ভাঙার চেষ্টা করে তবে তাদের প্রচেষ্টা ব্যর্থ হয়। মুক্তিযোদ্ধাদের প্রবল আক্রমণের মুখে তিন-চারজন পাকিস্তানি সেনা হতাহত হয়। অবস্থা বেগতিক দেখে তারা গানবোটে ফিরে যায় এবং পালিয়ে যায়। এ যুদ্ধেও আনোয়ার হোসেন ও তাঁর কয়েকজন সহযোদ্ধা যথেষ্ট বীরত্ব প্রদর্শন করেন।


title: লক্ষ্মীপুর আদর্শ সামাদ সরকারী উচ্চ বিদ্যালয়

text: লক্ষ্মীপুর আদর্শ সামাদ সরকারি উচ্চ বিদ্যালয় লক্ষ্মীপুর জেলার অন্যতম ঐতিহ্যবাহী একটি স্কুল। উক্ত বিদ্যালয়টি লক্ষ্মীপুর জেলার জেলা স্কুল হিসাবেও খ্যাত। এটা শুধুমাত্র ছাত্রদের জন্য। স্কুলটি প্রতি বছর সুনামের সাথে ভাল ফলাফল করে আসছে। বিদ্যালয়টি প্রাতঃ শাখা (সকাল ৮.৩০ থেকে দুপুর ১টা পর্যন্ত) এবং দিবা শাখা (সকাল ১১টা থেকে বিকাল ৪.৪০ পর্যন্ত) এই দুই ভাগে বিভক্ত। লক্ষ্মীপুর জেলার অনেক কৃতি সন্তান এই স্কুল থেকে পড়াশুনা করে দেশের বিভিন্ন স্থানে বড় বড় পদে কাজ করছে।


text: এই বিদ্যালয়টি ১৮৮৭ সালে জুনিয়র মাদ্রাসা হিসেবে স্থাপিত হয় এবং ১৯৩০ সালে হাই মাদ্রাসা হিসেবে উন্নিত হয়। এর পর ১৯৫৮ সনে হাইস্কুলে রূপান্তর করা হয়। আবার ১৯৬৩ সালে নাম পরিবর্তন করে এইচ এ সামাদ একাডেমী নামকরণ করা হয়। অতপর ১৯৮২ সালে বিদ্যালয়টি জাতীয় করন করা হয় এবং লক্ষ্মীপুর আদর্শ সামাদ সরকারি উচ্চ বিদ্যালয় হিসেবে নামকরণ করা হয়। যা এখনও বর্তমান রয়েছে।


text: এটি জেলা সদর হাসপাতাল রোড এবং কলেজ রোড এর মোড়ে অবস্থিত এবং সমসেরাবাদ গ্রামের মধ্যে পড়েছে।


text:
বিদ্যালয়টি প্রায় ১০ একর ভুমির উপর অবস্থিত। এর ক্যাম্পাসের মধ্যে প্রাতঃ ও দিবা শাখার জন্য দুটি আলাদা একাডেমিক ভবন, একটি মসজিদ, দুটি প্রাথমিক বিদ্যালয়, একটি স্কুল হোস্টেল, একটি অডিটেরিয়াম, দুটি বড় পুকুর এবং একটি বিশাল মাঠ বিদ্যমান।লক্ষ্মীপুর আদর্শ সামাদ সরকারি উচ্চ বিদ্যালয়।
গ্রাম: সমসেরাবাদ,
পো: লক্ষ্মীপুর
উপজেলা: লক্ষ্মীপুর,
জেলা :লক্ষ্মীপুর।
ওয়েবসাইট:[Lasghs.edu.bd]
ফোন : ০৩৮১৫৫৪২৬
ই-মেইল : adarshasamad@gmail.com


title: মার্গারেট চ্যান

text: মার্গারেট চ্যান ফুং ফু-চান, ওবিই, জেপি (; জন্ম: ১৯৪৭) হংকংয়ে জন্মগ্রহণকারী বিশ্ব স্বাস্থ্য সংস্থা (হু)-এর বর্তমান মহাপরিচালক। ৮ নভেম্বর, ২০০৬ তারিখে নির্বাহী পরিষদের সিদ্ধান্ত মোতাবেক মহাপরিচালক নির্বাচিত হন। পরদিনই তিনি বিশ্ব স্বাস্থ্য সম্মেলনের লক্ষ্যে বিশেষ সভা আহ্বান করেন। ১৮ জানুয়ারি, ২০১২ তারিখে বিশ্ব স্বাস্থ্য সংস্থা’র নির্বাহী পরিষদের মাধ্যমে দ্বিতীয় মেয়াদের জন্য প্রার্থী হন। মে, ২০১২ তারিখে ড. চ্যান বিশ্ব স্বাস্থ্য সম্মেলনের মাধ্যমে জুন, ২০১৭ সাল পর্যন্ত দায়িত্ব পালন করবেন। এরপূর্বে ১৯৯৪-২০০৩ সাল মেয়াদকালে হংকং সরকারের অধীনে স্বাস্থ্য মন্ত্রণালয়ের পরিচালক হিসেবে দায়িত্ব পালন করেন।


title: মার্গারেট চ্যান

text: হংকংভিত্তিক নর্থকোট কলেজ অব এডুকেশনে গার্হস্থ্য অর্থনীতি বিষয়ের শিক্ষক হিসেবে তিনি পড়াতেন। এরপর তিনি গার্হস্থ্য অর্থনীতি বিষয়ে স্নাতক ডিগ্রী অর্জন করেন। ইউনিভার্সিটি অব ওয়েস্টার্ন অন্টারিও থেকে ১৯৭৩ ও ১৯৭৭ সালে এম.ডি ডিগ্রী লাভ করেন। সিঙ্গাপুর জাতীয় বিশ্ববিদ্যালয় থেকে ১৯৮৫ সালে জনস্বাস্থ্য বিষয়ে এম.এসসি ডিগ্রী অর্জন করেন। যুক্তরাজ্যের রয়েল কলেজ অব ফিজিশিয়ান্স থেকে পাবলিক হেলথ মেডিসিন অনুষদের অধীনে ফেলোশীপ লাভ করেন। রাণী দ্বিতীয় এলিজাবেথ কর্তৃক অর্ডার অব দ্য ব্রিটিশ এম্পায়ার পদবীতে ভূষিত হন মার্গারেট চ্যান।


title: মার্গারেট চ্যান

text: ১৯৯৭ সালে এইচ৫এন১ এভিয়েন ইনফ্লুয়েঞ্জা ও ২০০৩ সালে সার্স ভাইরাস হংকংয়ে ছড়িয়ে পড়লে তিনি গুরুত্বপূর্ণ ভূমিকা প্রতিপালন করেন। এইচ৫এন১ ইনফ্লুয়েঞ্জায় আক্রান্ত প্রথম রোগীর সন্ধান পাবার পর চ্যান হংকংয়ের অধিবাসীদের আস্থা ফিরিয়ে আনার জন্য অজনপ্রিয় উক্তি ’আমি গতরাতে মুরগীর বাচ্চা খেয়েছি’ অথবা, ’আমি প্রতিদিন মুরগীর বাচ্চা খাই, ভয় পাবার কোন কারণ নেই বলেছেন।’ যখন আরো অনেক এইচ৫এন১ ইনফ্লুয়েঞ্জায় আক্রান্ত রোগীর সংখ্যা বাড়তে থাকে তখন তিনি ব্যাপকভাবে সমালোচিত হন। অবশেষে ১.৫ মিলিয়ন মুরগীর বাচ্চা নিধনের মাধ্যমে তিনি সকলের আস্থা অর্জনে সক্ষমতা দেখান।


title: মার্গারেট চ্যান

text: সার্স ছড়িয়ে পড়লে ২৯৯ জনের মৃত্যু ঘটে। এরফলে হংকংয়ের গণপরিষদ থেকে সমালোচনার কেন্দ্রবিন্দুতে পরিণত হন। এছাড়াও সার্স আক্রান্ত রোগী ও আত্মীয়-স্বজনও তাঁর সমালোচনা করতে থাকে। নেতিবাচক দৃষ্টিভঙ্গী থাকায় গণপরিষদ সভা থেকেও সমালোচনা আসতে থাকে।


title: চশমা

text: চশমা মানুষের চোখের রক্ষাকবচ হিসেবে ব্যবহিত যেটি চোখের সংবেদনশীল অংশকে রক্ষা করে যেকোনো ধরনের অনিষ্ট থেকে। সাধারণত কাচ দিয়ে তৈরি করা হয় এবং সেটা নাকের উপর এবং দুই কানের সাথে লাগানো থাকে।


title: চশমা

text: চশমার ইতিহাস অনেক প্রাচীন। সেই প্রাচীন মিসরীয় সভ্যতার চিত্রিত প্রমাণ হায়ারোগ্লিফিকসে মানুষের চশমার ব্যবহার আবিষ্কার করেছেন ইতিহাসবিদেরা। সাধারণত কোনো জিনিসকে পরিষ্কার দেখার জন্য ওই সময় বিভিন্ন ধরনের কাচের প্রচলন ছিল। খ্রিষ্টপূর্ব প্রথম শতকে দৃষ্টিপ্রতিবন্ধকতা দূর করার জন্য চোখে কাচের ব্যবহারের লিখিত প্রমাণ রয়েছে। রোমান সম্রাট নিরোর একজন শিক্ষক ওই সময়ের বিভিন্ন বিষয়ের বর্ণনার সঙ্গে দূরের জিনিস পরিষ্কারভাবে দেখার জন্য জলমিশ্রিত এক ধরনের কাচ চোখে লাগানোর কথা বলেছেন। রোমান গ্ল্যাডিয়েটরসদের লড়াই উপভোগ করতে গিয়ে নিজের আসনে বসে রোমান সম্রাট নিরো বিশেষ কাচ চোখে লাগাতেন।


title: চশমা

text: সত্যিকারের চশমা বলতে যা বোঝায়, তা প্রথম প্রচলিত হয় ইতালিতে দ্বাদশ খ্রিষ্টাব্দের দিকে। ওই সময় চোখে আতশী কাচ লাগিয়ে ছোট জিনিসকে দৃষ্টিসীমায় নিয়ে আসার জন্য চোখে চশমা ব্যবহার করার নজির রয়েছে ইতিহাসে। ১২৮৬ সালের দিকে ইতালিতে প্রথম চশমা তৈরি হয়েছিল। জিওর্দানো দা পিসা নামের এক ব্যক্তি প্রথমবারের মতো চশমা তৈরি করেছিলেন। দা পিসার তৈরি চশমার উদ্দেশ্য ছিল দৃষ্টি প্রতিবন্ধকতার প্রতিকার।


title: চশমা

text: আধুনিক চশমার উদ্ভাবক হিসেবে অভিহিত করা যেতে পারে গিরোলামো সাভোনারোলা নামের এক ইতালীয়কে। তিনি ১৭২৭ সালে বর্তমান সময়ের চশমার প্রাথমিক নকশাটি তৈরি করেন। তার আগে দুই চোখের দৃষ্টিপ্রতিবন্ধকতা এড়াতে চোখের সামনে কাচ ধরা হতো। সাভেনারোলার নকশাটিকে স্থির রেখে এরপর চশমার নকশা নিয়ে নানা রকম পরীক্ষা-নিরীক্ষা শুরু হয়। ধীরে ধীরে এটি পায় আধুনিক চেহারা।